
Dengan nama Allah 

Yang Maha Penyayang dan Maha Pengasih 


(Kumpulan ayat-ayat 1-20] 

"Maha Sucilah Aiiah yang telah menurunkan al~Furqan (Al- 
Qur'an) kepada hamba-Nya supaya menjadi pemberi amaran 
kepada semesta alam(1). Yang memiliki kerajaan langit dan 
bumi dan Dia tidak mempunyai anak dan tidak mempunyai 
sebarang sekutu di dalam kerajaan-Nya, dan Dialah yang 
telah menciptakan segala sesuatu dan menetapkan 
perencanaannya masing-masing dengan rapi(2). Dan mereka 
(orang-orang kafir) mengambil yang lain dari Allah sebagai 
tuhan-tuhan , yang tidak berkuasa menciptakan sesuatu apa 
pun , malah mereka sendiri diciptakan Allah dan mereka 
tidak berkuasa menolak sesuatu kemudharatan dan tidak 
pula berkuasa mengambil sesuatu kemanfa'atan untuk diri 
mereka i, dan mereka tidak memiliki kuasa memati dan kuasa 
menghidup dan tidak pula kuasa membangkitkan yang 
mati(3). Dan berkatalah orang-orang kafir: Al-Qur'an ini 
tidak lain melainkan hanya suatu pembohongan yang diada- 
adakan olehnya (Muhammad) sahaja dan dibantu oleh satu 
kaum yang lain. Sesungguhnya mereka telah melakukan satu 
perbuatan yang zalim dan dusta (4). Dan mereka berkata lagi: 
(Al-Qur'an itu) ialah cerita-cerita dongeng orang-orang di 
zaman dahulu ; lalu dia meminta orang lain menulisnya , 
maka cerita-cerita itu dibacakan kepadanya pagi dan 
petang(5). Katakanlah: Al-Qur'an itu diturunkan Allah yang 
mengetahui segala rahsia di langit dan di bumi. 
Sesungguhnya Dia Maha Pengampun dan Maha Pengasih 
(6). Dan mereka berkata pula: Mengapakah Rasul itu 
memakan makanan dan berjalan di pasar-pasar? 
Mengapakah tidak diturunkan kepadanya seorang malaikat 
supaya dia dapat memberi peringatan bersama-sama 
dengannya?(7). Atau (mengapakah) tidak dicampakkan 
kepadanya perbendaharaan (dari langit) atau (mengapakah) 
dia tidak mempunyai kebun yang dapat dia makan darinya. 

Dan berkatalah orang-orang yang zalim ini: Kamu tidak 
mengikut melainkan seorang lelaki yang kena sihir(8). 
Perhatikanlah bagaimana mereka tergamak membuat 
perbandingan-perbandingan terhadapmu. Mereka telah 
sesat dan kerana itu mereka tidak mampu menemui jalan 
(hidayat)(9). Maha Sucilah Allah. Andainya Dia kehendaki 
tentulah Dia ciptakan untukmu lebih baik dari itu lagi, iaitu 
kebun-kebun yang mengalir di bawahnya sungai-sungai dan 
tentulah Dia ciptakan istana-istana untukmu"(1 0). 












" Bahkan mereka telah mendustakan hari Qiamat dan Kami 
telah pun menyediakan Neraka yang bernyala-nyala untuk 
orang yang mendustakan hari Qiamat(1 1). Apabila Neraka 
itu melihat mereka dari jauh , mereka akan mendengar suara 
kemarahannya dan bunyi nyalaannya(l 2). Dan apabila 
mereka dicampak ke dalam Neraka di tempat yang sempit 
dengan kakitangan yang terbelenggu ; mereka berdo'a 
supaya mereka dibinasakan terus di sana(13). (Lalu dijawab 
kepada mereka): Janganlah kamu mendo'akan satu 
kebinasaan sahaja pada hari ini malah do'akanlah 
kebinasaan-kebinasaan yang banyak(14). Katakanlah: 
Apakah ' azab itukah yang lebih baik atau Syurga yang kekal 
abadi yang dijanjikan kepada orang-orang yang bertaqwa f 
yang menjadi balasan dan tempat kembali bagi mereka ? 
(15). Mereka memperolehi di dalam Syurga apa sahaja yang 
diingini mereka dan di sana mereka hidup kekal abadi. Itulah 
janji yang disanggupi Tuhanmu yang wajar dipohonkan 
kepada-Nya(1 6). Dan (ingatlah) hari di mana Kami akan 
himpunkan mereka dan sembahan-sembahan yang 
disembah mereka selain dari Allah. Lalu Dia berfirman: 
Apakah kamu yang telah menyesatkan hamba-hamba-Ku itu 
atau mereka sendiri yang sesat dari jalan yang benar? (17). 
Lalu mereka menjawab: Maha Sucilah Engkau i Tidaklah 
wajar bagi kami mengambil pelindung-pelindung yang lain 
dari-Mu, tetapi Engkaulah yang telah memberi keni'matan- 
kenTmatan hidup kepada mereka dan datuk nenek mereka 
sehingga mereka lupa mengingati-Mu dan mereka adalah 
satu kaum yang binasa(18). (Lalu Allah berfirman) 
sesungguhnya mereka (sembahan-sembahan yang lain dari 
Allah) telah mendusta segala apa yang dikatakan kamu. Oleh 
itu kamu tidak akan berupaya menolak sebarang ' azab seksa 
dan mendapat sebarang pertolongan i, dan barang siapa yang 
melakukan kezaliman dari kamu , nescaya Kami rasakannya 
' azab yang amat besar(19). Dan Kami tidak utuskan para 
rasul sebelum engkau melainkan mereka semuanya 
memakan makanan dan berjalan di pasar-pasar, dan Kami 
telah jadikan sebahagian kamu ujian kepada sebahagian 
yang lain. Apakah kamu tidak dapat bersabar ? Dan 
Tuhanmu itu adalah Maha Melihat. "(20). 

(Latar belakang dan pokok pembicaraan) 

Surah Makkiyah ini pada keseluruhannya kelihatan 
seolah-olah bertujuan untuk melipur, menghibur, 
menenang, menyakin dan menguatkan tekad 
Rasulullah s.a:w. (dalam perjuangan beliau) 
menghadapi kaum Musyrikin Quraysy, iaitu 
menghadapi sikap mereka yang degil, angkuh dan 
berdolak-dalik, juga menghadapi cara perdebatan 
mereka yang batil dan halangan-halangan yang 
dilakukan mereka untuk menentang hidayat dan 
menyekat penyebarannya. 

Dalam satu pemandangan sepintas lalu, surah ini 
menggambarkan kasih mesra yang lembut dari Allah 
terhadap hamba kesayangan dan Rasul-Nya seolah- 

olah ia mengusap beliau dengan lemah lembut untuk 
menghilangkan penderitaan dari perjuangannya, 
menyenangkan hatinya, mencurahkan keyakinan dan 
kepercayaan kepadanya dan menyejukkan beliau 
dengan bayu-bayu kasih mesra. 

Dalam satu pandangan sepintas yang lain pula ia 
menggambarkan pertarungan yang sengit dengan 
golongan manusia sesat, kafir dan menentang Allah 
dan Rasul-Nya. Mereka membantah dengan cara yang 
kasar, mereka melawan dengan cara yang liar, 
mereka menunjukkan keangkuhan, kedegilan dan 
keras kepala dengan cara yang keji. Mereka berpaling 
dari hidayat Allah yang amat terang dan jelas. 


Itulah golongan manusia yang mencemuh Al** 
Qur'anul-Azim: 



" Dan berkatalah orang-orang kafir: Al-Qur'an ini tidak lain 
melainkan hanya suatu pembohongan yang diada-adakan 
olehnya (Muhammad) sahaja dan dibantu oleh satu kaum 
yang lain." (4) 


Atau: 


ijtSj 





"Dan mereka berkata lagi: (Al -Q u r' a n itu) ialah cerita<erita 
dongeng orang-orang di zaman dahulu , lalu dia meminta 
orang lain menulisnya , maka cerita-cerita itu dibacakan 
kepadanya pagi dan petang. "(5) 


Itulah golongan yang mencemuhkan Muhammad 
Rasulullah yang mulia: 


^45 41 Ol 

"Dan berkatalah orang-orang yang zalim ini: Kamu tidak 
mengikut melainkan seorang lelaki yang kena sihir. "(8) 


Atau mengejek: 



"Dan apabila mereka melihatmu ; mereka menjadikanmu 
bahan ejekan: Inikah orangnya yang diutuskan Allah sebagai 
Rasul? "(41) 


Mereka tidak berpada dengan perbuatan yang 
sesat, malah dengan cara yang jahat pula mereka 
menunjukkan kesombongan terhadap Tuhan mereka 
Yang Maha Besar. 



"Dan apabila dikatakan kepada mereka : Sujudlah kamu 
kepada ar-Rahmanl Jawab mereka: Apakah ar-Rahman itu? 
Apakah wajar kami sujud kepada apa sahaja yang engkau 
perintahkan kami? Dan ia menyebabkan mereka bertambah 
liar. "(60) 

Atau menunjukkan kedegilan: 

"Dan berkatalah orang-orang yang tidak mengharapkan 
pertemuan dengan Kami : Mengapakah tidak diturunkan 
malaikat kepada kami atau (mengapa tidak diberikan) kami 
melihat Tuhan kami. "(21) 

Itulah cemuhan dan ejekan zaman berzaman sejak 
Nabi Nuh a.s. hingga kepada Nabi Muhammad Rasul 
yang akhir sebagaimana yang digambarkan oleh 
surah ini. 




Mereka membantah sifat-sifat kemanusiaan 
Rasulullah s.a.w.: 

"Dan mereka berkata pula: Mengapakah Rasul itu memakan 
makanan dan berjalan di pasar-pasar? Mengapakah tidak 
diturunkan kepadanya seorang malaikat supaya dia dapat 
memberi peringatan bersama-sama dengannya? "(7) 


Mereka juga membantah kedudukan kewangan 
beliau: 



"Atau (mengapakah) tidak dicampakkan kepadanya 
perbendaharaan (dari langit) atau (mengapakah) dia tidak 
mempunyai kebun yang dapat dia makan darinya. "(8) 


Seterusnya mereka membantah cara diturunkan Al- 
Qur'an: 





"Dan berkatalah orang-orang yang kafir: Mengapakah Al- 
Qur'an itu tidak diturunkan sekaligus kepadanya 
(Muhammad)?"(32) 

Semuanya itu merupakan tambahan di atas tindak** kuasa memati dan kuasa menghidup dan tidak pula kuasa 

tanduk mereka yang mendusta, mengejek, membangkitkan yang mati "(3) 

berkelakuan kasar dan mengada-adakan 

pembohongan atau pemalsuan yang jahat 

Semuanya ini dihadapi Rasulullah s.a.w. dengan ^ ^ 

seorang diri, tanpa pangkat kebesaran dan tanpa Z K* 9 \ ) ~\\ 

harta kekayaan, beliau hadapinya dengan ta'at setia 

menjunjung perintah Allah tanpa mencadangkan „ Dan apaMa dikatakan kepadg mereka: Sujudlah kamu 

sesuatu kepada Allah. Beliau bertindak tidak lebih dari kepada ar-Rahman! Jawab mereka: Apakah ar-Rahman itu? 

menumpukan tawajjuhnya kepada Allah untuk Adakah wajar kami sujud kepada apa sahaja yang engkau 

mencari keredhaan**Nya dan beliau tidak perintahkan kami? Dan ia menyebabkan mereka bertambah 

menghiraukan sesuatu yang lain dari-Nya: liar."(60) 



dJJ . JLI tAS dL jl yj 

" Wahai Tuhanku I Jika tidak ada apa-apa kemurkaan-Mu 
terhadapku , maka aku tidak akan hiraukan sesuatu yang 
lain. Hanya kepada-Mu terpulangnya keredhaan sehingga 
Engkau redha. " 1 

Di sini, di dalam surah ini Allah membawa beliau ke 
pangkuan ri'ayah-Nya, mengusap dan menyapu 
penderitaannya, melipur dan menghiburkan hatinya, 
kesulitan dan kesusahan menghadapi kedegilan, 
kekasaran budi bahasa dan keangkuhan kaum 
Musyrikin terhadap beliau itu dirasa ringan apabila 
beliau mengenangkan bahawa semua tindak-tanduk 
itu memberi makna bahawa mereka menunjukkan 
keangkuhan terhadap Allah sendiri. Tuhan yang 
mencipta dan memberi rezeki kepada mereka, malah 
Dialah Tuhan yang menciptakan seluruh alam buana 
ini, serta mengatur dan mentadbirkannya. Oleh itu 
beliau tidak merasa apa-apa apabila menerima 
tindakan yang buruk dari mereka. 



"Dan mereka menyembah selain dari Allah sembahan- 
sembahan yang tidak memberi manfa'at dan tidak pula 
mendatangkan mudharat kepada mereka. Dan orang kafir 
itu menjadi penyokong yang menentang Tuhannya." (55) 



"Dan mereka (orang-orang kafir) mengambil yang lain dari 
Allah sebagai tuhan-tuhan , yang tidak berkuasa 

menciptakan sesuatu apa pun f malah mereka sendiri 
diciptakan Allah dan mereka tidak berkuasa menolak sesuatu 
kemudharatan dan tidak pula berkuasa mengambil sesuatu 
kemanfa 'atan untuk diri mereka , dan mereka tidak memiliki 


1 Petikan dari do'a beliau kepada Aliah selepas beliau mendapat 
layanan yang buruk di Ta'if. 


Al~Qur'an menghiburkan beliau dari ejekan-ejekan 
mereka dengan menggambarkan taraf pemikiran 
mereka yang rendah: 

oilsl lj&.\ o* £*& 





"Apakah pendapatmu tentang seorang yang telah 
bertuhankan hawa nafsunya ? Apakah engkau dapat 
mengawalnya lagi? (43) Atau adakah engkau mengira 
kebanyakan mereka mendengar dan berfikir? Sebenarnya 
mereka adalah seperti binatang-binatang ternakan , malah 
mereka lebih sesat lagi jalan (hidupnya). "(44) 


Allah berjanji memberi pertolongan kepada beliau di 
dalam perjuangan berdebat dan berhujah: 



A T' 

"Dan mereka tidak membawa kepadamu suatu hujah (yang 
mengeliru), melainkan Kami bawakan kepadamu hujah yang 
benar dan pentafsiran yang sebaik-baiknya. "(33) 


Pada akhir perjuangan itu Al-Qur'an menayangkan 
kisah kebinasaan kaum-kaum yang mendustakan para 
rasul sebelum ini, iaitu kisah-kisah kaum Musa, Nuh, 
'Ad, Thamud dan penduduk-penduduk ar-Rass dan 
lain-lain umat. 


Kemudian Al-Qur'an menayangkan kisah kesudahan 
mereka yang malang di dalam satu siri pemandangan- 
pemandangan hari Qiamat: 



"Orang-orang yang diseretkan ke Neraka di atas muka 
mereka i, merekalah orang-orang yang memperolehi tempat 
kediaman yang paling buruk dan orang-orang yang paling 
sesat jalan (hidupnya). "(34) 


JUZU' KE- 18 


ZO SURAH AL-FURQAN C& 


141 



"Bahkan mereka telah mendustakan hari Qiamat dan Kami 
telah pun menyediakan Neraka yang bernyala-nyala untuk 
orang yang mendustakan hari Qiamat(1 1). Apabila Neraka 
itu melihat mereka dari jauh ; mereka akan mendengar suara 
kemarahannya dan bunyi nyalaannya(12). Dan apabila 
mereka dinampak ke dalam Neraka di tempat yang sempit 
dengan kakitangan yang terbelenggu ; mereka berdo'a 
supaya mereka dibinasakan terus di sana(1 3). (Lalu dijawab 
kepada mereka): Janganlah kamu mendo'akan satu 
kebinasaan sahaja pada hari ini, malah do'akanlah 
kebinasaan-kebinasaan yang banyak. "(14) 



"Dan (ingatlah) pada hari di mana orang yang zalim 
menggigit dua tangannya (kerana menyesal) seraya berkata: 
Alangkah baiknya jika dulu aku mengambil jalan (yang 
benar) bersama-sama Rasul!(27). Aduhai celakanya aku! 
Alangkah baiknya jika aku tidak mengambil si polan itu 
sebagai sahabat karibku. "(28) 


Al-Qur'an seterusnya menghiburkan beliau bahawa 
sifat beliau sama dengan sifat para ‘rasul yang 
terdahulu: 



"Dan Kami tidak utuskan para rasul sebelum engkau 
melainkan mereka semuanya memakan makanan dan 
berjalan di pasar-pasar. "(20) 



"Dan demikianlah Kami jadikan setiap nabi itu mempunyai 
musuh dari orang-orang yang berdosa, dan cukuplah 


Tuhanmu menjadi Pemberi hidayat dan Penolong 
(kepadamu) "(31) 

Al-Qur'an menyuruh beliau bersabar dan tabah 
serta berjihad menentang orang-orang kafir dengan 
bersenjatakan Al-Qur'an yang amat jelas hujahnya, 
kuat dalil-dalilnya dan mendalam kesan-kesannya di 
dalam hati: 



"Oleh sebab itu janganlah engkau tunduk kepada orang- 
orang kafir dan lancarkan jihad terhadap mereka dengan Al- 
Qur'an dengan jihad yang besar. "(52) 


Al-Qur'an juga menggalakkan beliau bertawakkal 
kepada Allah ketika menghadapi kesulitan-kesulitan 
jihad: 


"Dan bertawakkallah kepada Allah yang sentiasa hidup tidak 


mati dan bertasbihlah dengan memuji-Nya dan cukuplah 
dengan Dia sebagai Tuhan Yang Maha Mengetahui dosa- 
dosa para hamba-Nya. "(58) 


Demikianlah surah ini meneruskan huraiannya. 
Sebentar ia menyampaikan lipuran, hiburan, 
kemesraan dan perlindungan dari Allah kepada Rasul- 
Nya dan sebentar pula ia menyebut tindak-tanduk 
permusuhan dan kedegilan kaum Musyrikin terhadap 
Rasulullah s.a.w. dan mengumumkan 'azab seksa dari 
Allah Yang Maha Besar dan Maha Tinggi terhadap 
mereka, sehingga apabila surah ini hampir tamat, 
tiba-tiba di sana ditayangkan pula suasana senang- 
lenang, aman tenteram, selamat dan sejahtera dan 
ditayangkan gambaran hamba-hamba kesayangan 
Allah: 


& 



"Dan kelompok hamba-hamba Allah Yang Rahman itu ialah 
orang-orang yang berjalan di atas muka bumi dengan gaya 
yang mudah dan apabila mereka disapa orang-orang yang 
jahil (dengan kata-kata yang kesat) mereka menjawab 
dengan kata-kata yang damai(63). Dan mereka 
menghabiskan waktu malam mengerjakan ibadat dengan 
sujud dan berdiri kerana Tuhan mereka. "(64) 


Seolah-olah mereka merupakan hasil dari 
perjuangan yang sengit dengan golongan manusia 
yang kafir, sesat, degil dan berseteru, dan seolah-olah 
mereka merupakan buah-buah yang manis yang 
mewakili golongan yang baik yang tersembunyi di 
dalam pokok umat manusia yang berduri itu. 

Kemudian surah ini ditamatkan dengan sebuah 
kenyataan yang menggambarkan betapa kerdil dan 
hina manusia di sisi Allah andainya tidak kerana 
wujudnya hati-hati yang beriman yang sentiasa 
berlindung dan berdo'a kepada-Nya: 



" Katakanlah (kepada orang-orang kafir) Tuhanku tidak 
mempedulikan kamu jika tidak kerana do'a kamu (tetapi 
bagaimana?) Sedangkan kamu telah mendustakan-Nya. Oleh 
kerana itu 'azab itu akan menjadi 'azab yang kekal. "(77) 

Inilah bayangan-bayangan surah, itulah paksi yang 
dikelilinginya dan itulah maudhu' yang 
dibicarakannya. Surah ini merupakan satu unit yang 
berhubung rapat, yang sukar dipisahkan satu dari 
yang lain, tetapi ia dapat dibahagikan kepada empat 
pusingan dalam mengolahkan maudhu 1 ini. 

Pusingan yang pertama dimulakan dengan tasbih 
memuji Allah yang telah menurunkan Al~Qur'an 
kepada hamba-Nya supaya menjadi pemberi amaran 
dan peringatan kepada seluruh alam, juga dimulakan 
dengan mentauhidkan Allah yang memiliki segala 
sesuatu yang wujud di langit dan di bumi, yang 
mentadbirkan seluruh alam buana dengan 
kebijaksanaan dan perencanaan yang rapi, dan 
seterusnya menafikan adanya anak dan sekutu dari- 
Nya. Kemudian ia menyebut tentang kaum Musyrikin 
yang menyembah tuhan-tuhan yang lain dari Allah, 
sedangkan tuhan-tuhan itu tidak pernah menciptakan 
sesuatu apa pun dan mereka sendiri diciptakan Allah. 
Semuanya disebut sebelum ia menceritakan 
perkataan-perkataan mereka yang menyakiti 
Rasulullah s.a.w. iaitu perkataan-perkataan yang 
mendustakan Al-Qur'an yang dibawa oleh beliau dan 
menuduh Al-Qur'an sebagai pembohongan yang 
diada-adakan oleh beliau dan sebagai cerita-cerita 
dongeng yang ditulis atas permintaannya, juga 
sebelum ia menceritakan bantahan-bantahan mereka 
terhadap Rasul yang dipilih dari makhluk manusia 
yang memerlukan kepada makan minum dan berjalan 
di . pasar-pasar, dan sebelum ia menceritakan 
pengesyoran-pengesyoran mereka supaya Allah 
turunkan kepada Rasul itu seorang malaikat atau 
diturunkan kepadanya perbendaharaan dari langit 
atau dikurniakan kepadanya sebuah kebun yang 
dapat ia makan darinya, juga sebelum ia 
menceritakan kekasaran mereka yang telah 
menyifatkan Rasulullah s.a.w. sebagai seorang yang 
terkena sihir. Al-Qur'an menceritakan lebih dahulu 
perkataan-perkataan mereka yang kafir terhadap 
Allah itu seolah-olah bertujuan supaya Rasulullah 
s.a.w. merasa ringan menerima perkataan-perkataan 
mereka yang berat terhadap dirinya dan kerasulannya. 
Oleh sebab itu AI-Qur'an mengumumkan kesesatan 
dan pendustaan mereka terhadap hari Qiamat dan 
mengancam mereka dengan balasan api Neraka yang 


disediakan untuk mereka. Di sana mereka akan 
dicampak di tempat yang sempit dengan kakitangan 
yang terbelenggu. Kemudian AI-Qur'an menayangkan 
pula di sebelah lembaran yang bertentangan 
pemandangan orang-orang yang beriman yang 
berada di dalam Syurga: 



"Mereka memperolehi di dalam Syurga apa sahaja yang 
diingini mereka dan di sana mereka hidup kekal abadi. Itulah 
janji yang disanggupi Tuhanmu yang wajar dipohonkan 
kepada-Nya. "(1 6) 


Kemudian Al-Qur'an terus menayangkan 
pemandangan mereka pada hari perhimpunan 
mahsyar, di mana mereka disemukakan dengan 
tuhan-tuhan yang disembah mereka selain dari Allah 
dan bagaimana tuhan-tuhan itu mendustakan 
dakwaan mereka yang mensyirikkan Allah. Pusingan 
ini berakhir dengan sebuah kenyataan yang 
menghiburkan Rasulullah s.a.w. bahawa seluruh Rasul 
itu adalah manusia seperti beliau juga, iaitu mereka 
makan dan berjalan di pasar-pasar. 


Pusingan yang kedua dimulakan dengan cerita 
keangkuhan orang-orang kafir yang tidak percayakan 
pertemuan manusia dengan Allah dan perkataan 
mereka (yang biadab): 



"Dan berkatalah orang-orang yang tidak mengharapkan 
pertemuan dengan Kami: Mengapakah tidak diturunkan 
malaikat kepada kami atau (mengapa tidak diberikan) kami 
melihat Tuhan kami. Sesungguhnya mereka telah 
memandang diri mereka terlalu besar dan mereka telah 
bertindak dengan keterlaluan yang begitu besar. "(21) 


Kemudian AI-Qur'an mempercepatkan tayangan 
hari Qiamat kepada mereka, iaitu hari yang mereka 
dapat melihat malaikat: 

"i Dan (ingatlah) pada hari di mana langit terbelah 
mengeluarkan awan-awan dan diturunkan para malaikat 
berkelompok-kelompok(25). Kuasa kerajaan yang sebenar 
pada hari itu adalah (di tangan) Allah Yang Maha 
Penyayang , , dan hari itu adalah hari yang amat sulit kepada 
orang-orang yang kafir(26). Dan (ingatlah) pada hari di mana 
orang yang zalim menggigit dua tangannya (kerana 
menyesal) seraya berkata: Alangkah baiknya jika dulu aku 
mengambil jalan (yang benar) bersama-sama Rasul. "(27) 


Supaya penjelasan itu dapat menghiburkan 
Rasulullah s.a.w. ketika orang-orang kafir bertindak 
memulaukan Al-Qur'an dan beliau mengadukan 
pemulauan ini kepada-Nya. Mereka telah membantah 
cara Al-Qur'an ini diturunkan. Mereka berkata: 




^5 


" Dan berkatalah orang-orang yang kafir: Mengapakah Al- 
Qur'an itu tidak diturunkan sekaligus kepadanya 
(Muhammad). "(32) 


Kemudian bantahan itu diiringi pula dengan 
menayangkan pemandangan mereka pada hari 
Qiamat, di mana mereka dikumpulkan dengan 
keadaan tersungkur, sedangkan dahulu mereka 
mendustakan hari Qiamat, juga dengan 
menggambarkan akibat kebinasaan yang telah 
menimpa para pendusta sebelum mereka seperti 
kaum Musa, kaum Nuh, Ad, Thamud, penduduk- 
penduduk ar-Rass dan berbagai-bagai umat yang lain 
lagi. Al-Qur'an memperlihatkan kehairanannya 
terhadap sikap mereka yang pernah melalui negeri 
kaum Lut yang telah dibinasakan itu, tetapi mereka 
tidak mengambil apa-apa pengajaran. Semuanya ini 
boleh meringankan penderitaan Rasulullah s.a.w. 
terhadap kesan-kesan keangkuhan mereka dan 
terhadap kata-kata penghinaan mereka; 




"Dan apabila mereka melihatmu , mereka menjadikanmu 
bahan ejekan: Inikah orangnya yang diutuskan Allah sebagai 
Rasul? "(41) 



Kemudian Al-Qur'an iringi penghinaan ini dengan 
sebuah kenyataan yang menghinakan mereka dan 
meletakkan mereka sejajar dengan haiwan ternakan 
malah lebih rendah lagi: 






"Atau adakah engkau mengira kebanyakan mereka 
mendengar dan berfikir? Sebenarnya mereka adalah seperti 
binatang-binatang ternakan, malah mereka lebih sesat lagi 
jalan (hidupnya)."(44) 


Pusingan yang ketiga merupakan satu penjelajahan 
meninjau pemandangan alam yang dimuiakan 
dengan pemandangan bayang-bayang, kemudian 
pemandangan pertukaran siang dan malam. 
Pemandangan angin yang membawa berita hujan 
yang menyuburkan bumi dan penciptaan manusia 
dari air mani. Walaupun demikian, namun mereka 
masih terus menyembah tuhan-tuhan yang lain dari 
Allah, yang tidak berkuasa memberi manfa'at dan 
mendatangkan mudharat kepada mereka. Mereka 
masih terus bersikap angkuh terhadap Allah yang 
menciptakan mereka. Mereka menjawab dengan 
sombong dan kesat apabila mereka diseru 
menyembah Allah Yang Maha Benar: 




J j 






"Dan apabila dikatakan kepada mereka: Sujudlah kamu 
kepada ar-Rahman. Jawab mereka : Apakah ar-Rahman itu? 
Adakah wajar kami sujud kepada apa sahaja yang engkau 
perintahkan kami? Dan ia menyebabkan mereka bertambah 


liar? "(60) 





"Dan Dialah yang telah menciptakan malam dan siang silih 
berganti bagi mereka yang ingin mengambil pengajaran atau 
ingin bersyukur "(62) 


Tetapi mereka tidak mengambil pengajaran dan 
tidak pula bersyukur. 

Kemudian pusingan yang akhir ini menggambarkan 
"hamba-hamba kesayangan Allah Yang Maha 
Penyayang" yang sentiasa sujud dan 

menyembah Allah dan merakamkan ciri-ciri mereka 
yang melayakkan mereka menerima gelaran yang 
tinggi ini. Seterusnya ia membuka pintu taubat 
kepada sesiapa sahaja yang ingin mengikuti jejak para 
hamba kesayangan Allah Yang Maha Penyayang itu 
dan menggambarkan balasan yang diterima mereka 
di atas kesabaran dan ketekunan mereka menjunjung 
kewajipan iman dan ibadat: 




"Merekalah yang akan dibalaskan dengan kamar (di dalam 
Syurga) kerana kesabaran mereka dan mereka akan 
disambut di sana dengan ucapan selamat sejahtera. "(75) 

Surah ini berakhir dengan sebuah kenyataan yang 
menjelaskan betapa kerdil dan hinanya manusia ini di 
sisi Allah jika tidak kerana adanya orang-orang yang 
ta'at, yang menyambut da'wah-Nya dan mengenali- 
Nya di tengah kumpulan manusia yang liar dan sesat 
yang terdiri dari para pendusta yang kafir itu. 


/ 

Kenyataan yang memperkecilkan manusia seperti 
itu meringankan penderitaan Rasulullah s.a.w. yang 
menghadapi tindak-tanduk mereka yang jahat 
Kenyataan ini sesuai dengan bayangan dan suasana 
surah, juga selaras dengan maudhu 1 dan matlamat- 
matlamatnya mengikut cara penyelarasan yang seni 
dalam penyampaian AI-Qur'an. 7 

(Pentafsiran ayat-ayat 1-3) 


Sekarang marilah kita mulakan pusingan yang 
pertama dengan huraian yang terperinci: 



■* ? ^ ^ ^ 1 -Z ^ w ^ ^ ^ ^ f ^ 

\£-Zj -\j 




" Maha Sucilah Aliah yang telah menurunkan al~Furqan (Al- 
Qur'an) kepada hamba-Nya supaya menjadi pemberi amaran 
kepada semesta alam(1). Yang memiliki kerajaan langit dan 
bumi, dan Dia tidak mempunyai anak dan tidak mempunyai 
sebarang sekutu di dalam kerajaan-Nya, dan Dialah yang 
telah mendptakan segala sesuatu dan menetapkan 
perencanaannya masing-masing dengan rapi (2). Dan mereka 
(orang-orang kafir) mengambil yang lain dari Allah sebagai 
tuhan-tuhan , yang tidak berkuasa mendptakan sesuatu apa 
pun , malah mereka sendiri diciptakan Aliah dan mereka 
tidak berkuasa menolak sesuatu kemudharatan dan tidak 


pula berkuasa mengambil sesuatu kemanfa'atan untuk diri 


mereka , dan mereka tidak memiliki kuasa memati dan kuasa 


menghidup dan tidak pula kuasa membangkitkan yang 
mati. "(3) 


Ayat ini merupakan kata pendahuluan yang 
menerangkan maudhu'-maudhu 1 utama surah ini, 
iaitu AI-Qur'an diturun dari sisi Allah, kerasulan Nabi 
Muhammad s.a.w. untuk semua umat manusia, 
keesaan Allah yang mutlaq dan kesucian-Nya dari 
anak dan sekutu, seluruh alam buana dimiliki Allah 
dan pentadbiran Allah yang mengatur dengan hikmat 
kebijaksanaan dan dengan perencanaan yang rapi. 
Tetapi walaupun demikian, kaum Musyrikin masih 
sanggup mempersekutui-Nya, para pendusta masih 
terus mengada-adakan pembohongan terhadap-Nya, 
para pembantah masih terus membantah dan orang- 
orang yang bongkak masih terus membongkak. 



"Maha Sucilah Allah yang telah menurunkan al-Furqan (Al- 
Qudan) kepada hamba-Nya supaya menjadi pemberi amaran 
kepada semesta alam "(i) 


AI-Qur'an Dinamakan Al-Furqan 

Kata-kata "Tabaraka" berasal dari kata "Barakat" 
iaitu kata-kata yang membayangkan 
pengurniaan yang sentiasa bertambah dan melimpah- 
ruah juga membayangkan keluhuran dan ketinggian. 
Di sini tidak disebut Lafzul-jalalah (iaitu Tabarakallahu) 
hanya dipadankan dengan isim mausul (kata sendi 
atau penghubung) iaitu "otSjili (yang telah 

menurunkan al-Furqan "AI-Qur'an" untuk melahirkan 
hubungan Allah yang rapat dengan Al-Qur'an di 
tempat ini, kerana maudhu 1 perdebatan di dalam 
surah ini ialah kebenaran kerasulan dan kebenaran AI- 
Qur'an diturunkan dari Allah. 

Al-Qur'an dinamakan dengan "aI-Furqan" (yang 
bererti pembeza) kerana isi kandungannya 
membezakan.di antara yang hak dengan yang batil, di 
antara hidayat dengan kesesatan, malah isi 
kandungannya membezakan di antara satu sistem 
hidup dengan satu sistem hidup yang lain, di antara 
satu zaman yang dilalui manusia dengan satu zaman 
yang lain. Al-Qur'an melukiskan satu sistem hidup 
yang amat jelas dengan gambarannya yang tersemat 
di dalam hati dan dengan gambarannya yang dapat 
dilihat di alam kenyataan, iaitu satu sistem hidup yang 
tidak bercampuraduk dengan mana-mana sistem 
yang lain, yang dikenali manusia sebelumnya, dan 
satu sistem hidup yang melambangkan zaman baru 
bagi umat manusia dalam semangat dan realitinya 
yang tidak bercampuraduk dengan mana-mana 
semangat dan realiti yang wujud sebelumnya. Jadi Al- 
Qur'an merupakan kitab pembeza dengan ertikatanya 
yang amat luas dan besar ini. Ia merupakan kitab 
pembeza yang menamatkan zaman kebudak-budakan 
insan dan memulakan zaman kematangan, 
menamatkan zaman mu'jizat-mu'jizat kebendaan dan 
memulakan zaman mu'jizat aqliyah, juga 
menamatkan zaman kerasulan-kerasulan tempatan 
yang bersifat sementara dan memulakan zaman 
kerasulan yang am dah meliputi (segala tempat dan 
zaman). 



"Supaya menjadi pemberi amaran kepada semesta alam. "( 1) 

Rasulullah Dimuliakan Dengan Gelaran "Hamba" 


Di maqam menghormati dan memuliakan Rasulullah 
s.a.w. ini, Al-Qur'an menyifatkan beliau dengan sifat 
kehambaan iaitu " kepada hamba-Nya " dan dengan 
sifat inilah juga beliau disifatkan di maqam Isra' dan 
Mi'raj di dalam Surah al-lsra'. 


ifi. 36 .. isj£\ sjS 

" Maha sucilah Allah yang telah menjalankan hamba-Nya 
(Muhammad) pada waktu malam dari Masjidil-Haram 
kepada Masjidil-Aqsa."(1) 

Dengan sifat inilah juga beliau disifatkan di maqam 
beliau berdo'a dan bermunajat dengan Allah di dalam 
Surah al-Jinn: 

) 3 oTf ) ' 
o dji i 

"Dan sesungguhnya ketika seorang hamba Allah berdiri 
(dalam solat) berdo'a kepada-Nya."(l 9) 

Dengan sifat inilah juga beliau disifatkan dimaqam 
ketika mengumumkan penurunan kitab al-Furqan 
kepada beliau, juga disifatkan di permulaan Surah al- 
Kahfi ketika membuat pengumuman yang sama. 



"Segala kepujian terpulang kepada Allah yang telah 
menurunkan kitab Al-Qur'an kepada hamba-Nya dan Dia 
tidak mengadakan padanya sebarang ajaran yang 
bengkok. "(1) 

Penyifatan dengan sifat kehambaan di tempat- 
tempat yang seperti ini membuktikan betapa 
mulianya maqam kehambaan itu. Itulah maqam yang 
paling tinggi yang dicapai seorang manusia. 
Penyifatan itu juga mengandungi satu peringatan 
yang halus bahawa maqam manusia yang paling 
tinggi yang dapat dicapai olehnya tidak lebih dari 
maqam 'Ubudiyah kepada Allah, sedangkan Allah 
tetap kekal dengan maqam Uluhiyah-Nya yang 
tunggal dan bersih dari segala rupa bentuk syirik dan 
keserupaan dengan makhluk. Penyifatan itu dibuat 
kerana maqam Isra' dan Mi'raj atau maqam berdo'a 
dan bermunajat atau maqam menerima wahyu itu 
sering mengeliru dan menggelincirkan pengikut- 
pengikut para rasul sebelum ini (Nabi Muhammad 
s.a.w.) dan dari sinilah lahirnya dongeng-dongeng 
adanya anak Allah dan hubungan yang ditegakkan di 
atas asas yang lain dari asas Uluhiyah dan ‘Ubudiyah. 
Oleh sebab inilah Al-Qur'an bersungguh-sungguh 
menekankan sifat 'Ubudiyah di maqam-maqam yang 
seperti ini sebagai kemuncak yang paling tinggi yang 
dicapai oleh manusia-manusia yang dipilih Allah. 

Sifat KesejagatanAl-Qur'an Telah Dijelaskan Di 
Permulaan Kelahirannya 

Al-Qur'an menerangkan tujuan diturunkan kitab al- 
Furqan ini kepada hamba-Nya ialah " supaya menjadi 
pemberi amaran kepada semesta alam." Ayat ini 
diturun di Makkah, dan ini mengertikan bahawa ayat 
ini menthabitkan sifat kesejagatan risalah AI-Qur'an 
(risalah Islam) sejak hari-hari pertama kelahirannya 
lagi, bukannya seperti yang pernah didakwa oleh ahli- 
ahli sejarah yang bukan Islam bahawa da'wah 


Islamiyah ini mula-mulanya berkembang sebagai 
da'wah setempat sahaja, tetapi apabila bidang 
kekuasaannya telah bertambah luas, maka barulah 
timbul cita-cita tingginya untuk menjadi da'wah 
sejagat, malah sebenarnya risalah Islam dari awal 
kelahirannya lagi merupakan risalah untuk seluruh 
dunia. Tabi'atnya ialah tabi'at sejagat yang meliputi 
dan wasilah-wasilahnya juga merupakan wasilah- 
wasilah insaniyah yang sempurna dan tujuannya ialah 
untuk memindahkan umat manusia dari satu zaman 
(lama) kepada satu zaman (baru) dari satu sistem 
(yang sesat) kepada satu sistem (yang memberi 
hidayat) melalui kitab suci al-Furqan yang diturunkan 
kepada hamba-Nya supaya menjadi pemberi amaran 
kepada semesta alam. Tegasnya risalah Islam adalah 
risalah untuk seluruh alam, sedangkan Rasul yang 
membawa risalah ini di waktu ini sedang menghadapi 
pendustaan, penentangan dan kekufuran. 


Maha Sucilah Allah yang telah menurunkan al- 
Furqan kepada hamba-Nya... 



"Yang memiliki kerajaan langit dan bumi ; dan Dia tidak 
mempunyai anak dan tidak mempunyai sebarang sekutu di 
dalam kerajaan-Nya, dan Dialah yang telah menciptakan 
segala sesuatu dan menetapkan perencanaannya masing- 
masing dengan rapi. "(2) 

Dalam ayat ini sekali lagi tidak disebut Lafzul-jalalah, 
(iaitu gJil tetapi hanya disebut isim mausul sahaja 
(t?^l) untuk melahirkan hubungannya yang 
menunjukkan kepada sifat-sifat yang mahu 
ditekankan di maqam ini iaitu: 

" Yang memiliki kerajaan langit dan bumi" (Al 
<S * jVfj yakni Allah mempunyai kuasa 

yang mutlaq di atas langit dan bumi, iaitu kuasa 
pemilikan dan keunggulan, kuasa mengendali dan 
mentadbir, kuasa menukar dan mengubah. 

"Dan Dia tidak mempunyai anak " (Wj ^ <4j) 
kerana beranak pinak merupakan salah satu dari 
peraturan-peraturan yang dijadikan Allah untuk 
melanjutkan hayat, sedangkan Allah bersifat Maha 
Kekal tidak fana dan Maha Kuasa tidak berhajat. 

"Dan tidak mempunyai sebarang sekutu di dalam 
kerajaan-Nya" (cfilall ^ fij) seluruh kejadian 

yang wujud di langit dan di bumi menunjukkan 
adanya kesatuan atau persamaan pelan ciptareka, 
kesatuan undang-undang dan kesatuan 
pengendalian. 

" Dan Dialah yang telah menciptakan segala sesuatu 
dan menetapkan perencanaannya masing-masing 
dengan rapi." - (b?*^ J* ) Yakni 

menetapkan ukuran kecil besar dan bentuk rupanya, 
menetapkan fungsi dan kerjanya, menetapkan masa 
dan tempatnya dan menetapkan keselarasan dan 
kesesuaiannya dengan individu-individu, yang lain 
yang ada di alam al-wujud yang amat besar ini. 

Struktur alam dan struktur segala sesuatu yang ada 
di alam ini amat mengkagum dan menakjubkan. 
Struktur itu sendiri menolak gagasan kebetulan 
dengan sekuat-kuatnya. Perencanaan Ilahi yang amat 
rapi dan melemahkan manusia itu dapat dilihat 
dengan jelas apabila diteliti gejala-gejalanya di dalam 
mana-mana aspek kejadian alam buana yang besar 
ini. Semakin maju ilmu pengetahuan manusia yang 
mendedahkan aspek-aspek keselarasan yang 
menakjubkan di dalam undang-undang alam, 
nisbahnya dan individu-individunya itu semakin luas 
pula kefahaman mereka terhadap maksud ayat yang 
amat besar ini: 11 Dan Dialah yang menciptakan segala 
sesuatu dan menetapkan perencanaannya masing- 
masing dengan rapi . " (1^^ js 

Perencanaan Nisbah-nisbah Yang Memungkinkan 
Hayat Di Bumi 

Ujar Abraham Cressy Morrison, pengetua akademi 
sains di New York, dalam bukunya yang berjudul 
" Manusia Tidak Berdiri Sendirian" 2 : 

"Satu perkara yang amat menakjubkan ialah 
susunan alam ini diatur begitu rupa hingga sampai 
ke tahap yang amat rapi dan halus. Andainya kulit 
bumi itu lebih tebal beberapa kaki sahaja dari 
ketebalannya yang ada sekarang ini, nescaya 
karbon dioksida akan menyedut oksigen dan ini 
sudah tentu tidak membolehkan adanya tumbuh- 
tumbuhan yang hidup. 

"Andainya udara bumi itu jauh lebih tinggi dari 
kedudukannya yang ada sekarang ini, nescaya 
setengah-setengah tahi bintang yang terbakar 
berjuta-juta di udara itu akan memukul seluruh 
bahagian muka bumi dengan perjalanannya yang 
deras sekitar di antara enam dan empat puluh batu 
se sa'at. Tahi-tahi bintang ini juga boleh 
membakarkan segala apa yang boleh terbakar. 
Andainya tahi bintang itu berjalan atau meluncur 
selambat peluru senapang, nescaya seluruh tahi 
bintang itu akan melanggar bumi. Dan ini sudah 
tentu mendatangkan akibat yang mengerikan. 
Andainya seorang manusia berlanggar dengan tahi 
bintang yang kecil yang meluncur dengan 
kederasan yang mengatasi kederasan peluru 
sebanyak sembilan puluh kali, nescaya tahi bintang 
akan mengoyak dan mencaingkannya berkecai- 
kecai dengan haba laluannya sahaja! 

Tebal udara itu betul-betul mengikut kadar yang 
perlu untuk laluan sinar matahari yang 


2 Tajuk asalnya ialah * Man Does not Stand Alone ", diterbitkan 
tahun 1944, Fleming H. Revell Co. (New York), dipetik dari 
terjemahan dalam bahasa Arab oleh Mahmud Saleh al~Falaqi 
dengan jodol "Sains Menyeru Kepada Iman" ( 


mengandungi kesan kimia yang diperlukan oleh 
tumbuh-tumbuhan dan membunuh kuman-kuman 
serta mengeluarkan vitamin-vitamin tanpa 
membahayakan manusia kecuali dia mendedahkan 
dirinya lebih lama dari sepatutnya. Walaupun di 
sana terdapat kesan gas yang terlepas dari bumi di 
sepanjang zaman sedangkan kebanyakan gas-gas 
itu beracun pula, namun udara 'itu tetap kekal 
seperti itu juga tanpa dicemari dan tanpa berubah 
kadar nisbahnya yang imbang dan perlu untuk 
kewujudan manusia. Roda yang mengawal 
perimbangan yang amat penting itu ialah wujudnya 
kawasan air yang luas iaitu lautan-lautan yang 
menjadi sumber hayat, makanan, hujan dan iklim 
yang sederhana, tumbuh-tumbuhan dan akhirnya 
manusia sendiri " 

Dalam bab yang lain beliau berkata pula: 

"Jika nisbah oksigen di dalam udara itu 50% 
atau lebih bukannya 20%, nescaya semua bahan- 
bahan yang boleh terbakar di dunia ini akan 
terdedah kepada kebakaran hingga percikan 
pertama dari cetusan api kilat yang mengenai 
mana-mana pokok akan membakar seluruh hutan 
bahkan boleh meledakkannya, dan andainya nisbah 
oksigen dalam udara itu menurun kepada 10% 
atau kurang lagi, maka mungkin juga hayat (di 
bumi ini) dapat membiasakan dirinya dengan 
keadaan ini dalam masa yang lama, tetapi dalam 
keadaan ini, unsur-unsur tamadun yang telah 
dibiasakan oleh manusia seperti api umpamanya 
tidak banyak boleh didapati mereka." 

Beliau berkata lagi dalam bab yang ketiga: 

"Alangkah kagumnya sistem pengawal- 
pengawal dan pengimbang-pengimbang yang 
dapat mencegah mana-mana binatang biarpun 
bagaimana ganas atau besar atau jahatnya - dari 
menguasai dunia sejak zaman binatang-binatang 
kerang-kerangan atau krustasia (crustacean) yang 
beku, tetapi manusia sahaja yang telah merosakkan 
imbangan necar ini dengan memindakan tumbuh- 
tumbuhan dan binatang-binatang dari satu tempat 
ke satu tempat dan dia telah pun menerima balasan 
yang teruk terhadap perbuatannya dalam bentuk 
perkembangan penyakit-penyakit haiwan, serangga 
dan tumbuh-tumbuhan. 

Kejadian berikut memberi contoh yang jelas 
betapa pentingnya pengawal-pengawal itu kepada 
kewujudan manusia. Sejak beberapa tahun dahulu 
sejenis pokok kaktus atau lidah badak telah 
ditanam di Australia sebagai pagar perlindungan, 
tetapi pokok ini terus membiak sehingga menutup 
satu kawasan hampir seluas negeri England 
mengganggu penduduk bandar-bandar dan 
kampung-kampung, merosakkan ladang-ladang 
mereka dan menghalangi usaha pertanian mereka. 
Mereka tidak menemui suatu dan untuk 
mencegahkan pokok itu dari merebak hingga 
menyebabkan negeri Australia menghadapi bahaya 
diserang angkatan tentera pokok kaktus yang bisu 
itu, yang terus mara tanpa dihalangi suatu apa pun. 

Lalu ahli-ahli ilmu serangga menjelajah ke merata 
ceruk dunia dan pada akhirnya mereka menemui 

sejenis serangga yang hanya hidup dengan 
memakan pokok kaktus dan tidak memakan 
makanan yang lain darinya. Serangga ini juga cepat 
membiak subur dan tidak ada sebarang musuh 
yang menghalangi pembiakannya di Australia. 
Tidak lama kemudian serangga itu berjaya 
menewas pokok kaktus kemudian ia 
mengundurkan diri dan tidak ada yang tinggal lagi 
melainkan sejumlah saki-baki yang kecil untuk 
perlindungan sahaja, iaitu cukup untuk mencegah 
pembiakan pokok kaktus buat selama-lamanya. 

Demikianlah sempurnanya sistem pengawal- 
pengawal dan pengimbang-pengimbang itu dan ia 
selama-lamanya berguna. 

Mengapakah nyamuk pembawa penyakit malaria 
tidak dapat menguasai alam hingga ke tahap datuk 
nenek kita mati kerananya atau mendapat 
kekebalan darinya? Pertanyaan yang sama dapat 
dikatakan juga tentang nyamuk pembawa penyakit 
demam kuning yang pernah di satu musim dahulu 
mara ke utara hingga sampai ke New York. Begitu 
juga nyamuk terdapat dengan banyak di kawasan 
dunia yang beku, dan mengapakah nyamuk Tsi-Tsi 
tidak berubah hingga dapat hidup di kawasan- 
kawasan dunia yang lain selain dari kawasan- 
kawasan kediamannya di kawasan-kawasan yang 
panas dan dapat menghapuskan umat manusia dari 
alam ini? Cukuplah seseorang itu mengenangkan 
peristiwa-peristiwa penyakit taun dan berbagai- 
bagai wabak yang lain dan kuman-kuman 
pembunuh yang tidak dapat dicegah melainkan di 
dalam waktu-waktu yang baru silam, juga 
mengenangkan bagaimana dulunya manusia begitu 
jahil dengan peraturan-peraturan menjaga 
kesihatan supaya dia mengetahui bahawa 
ketahanan manusia yang dapat hidup terus 
walaupun dilanda oleh wabak-wabak itu amatlah 
menakjubkan sekali. 

Serangga-serangga tidak mempunyai dua paru- 
paru seperti manusia, tetapi ia bernafas dengan 
perantaraan paip-paip. Apabila serangga-serangga 
itu subur dan membesar, maka paip-paip 
pernafasannya ini tidak dapat berkembang selari 
dengan nisbah pertambahan besar badannya. Oleh 
sebab itu tidak ada satu serangga pun yang 
panjang lebih dari beberapa inci, begitu juga 
sayapnya tidak panjang melainkan hanya sedikit 
sahaja. Kerana susunan anggota serangga dan cara 
pernafasannya yang seperti itu, maka tidak 
mungkin wujud serangga yang besar. Jadi batas 
yang menghalangkan kesuburan serangga itu telah 
mengawalkan keliarannya dan menyekatkannya 
dari menguasai alam ini. Jika tidak kerana adanya 
pengawal yang tabi'i ini, tentulah manusia tidak 
mungkin ada di muka bumi ini. Khayalkan sahaja 
manusia dengan saiznya yang biasa berdepan 
dengan seekor tebuan sebesar singa atau dengan 
seekor labah-Iabah yang sama dengan saiz singa. 

Dia hanya menyebut sedikit sahaja tentang 
susunan-susunan yang lain, yang mengkagumkan 
di dalam fisiologi-fisiologi atau sifat-sifat binatang- 


binatang. Tanpa struktur-struktur seperti ini tidak 
ada satu haiwan dan tidak ada satu tumbuh- 
tumbuhan pun yang dapat hidup di alam ini... " 

Demikianlah hari demi hari kian terbukanya kepada 
ilmu pengetahuan manusia sesuatu rahsia 
perencanaan Allah yang menakjubkan pada makhluk- 
makhluk-Nya dan tadbir-Nya yang halus di alam 
buana ini dan dengan itu dapatlah mereka memahami 
sesuatu dari tujuan-tujuan firman-Nya di dalam kitab 
al-Furqan yang diturunkan kepada hamba 
kesayangan-Nya: " Dan Dialah yang menciptakan 
segala sesuatu dan menetapkan perencanaannya 
masing-masing dengan rapi " ( J* 

b*** 3 ). 


Walaupun demikian, namun kaum Musyrikin masih 
tidak memahami semua hakikat ini walau sedikit pun. 





" Dan mereka (orang-orang kafir) mengambil yang lain dari 
Allah sebagai tuhan-tuhan i, yang tidak berkuasa 
menciptakan sesuatu apa pun , malah mereka sendiri 
diciptakan Allah dan mereka tidak berkuasa menolak sesuatu 
kemudharatan dan tidak pula berkuasa mengambil sesuatu 
kemanfa 'atan untuk diri mereka , dan mereka tidak memiliki 
kuasa memati dan kuasa menghidup dan tidak pula kuasa 
membangkitkan yang mati. "(3) 

Demikianlah AI~Qur'an menanggalkan dari tuhan- 
tuhan yang didakwa mereka segala sifat-sifat 
Uluhiyah. Mereka "tidak berkuasa menciptakan suatu 
apa pun V), sedangkan Aliahlah yang 
telah menciptakan segala sesuatu " malah mereka 
sendiri diciptakan Allah"(0J*^ Tuhan-tuhan 
itu telah dibuat oleh para penyembah mereka, jika 
tuhan-tuhan itu berupa patung-patung atau berhala- 
berhala atau diciptakan Allah jika tuhan-tuhan yang 
didakwakan itu berupa makhluk malaikat atau 
makhluk jin atau makhluk manusia atau pokok atau 
batu, "dan mereka tidak berkuasa menolak sesuatu 
kemudharatan dan tidak pula berkuasa mengambil 
sesuatu kemanfa' atan untuk diri mereka" ( Cx3^ Yj 
Ufc Yj {+**&) apatah lagi untuk para 

penyembah mereka. Sesuatu yang tidak berkuasa 
mengambil sesuatu kemanfa'atan. untuk dirinya 
mungkin mudah kepadanya mendapat 
kemudharatan, tetapi kebolehan ini juga tidak dimiliki 
mereka. Oleh sebab itulah kebolehan menolak 
kemudharatan ini disebut lebih dahulu di dalam ayat 
ini memandangkan kebolehan ini satu kebolehan 
yang paling mudah yang dimiliki seseorang terhadap 
dirinya. Kemudian Al-Qur'an meningkat kepada sifat- 
sifat yang hanya dimiliki Allah sahaja: "Dan mereka 
tidak memiliki kuasa memati dan kuasa menghidup 
dan tidak pula kuasa yang menghidupkan yang 

mati“$jj^ Vj sua. Vj Vj). Yakni mereka 

tidak berkuasa mematikan yang hidup dan 
menciptakan hayat dan tidak pula berkuasa 
mengembalikan hayat. Selepas ini semua apa lagi 
sifat-sifat Uluhiyah yang dimiliki tuhan-tuhan palsu 
itu? Apakah lagi yang mengelirukan kaum Musyrikin 
hingga tergamak mempertuhankan mereka? 

Sebenarnya itulah penyelewengan dan kesesatan 
yang mutlaq dan dengan kesesatan ini tidaklah 
menghairankan andainya mereka sanggup membuat 
dakwaan-dakwaan yang dusta terhadap Rasulullah 
s.a.w., kerana dakwaan-dakwaan dusta mereka 
terhadap Allah adalah lebih besar dan lebih keji lagi 
dari segala dakwaan dusta mereka terhadap Rasul- 
Nya, adakah lagi dakwaan dusta yang lebih buruk dari 
dakwaan seseorang manusia terhadap Allah yang 
menciptakannya dan menciptakan segala sesuatu, 
yang mentadbirkan urusannya dan menetapkan 
perencanaan yang rapi kepada segala sesuatu, iaitu 
dakwaan yang tergamak mengatakan bahawa Aliah 
mempunyai sekutu? Rasulullah s.a.w. pernah ditanya: 3 

...dJLaJL^ j-fc j blJJi 4) ♦ cJlS ?. t 

"Apakah dosa yang paling besar? Jawab beliau: Engkau 
mengadakan sekutu-sekutu bagi Allah , sedangkan Dia telah 
menciptakan engkau ..." 

% * # * # * 

(Pentafsiran ayat-ayat 4-6] 

Setelah menerangkan pencerobohan mereka 
terhadap Allah Yang Maha Tinggi, Al-Qur'an 
membentangkan pula pencerobohan mereka 
terhadap Rasulullah s.a.w. dan selepas itu menjawab 
pencerobohan itu dengan hujah yang menampakkan 
betapa karut dan dustanya dakwaan mereka: 






"Dan berkatalah orang-orang kafir: Al-Qur'an ini tidak lain 
melainkan hanya suatu pembohongan yang diada-adakan 
olehnya (Muhammad) sahaja dan dibantu oleh satu kaum 
yang lain. Sesungguhnya mereka telah melakukan satu 


perbuatan yang zalim dan dusta (4). Dan mereka berkata lagi: 
(Al-Qur'an itu) ialah cerita-cerita dongeng orang-orang di 
zaman dahulu r, lalu dia meminta orang lain menulisnya , 
maka cerita-cerita itu dibacakan kepadanya pagi dan 
petang(S). Katakanlah: Al-Qur'an itu diturunkan Aliah yang 
mengetahui segala rahsia di langit dan di bumi. 
Sesungguhnya Dia Maha Pengampun dan Maha 
Pengasih."(6) 

Al-Qur J an Dituduh Sebagai Cerita-cerita Dongeng 

Perkataan yang paling dusta ialah perkataan orang- 
orang kafir Quraysy yang mengeluarkan dakwaan ini, 
sedangkan di dalam hati mereka yakin bahawa 
dakwaan itu adalah dakwaan dusta yang tidak 
berasas, kerana tidak mungkin pembesar-pembesar 
mereka yang mengajar perkataan-perkataan ini 
kepada mereka tidak mengetahui bahawa Al-Qur'an 
yang dibacakan oleh Nabi Muhammad s.a.w. kepada 
mereka itu adalah suatu kalam yang lain dari kalam 
manusia yang biasa, kerana mereka-sendiri dapat 
merasakan hakikat ini dengan adirasa mereka yang 
arif dengan selok-belok kalam manusia, dan mereka 
juga tidak dapat menahan diri mereka dari 
terpengaruh dengan keindahan Al-Qur'an. Selain dari 
itu mereka benar-benar mengetahui dan mengenal 
sebelum beliau diangkat menjadi rasul sebagai 
seorang yang benar dan amanah, tidak pernah 
berdusta dan khianat. Oleh itu bagaimana pula dia 
boleh tergamak berdusta terhadap Allah dan 
menghubungkan kepada-Nya kalam-kalam yang tidak 
difirmankan-Nya? 

Tetapi sebenarnya kedegilan dan kebimbangan 
mereka terhadap kedudukan mereka yang tinggi di 
dalam masyarakat yang diambil dari kedudukan 
mereka selaku ketua-ketua urusan agama itulah yang 
menggerakkan mereka menggunakan tipu muslihat 
ini dan menyebarkannya di kalangan orang ramai 
Arab, yang mungkin tidak dapat membezakan mutu 
kalam-kalam dan tidak begitu mengetahui tentang 
darjatnya. "Al-Qur'an ini tidak lain melainkan hanya 
suatu pembohongan yang diada-adakan olehnya 
(Muhammad) sahaja dan dibantu oleh satu kaum 
yang lain." Vj o!). 

Mereka maksudkan dengan kata-kata kaum yang lain 
itu ialah tiga orang hamba atau lebih dari bangsa 
bukan Arab ('ajam). Ini adalah satu dakwaan yang 
karut, remeh dan tidak tahan menghadapi debat. 
Andainya ada manusia yang boleh mengadakan 
pembohongan dengan Al-Qur'an dengan bantuan 
orang-orang lain, maka mengapakah mereka tidak 
berbuat seperti itu dengan meminta bantuan tokoh- 
tokoh dari kaum mereka supaya mereka dapat 
mengalahkan hujah Nabi Muhammad s.a.w. itu, 
sedangkan beliau mencabar mereka berbuat begitu 
tetapi mereka tidak berupaya? 

Oleh kerana inilah Al-Qur'an tidak mencabar 
mereka berdebat di sini dan tidak pula berhujah 
dengan mereka mengenai dakwaan mereka yang 
karut itu, malah Al~Qur'an mengejek mereka dengan 
sifat yang amat ketara: "Sesungguhnya mereka telah 
melakukan satu perbuatan yang zalim dan dusta" ( & 


3 Hadith ini dikeluarkan oleh al-Bukhari dan Muslim. 

Ujjj l^jU.) - jaitu zalim terhadap Allah, 
terhadap Muhammad dan terhadap diri mereka 
sendiri, dan satu pendustaan yang terlalu terang dan 
jelas. 


Kemudian Al-Qur'an terus membentangkan 
dakwaan-dakwaan mereka yang bohong terhadap 
Rasulullah s.a.w. dan terhadap Al-Qur'an: 



"Dan mereka berkata !agi: (Al-Pur'an itu) ialah cerita-cerita 
dongeng orang-orang di zaman dahulu , lalu dia meminta 
orang lain menulisnya i, maka cerita-cerita itu dibacakan 
kepadanya pagi dan petang. "(S) 

Yakni apabila mereka dapati di dalam Al-Qur'an ini 
banyak kisah-kisah tentang orang-orang di zaman 
dahulu yang dibawa untuk menjadi contoh teladan 
dan pengajaran, juga untuk maksud pendidikan dan 
panduan, maka mereka terus menuduh kisah-kisah 
yang benar itu sebagai " cerita-cerita dongeng orang- 
orang di zaman dahulu." (o^jV) j^atuit). Mereka 
seterusnya mendakwa bahawa Rasulullah s.a.w. telah 
meminta orang lain menulis untuknya supaya 
dibacakan kepadanya pagi dan petang, kerana beliau 
adalah seorang ummi yang tidak pandai membaca 
dan menulis, dan selepas itu barulah tiba gilirannya 
melafazkan kalam itu dan mendakwanya sebagai 
Kalamullah. Ini adalah suatu selingan untuk 
menerangkan dakwaan mereka yang tidak berasas 
dan tidak tahan untuk menghadapi perdebatan itu. 
Penceritaan kisah-kisah di dalam Akjur'an dengan 
susunan yang teratur dan selaras dengan maudhu 1 
yang sedang dibicarakan itu, juga selaras di antara 
matlamat kisah-kisah itu dengan matlamat-matlamat 
penerangan ayat-ayat dalam satu surah itu 
menunjukkan (di sebalik kisah-kisah itu) ada tujuan 
dan perancangan yang mendalam dan halus, yang 
tidak boleh didapati di dalam cerita-cerita dongeng 
yang berselerakan, yang tidak dikumpulkan oleh satu 
gagasan dan tidak diarahkan oleh satu objektif yang 
tertentu, malah cerita dongeng itu hanya diceritakan 
untuk maksud hiburan dan mengisi waktu yang 
kosong sahaja. 4 

Dakwaan mereka "(Al-Qur'an itu) ialah cerita-cerita 
dongeng orang-orang di zaman dahulu" 
membayangkan betapa lama masa cerita-cerita itu 
hingga tidak dapat diketahui oleh Nabi Muhammad 
s.a.w. kecuali diceritakan kepada beliau oleh para 
penghafal cerita-cerita dongeng itu. Mereka telah 
memindahkannya dari satu generasi ke satu generasi. 
Oleh sebab itulah AI-Qur'an menjawab perkataan 
mereka dengan menjelaskan bahawa yang 


4 Lihat pembicaraan yang meluas dalam bab "Ob&i cJ> 
dalam buku " ol j&\ cA 


mewahyukan kisah-kisah kepada Nabi Muhammad 
s.a.w. itu ialah Allah yang lebih mengetahui dari 
segala yang mengetahui. "Katakanlah: Al-Qur'an itu 
diturunkan Allah yang mengetahui segala rahsia di 
langit dan di bumi." ( ^ 0*1 J3 

o-ajVlj oleh itu di manakah letaknya ilmu 

penghafal-penghafal dan rawi-rawi cerita-cerita 
dongeng itu dibandingkan dengan ilmu Allah yang 
lengkap sempurna? Di manakah letaknya cerita-cerita 
dongeng orang-orang di zaman purba itu 
dibandingkan dengan rahsia-rahsia langit dan bumi? 
Di manakah letaknya titik yang kecil dibandingkan 
dengan lautan yang luas dan dalam yang tidak 
diketahui di mana pantainya dan di mana dasarnya? 

Sebenarnya mereka melakukan dosa yang amat 
besar apabila mereka membuat dakwaan yang karut 
itu terhadap Rasulullah s.a.w. dan berdegil dengan 
kepercayaan syirik terhadap Allah, sedangkan Dia 
telah menciptakan mereka. Walaupun begitu, pintu 
taubat masih terbuka dan peluang berpatah balik dari 
dosa itu masih lagi mungkin, dan Allah yang 
mengetahui segala rahsia-rahsia di langit dan di bumi 
dan mengetahui segala pembohongan dan tipu daya 
manusia itu adalah Tuhan Yang Maha Pengampun 
dan Maha Pengasih. "Sesungguhnya Dia Maha 
Pengampun dan Maha Pengasih." ( U ots ai j 


(Pentafsiran ayat-ayat 7 - 10) 


Kemudian Al-Qur'an terus menceritakan perkataan- 
perkataan mereka (yang keji) terhadap Rasulullah 
s.a.w. dan bantahan-bantahan mereka yang jahil 
terhadap sifat kemanusiaan beliau, juga pengesyoran- 
pengesyoran mereka yang (cuba) mengelirukan 
kerasulan beliau: 



34 SJ tftpiVf j 






41 'M 

"Dan mereka berkata pula: Mengapakah Rasul itu memakan 
makanan dan berjalan di pasar-pasar? Mengapakah tidak 
diturunkan kepadanya seorang malaikat supaya dia dapat 
memberi peringatan bersama-sama dengannya? (7). Atau 
(mengapakah) tidak dicampakkan kepadanya 
perbendaharaan (dari langit) atau (mengapakah) dia tidak 
mempunyai kebun yang dapat dia makan darinya. Dan 
berkatalah orang-orang yang zalim ini: Kamu tidak mengikut 
melainkan seorang lelaki yang kena sihir(8). Perhatikanlah 
bagaimana mereka tergamak membuat perbandingan- 
perbandingan terhadapmu. Mereka telah sesat dan kerana 
itu mereka tidak mampu menemui jalan (hidayat)(9). Maha 
Sucilah Allah . Andainya Dia kehendaki tentulah Dia ciptakan 
untukmu lebih baik dari itu lagi, iaitu kebun-kebun yang 
mengalir di bawahnya sungai-sungai dan tentulah Dia 
ciptakan istana-istana untukmu."(10) 

Rasulullah Dikritik Kerana Sifat-sifat Kemanusiaannya 

Mengapa Rasul ini memakan makanan dan berjalan 
di pasar-pasar? Mengapa dia dari makhluk manusia 
dan berkelakuan seperti manusia? Itulah bantahan 
yang berulang-ulang kali diucapkan umat manusia 
terhadap setiap rasul. Bagaimana si polan anak si 
polan yang terkenal di sisi mereka, yang makan 
seperti mereka makan dan hidup seperti mereka 
hidup boleh menjadi utusan Allah yang diwahyukan 
kepadanya? Bagaimana dia boleh berhubung dengan 
sebuah alam yang lain dari alam bumi dan menerima 
perutusan darinya? Sedangkan mereka 
memandangnya berdaging darah seperti mereka, 
tetapi mereka tidak menerima wahyu seperti dia dan 
tidak mengetahui sedikit pun tentang alam yang 
menurunkan wahyu kepadanya, sedangkan dia tidak 
berbeza apa-apa dari mereka! 

Persoalan ini jika dilihat dari sudut ini mungkin 
kelihatan ganjil dan tidak mungkin berlaku, tetapi jika 
dilihat dari sudut yang lain ia kelihatan biasa dan 
boleh diterima, kerana Allah telah meniupkan roh dari 
ciptaan-Nya pada makhluk manusia dan dengan 
tiupan Ilahi ini terbezalah dia (dari makhluk yang lain) 
dan jadi manusia, yang diangkat menjadi khalifah di 
bumi, sedangkan dia mempunyai ilmu pengetahuan 
dan pengalaman yang tidak sempurna dan terbatas 
dan mempunyai sarana yang lemah, tetapi Allah tidak 
akan membiarkan manusia melaksanakan tugas 
khilafah ini tanpa apa-apa bantuan dari-Nya dan 
tanpa hidayat yang dapat menyuluh jalannya, kerana 
Allah meletakkan di dalam jiwa manusia kesediaan 
untuk berhubung dengan-Nya melalui saluran tiupan 
Ilahi yang membezakannya (dari makhluk-makhluk 
yang lain) itu. Oleh itu tidaklah hairan jika Allah 
memilih salah seorang dari makhluk manusia, yang 
mempunyai kesediaan rohaniyah untuk menerima 
wahyu, untuk diwahyukan kepadanya pengajaran- 
pengajaran yang dapat memberi hidayat kepada 
saudara-saudaranya menuju ke jalan (yang lurus) 
ketika mereka kesesatan jalan dan dapat menolong 
mereka apabila mereka memerlukan pertolongan. 

Itulah penghormatan Ilahi kepada manusia-manusia 
yang kelihatan aneh dari satu sudut dan tabi'i dari 


satu sudut yang lain, tetapi orang-orang yang tidak 
memahami nilai makhluk manusia dan hakikat 
penghormatan yang dikehendaki Allah itu akan 
menolak kebolehan seseorang manusia dapat 
berhubung dengan Allah melalui wahyu dan menolak 
kelayakan seorang manusia menjadi utusan Allah, 
kerana mereka berpendapat bahawa makhluk 
malaikatlah yang lebih utama dan lebih munasabah 
(dengan jawatan ini): " Mengapakah tidak diturunkan 
kepadanya seorang malaikat supaya malaikat itu 
dapat memberi peringatan bersama dengan dia?" ( ^ 
IjjIj Ajw SIa v). Sedangkan Allah 

pernah memerintah makhluk-makhluk malaikat 
supaya sujud kepada manusia kerana sifat-sifat 
kelebihannya yang terbit dari tiupan Ilahi yang tinggi 
dan mulia itu. 

Itulah hikmat kebijaksanaan Ilahi yang dapat dilihat 
dengan jelas apabila Allah memilih seorang manusia 
menjadi utusan-Nya kepada makhluk manusia, iaitu 
seorang utusan yang dapat merasa perasaan-perasaan 
dan pengalaman-pengalaman manusia, dapat 
memahami susah derita dan cita-cita manusia, dapat 
mengenal kehendak-kehendak dan keinginan 
manusia dan dapat mengetahui keperluan-keperluan 
manusia dan kepentingan-kepentingan manusia, dan 
dengan demikian dia dapat bersimpati dengan 
kelemahan dan kekurangan mereka, juga dapat 
meletakkan harapan pada kekuatan dan kelebihan 
mereka, dapat berjalan bersama mereka selangkah 
demi selangkah dan dapat memahami dan menilai 
kehendak-kehendak, perasaan-perasaan dan 
penerimaan-penerimaan mereka, kerana pada 
akhirnya dia merupakan salah seorang dari mereka 
yang sama-sama berjalan menuju kepada Allah 
dengan berpandukan wahyu dan pertolongan dari 
Allah ketika menghadapi kesulitan-kesulitan di tengah 
jalani 

Bagi pihak manusia pula mereka boleh mendapat 
dari utusan itu contoh teladan yang dapat diikut oleh 
mereka, kerana dia manusia seperti mereka, yang 
dapat meningkat perlahan-lahan bersama-sama 
mereka, yang hidup di dalam kalangan mereka 
dengan akhlak-akhlak, amalan-amalan dan 
kewajipan-kewajipan yang ia sampaikan kepada 
mereka sebagai fardhu-fardhu yang diwajibkan Allah 
ke atas mereka dan yang dikehendaki dari mereka, 
jadi utusan itu sendiri merupakan terjemahan yang 
hidup kepada agama yang dibawa olehnya kepada 
mereka. Seluruh hidupnya, tindak-tanduknya dan 
perbuatan-perbuatannya merupakan lembaran (buku 
terjemahan) yang terbuka kepada mereka agar 
mereka dapat menyalinnya sebaris demi sebaris dan 
mengenalpasti makna-maknanya satu demi satu. 
Mereka dapat melihat terjemahan itu sentiasa ada di 
kalangan mereka, dan inilah yang menjadikan hati 
mereka tergerak untuk meniru dan mencontohinya 
kerana seluruh terjemahan itu dapat dilihat pada 
pembawaan seseorang manusia. Andainya utusan itu 
dari makhluk malaikat tentulah manusia tidak dapat 
memikirkan tindak-tanduknya dan tidak cuba 
mencontohinya, kerana dari awal-awal lagi mereka 

merasa bahawa tabi'at malaikat Itu berlainan dari 
tabi'at mereka. Ini . sudah tentu pula tindak-tanduk 
dan kelakuan malaikat itu berlainan dari tindak- 
tanduk dan kelakuan mereka. Tidak ada harapan bagi 
mereka untuk mencontohinya dan tidak ada 
kegemaran dari mereka untuk menyerupainya. 

Itulah hikmat kebijaksanaan Allah yang telah 
menciptakan segala sesuatu dan menentukan 
perencanaannya masing-masing dengan rapi. Itulah 
hikmat kebijaksanaan Allah yang amat tinggi apabila 
Dia melantikkan manusia menjadi Rasul untuk 
melaksanakan peranannya memimpin umat manusia. 
Bantahan dan penolakan terhadap kerasulan manusia 
itu adalah suatu kejahilan terhadap hikmat Allah, juga 
terhadap hakikat penghormatan Allah yang tinggi 
kepada manusia. 

Di antara bantahan-bantahan yang bodoh dan jahil 
dari mereka ialah gerak-geri Rasulullah yang berjalan 
di pasar-pasar untuk mencari rezeki. Mengapakah 
Allah tidak menyediakan rezeki untuknya, mengapa 
Allah tidak mengurniakan kepadanya harta kekayaan 
yang banyak tanpa memerlukan beliau bekerja 
dengan penat? 



"Atau (mengapakah) tidak dicampakkan kepadanya 
perbendaharaan (dari langit) atau (mengapakah) dia tidak 
mempunyai kebun yang dapat dia makan darinya? "(8) 


Allah tidak berkehendak menjadikan Rasulullah 
s.a.w. mempunyai harta kekayaan atau kebun-kebun, 
kerana Allah mahukan Rasul-Nya menjadi contoh 
ikutan kepada umat-Nya. Beliau berjuang menunaikan 
tugas-tugas kerasulannya yang amat besar dan dalam 
waktu yang sama beliau berusaha mencari rezekinya 
sama seperti mana-mana lelaki lain dari umatnya. 
Oleh itu tiada siapa dari umatnya yang bersusah 
payah mencari kehidupannya boleh berkata: Bahawa 
Rasulullah s.a.w. itu cukup dengan keperluan 
hidupnya, beliau tidak payah menempuh.pertarungan 
untuk mendapat sara hidupnya. Oleh sebab itulah 
beliau dapat menumpukan seluruh usahanya kepada 
agamanya dan kepada tugas-tugas kerasulannya 
tanpa diganggu gugat oleh suatu halangan. Nah! 
Lihatlah sendiri bagaimana Rasulullah s.a.w. bekerja 
untuk menyarakan hidupnya. Dan bagaimana beliau 
bekerja menunaikan tugas da’wahnya. Oleh itu tiada 
sumbangan yang lebih kecil dari sumbangan setiap 
orang dari umat beliau yang mengambil bahagian 
yang kecil dalam melaksanakan tugas-tugas da’wah, 
sedangkan contoh teladan berada di hadapannya. 
Selepas itu harta kekayaan telah mencurah-curah 
datang kepada Rasulullah s.a.w. supaya dengan itu 
sempurnalah ujian dari sudut yang lain pula dan 
sempurnalah contoh teladan, tetapi beliau tidak 
membiarkan harta kekayaan itu mengganggu atau 
melumpuhkan beliau, malah beliau tetap murah 


laksana angin hingga beliau dapat mengatasi godaan 
harta kekayaan dan dapat menjadikan nilai harta 
kekayaan itu murah pada pandangan hati, juga 
supaya tiada siapa pun yang dapat berkata selepas 
(kedatangan kekayaan yang mencurah-curah) itu 
bahawa Nabi Muhammad s.a.w. dapat menegakkan 
risalahnya kerana beliau hidup miskin tidak diganggu 
gugat oleh sebarang urusan harta. Nah! Lihatlah 
sendiri harta kekayaan yang datang begini banyak 
kepada beliau, tetapi beliau tetap meneruskan, 
da’wahnya sama seperti waktu beliau dulu hidup 
miskin. 


Apakah ertinya harta kekayaan? Apakah ertinya 
perbendaharaan? Apakah ertinya kebun-kebun? 
Apabila seseorang manusia yang fana dan da-if itu 
dapat menjalinkan hubungan yang mesra dengan 
Allah Yang Maha Kekal dan Maha Kuat? Apakah- 
ertinya bumi dengan segala isinya? Apakah ertinya 
makhluk alam buana ini semuanya setelah seorang 
manusia itu dapat membuat hubungan yang mesra 
dengan Allah Tuhan yang menciptakan segala sesuatu 
dan Tuhan yang berkuasa mengurniakan harta 
kekayaan yang banyak dan yang sedikit, tetapi kaum 
Musyrikin Quraysy pada masa itu tidak dapat 
memahami hakikat ini. 


yJZ o! 




"Dan berkatalah orang-orang yang zalim ini: kamu tidak 
mengikut melainkan seorang lelaki yang kena sihir. "(8) 

Ini adalah perkataan mereka yang zalim dan jahat 
yang diceritakan oleh Al-Qur'an di sini dan di dalam 
Surah al-Isra', kemudian dijawab di sana dan di sini 
dengan satu jawapan yang sama: 



"Perhatikanlah bagaimana mereka tergamak membuat 
perbandingan-perbandingan terhadapmu. Mereka telah 
sesat dan kerana itu mereka tidak mampu menemui jalan 
(hidayat)."(9) 


Rasulullah Dituduh Kena Sihir 

Kedua-dua surah itu memperkatakan satu maudhu 1 
yang hampir-hampir sama dalam satu suasana, yang 
juga hampir-hampir sama di sana dan di sini. Tujuan- 
tujuan kata-kata mereka itu ialah untuk mencemar 
dan menjatuhkan peribadi Rasulullah s.a.w., kerana 
mereka menggambarkan beliau sebagai seorang yang 
telah disihirkan akal fikirannya dan kerana itu dia 
menghamburkan kalam yang ganjil yang tidak 
dihamburkan oleh manusia-manusia biasa, tetapi 
sekaligus itu juga perkataan mereka itu 

membayangkan perasaan hati mereka bahawa kalam 
yang dihamburkan beliau itu adalah kalam yang luar 
biasa dan bukan dari kalam yang setaraf dengan 
kalam manusia. Perkataan mereka itu dibalas dengan 
jawapan yang membayangkan kehairanan terhadap 
perbuatan mereka: "Perhatikanlah bagaimana mereka 
tergamak membuat perbandingan-perbandingan 
terhadap~mu"(dfcti i j^l), sekali 

mereka menuduh engkau kena sihir, sekali lagi 
mereka menuduh engkau berdusta. Dan sekali lagi 
pula mereka serupakan engkau dengan rawi-rawi 
cerita dongeng dan semua tuduhan itu adalah sesat 
belaka dan jauh dari memahami hakikat yang sebenar 
"mereka telah sesat" (iji^)yakni mereka telah sesat 
dari segala jalan yang benar dan dari segala jalan 
hidayat "dan kerana itu mereka tidak mampu 
menemui jalan (hidayat). yl). 

Al-Qur'an menamatkan perdebatan ini dengan satu 
kenyataan yang menerangkan betapa kedinya harta 
benda kemewahan hidup dunia yang dicadang dan 
difikir oleh mereka, iaitu harta benda yang dianggap 
mereka amat bernilai dan amat layak dikurniakan 
Allah kepada Rasul-Nya jika dia itu benar seorang 
rasul, iaitu harta perbendaharaan yang diturunkan 
kepadanya dari langit atau kebun buah-buahan yang 
dapat dia makan darinya. Jika Allah kehendaki 
tentulah dia mengurniakan kepada Rasul-Nya harta 
benda kekayaan yang lebih besar dari keni'matan- 
keni'matan yang dicadangkan mereka itu: 



"Maha Sucilah Allah. Andainya Dia kehendaki tentulah Dia 
ciptakan untukmu lebih baik dari itu lagi [ iaitu kebun-kebun 
yang mengalir di bawahnya sungai-sungai dan tentulah Dia 
ciptakan istana-istana untukmu."(10) 

TetapiAlIah mahu mengurniakan kepada Rasul-Nya 
ni'mat yang lebih baik dari kebun-kebun dan istana- 
istana itu lagi, iaitu ni'mat perhubungan dengan Allah 
yang mengurniakan kebun-kebun dan istana-istana, 
ni'mat merasakan hidup di bawah naungan dan 
perlindungan-Nya, di bawah bimbingan dan taufik- 
Nya dan ni'mat merasakan kemanisan perhubungan 
itu, iaitu ni'mat yang tidak dapat ditanding dengan 
ni'mat-ni'mat yang lain sama ada kecil atau besar. 
Amatlah jauh perbezaan di antara dua ni'mat itu, jika 
mereka memahami dan mengecapil 

(Pentafsiran ayat-ayat 11 - 19) 

Setelah selesai membentangkan perkataan- 
perkataan mereka yang zalim terhadap Allah dan 
terhadap Rasulullah, Al-Qur'an mendedahkan pula 
lanjutan tindak-tanduk mereka yang kufur dan sesat 
iaitu mereka mendustakan hari Qiamat. Oleh sebab 
itu mereka tidak segan-segan melakukan kezaliman 
dan membuat pembohongan. Mereka tidak takut 


kepada hari Qiamat, di mana mereka dihadapkan 
kepada Allah yang akan menghisabkan kezaliman dan 
pembohongan mereka. Di sini Al-Qur'an 
menggambarkan mereka dalam salah satu 
pemandangan Qiamat yang menggoncangkan hati 
yang pejal dan menggerakkan perasaan yang mati. Di 
sini juga ia memperlihatkan kepada mereka 'azab 
seksa yang dahsyat, yang menunggu mereka di 
samping balasan-balasan yang baik yang menunggu 
para Mu'minin pada hari yang amat mengerikan itu: 



"Bahkan mereka telah mendustakan hari Qiamat dan Kami 
telah pun menyediakan Neraka yang bernyala-nyala untuk 
orang yang mendustakan hari Qiamat(11). Apabila Neraka 
itu melihat mereka dari jauh , mereka akan mendengar suara 
kemarahannya dan bunyi nyalaannya(1 2). Dan apabila 
mereka dicampak ke dalam Neraka di tempat yang sempit 
dengan kakitangan yang terbelenggu ; mereka berdo'a 
supaya mereka dibinasakan terus di sana (13). (Lalu dijawab 
kepada mereka): Janganlah kamu mendo'akan satu 
kebinasaan sahaja pada hari ini, malah do x akanlah 
kebinasaan-kebinasaan yang banyak(14). Katakanlah: 
Apakah 'azab itukah yang lebih baik atau Syurga yang kekal 
abadi yang dijanjikan kepada orang-orang yang bertaqwa, 
yang menjadi balasan dan tempat kembali bagi mereka? 
(15). Mereka memperolehi di dalam Syurga apa sahaja yang 
diingini mereka dan di sana mereka hidup kekal abadi. Itulah 
janji yang disanggupi Tuhanmu yang wajar dipohonkan 
kepada-Nya."(16) 

Mereka Yang Mendustakan Hari Qiamat 

Malah mereka telah mendustakan hari Qiamat. 
Tindak-tanduk kekufuran dan kesesatan mereka telah 
sampai kepada tahap yang amat jauh seperti yang 
digambarkan oleh AI-Qur'an. Di sini Al-Qur'an 

memutuskan semua pembicaraan yang terdahulu 
untuk menonjolkan pendustaan mereka (terhadap 
hari Qiamat itu): "Bahkan mereka telah mendustakan 
hari Qiamat" J*). Kemudian ia 

memperlihatkan 'azab seksa yang menunggu orang- 
orang yang melakukan perbuatan yang keji itu, iaitu 
'azab seksa Neraka yang telah siap disediakan: "Kami 
telah pun menyediakan Neraka yang bernyaia-nyala 
untuk orang yang mendustakan hari Qiamat."{ UjSoIj 

Ijjsu-u c_il£ 

Penyalutan sifat hidup atau sifat fizikal pada 
perkara-perkara, konsep-konsep dan keadaan- 
keadaan jiwa yang tidak hidup dan berjisim itu 
merupakan satu art atau seni di dalam Al-Qur'an. 
Dengan seni penyalutan sifat fizikal ini AI-Qur'an 
dapat meningkatkan gambaran-gambaran dan 
pemandangan-pemandangan yang dikemuka-kannya 
itu ke tahap i'jaz (tahap penggambaran yang 
melemahkan manusia) dengan sebab unsur-unsur 
sifat hidup yang disalutkan padanya. 5 

Di sini kita berada di hadapan pemandangan Neraka 
yang bernyala-nyala, hidup dan bernyawa. Tiba-tiba ia 
melihat dan ternampak orang-orang yang 
mendustakan hari Qiamat. la nampak mereka dari 
jauh dan terus marah dan mendaung-daung. Bunyi 
daungan dan kemarahannya dapat didengar jelas oleh 
mereka, la memandang mereka dengan penuh geram 
dan daungannya semakin meninggi kerana terlalu 
marah kepada mereka ketika mereka di dalam 
perjalanan menuju kepadanya. Itulah satu 
pemandangan yang amat ngeri yang membuat kaki 
dan hati menggigil dan menggelentar. 

Sekarang mereka telah sampai ke Neraka itu, tetapi 
mereka tidak ditinggalkan bebas menghadapi Neraka 
yang dahsyat itu. Ia tidak membiarkan mereka 
bertarung dengan Neraka untuk menyelamatkan diri 
darinya, malah mereka dicampakkan ke dalamnya 
dengan kakitangan yang terbelenggu, iaitu tangan 
mereka diikatkan dengan rantai di kaki-kaki mereka. 
Mereka dicampakkan di tempat yang sempit yang 
menambahkan lagi keseksaan mereka * dan 
melemahkan mereka dari bergerak. Nah i .Mereka kini 
berputus asa dari keselamatan dan begitu menderita 
dan terseksa di dalam Neraka dan kerana itu mereka 
berdo’a agar kebinasaan maut dapat menyelamatkan 
mereka dari keseksaan itu: 



" Dan apabila mereka dicampak ke dalam Neraka di tempat 
yang sempit dengan kakitangan yang terbelenggu mereka 
berdo'a supaya mereka dibinasakan terus di sana." (13) 


5 Lihat bab cfepjll" di dalam kitab " 

Q\J1\ (J" 


Pada hari ini kebinasaan menjadi harapan kepada 
mereka dan satu-satunya jalan untuk melepaskan diri 
mereka dari keseksaan yang tidak tertanggung itu. 
Kemudian nah! Lihatlah mereka sedang mendengar 
jawapan kepada do'a mereka, iaitu jawapan yang 
penuh dengan sindiran dan ejekan yang pahit: 



"(Lalu dijawab kepada mereka): Janganlah kamu 

mendo'akan satu kebinasaan sahaja pada hari ini, malah 
do'akanlah kebinasaan-kebinasaan yang banyak. "(14) 


Yakni satu kebinasaan sahaja tidak berguna apa-apa 
dan tidak cukup (untuk mereka). 


Dalam suasana yang amat menderita ini 
dibentangkan kepada mereka ni'mat-ni'mat yang baik 
yang disediakan kepada para Muttaqin yang takut 
kepada Allah dan mengharapkan pertemuan dengan- 
Nya serta beriman kepada hari Qiamat. Ni’mat-ni'mat 
itu dibentangkan kepada mereka dengan uslub yang 
penuh ejekan: 



^ jj 

"Katakanlah: Apakah 'azab itukah yang lebih baik atau 
Syurga yang kekal abadi yang dijanjikan kepada orang-orang 
yang bertaqwa, yang menjadi balasan dan tempat kembali 
bagi mereka(15). Mereka memperolehi di dalam Syurga apa 
sahaja yang diingini mereka dan di sana mereka hidup kekal 
abadi. Itulah janji yang disanggupi Tuhanmu yang wajar 
dipohonkan kepada~Nya."(16) 

Adakah keseksaan yang dahsyat itu lebih baik atau 
Syurga yang kekal abadi yang dijanjikan Allah kepada 
para Muttaqin, di mana mereka dikurniakan hak 
bertanya Allah tentang ni'mat Syurga dan hak 
menuntut Allah melaksanakan janji-Nya yang tak akan 
dimungkiri itu dan seterusnya Allah mengurniakan 
kepada mereka hak meminta apa sahaja yang disukai 
mereka di dalam Syurga? Sebenarnya di sana tidak 
ada suatu asas pun untuk perbandingan ini, tetapi 
itulah ejekan-ejekan yang amat pahit terhadap orang- 
orang yang mengejek dan berlagak angkuh terhadap 
Rasul-Nya yang mulia. 



£2 s 


Kemudian Al-Qur'an terus menayangkan satu tagi 
pemandangan hari Qiamat yang didustakan oleh para 
pendusta itu, iaitu pemandangan orang-orang yang 
mempersekutukan Allah itu dikumpulkan bersama- 
sama dengan tuhan-tuhan palsu yang didakwa 
mereka dan seluruh para penyembah dan yang 
disembah itu berdiri di hadapan Allah untuk 
disoaljawab: 

Sekutu-sekutu Yang Disembah Berlepas Tangan Dari 
Penyembahan-penyembahan Mereka 


JvLs i Oj i &. OAJ 'S 

$p, 2 k 





"Dan (ingatlah) hari di mana Kami akan himpunkan mereka 
dan sembahan-sembahan yang disembah mereka selain dari 
Allah. Lalu Dia berfirman: Apakah kamu yang telah 
menyesatkan hamba-hamba-Ku itu atau mereka sendiri yang 
sesat dari jalan yang benar(17). Lalu mereka menjawab : 
Maha Sucilah Engkau! Tidaklah wajar bagi kami mengambil 
pelindung-pelindung yang lain dari-Mu, tetapi Engkaulah 
yang telah memberi keni'matan-keni'matan hidup kepada 
mereka dan datuk nenek mereka sehingga mereka lupa 
mengingati-Mu dan mereka adalah satu kaum yang 
binasa(18). (Lalu Allah berfirman) sesungguhnya mereka 
(sembahan-sembahan yang lain dari Allah) telah mendusta 
segala apa yang dikatakan kamu. Oleh itu kamu tidak akan 
berupaya menolak sebarang ' azab seksa dan mendapat 
sebarang pertolongan, dan barang siapa yang melakukan 
kezaliman dari kamu, nescaya Kami rasakannya ' azab yang 
amat besar. "(19) 


(Yang dimaksudkan dengan) tuhan-tuhan palsu 
yang disembah mereka itu ialah berhala-berhala dan 
patung-patung dan mungkin pula malaikat-malaikat, 
jin dan segala yang disembah selain Allah. 
Sesungguhnya Allah mengetahui semuanya. Soal 
jawab yang dilakukan di padang Mahsyar yang amat 
luas, di mana seluruh mereka dikumpulkan bersama 
itu merupakan satu pemaluan dan penghinaan, dan 
ini sahaja merupakan satu 'azab yang amat ditakuti. 
Isi jawapan dari "tuhan-tuhan" yang didakwakan itu 
ialah mereka memulangkan (hak Uluhiyah) kepada 
Allah Yang Maha Esa dan Maha Berkuasa, dan 
membersihkan-Nya dari dakwaan yang dusta itu. 
Mereka bukan sahaja membersihkan diri mereka dari 
dakwaan menjadi tuhan, tetapi juga dari perbuatan 
kaum Musyrikin yang mengambil mereka selaku 
pelindung-pelindung yang lain dari Allah. Balasan 
penghinaan akan menimpa ke atas orang-orang kafir 
yang bodoh itu: 



" Lalu mereka menjawab: Maha Sucilah Engkau! Tidaklah 
wajar bagi kami mengambil pelindung-pelindung yang lain 
dari-Mu, tetapi Engkaulah yang telah memberi keni'matan- 
keni'matan hidup kepada mereka dan datuk nenek mereka 
sehingga mereka lupa mengingati-Mu dan mereka adalah 
satu kaum yang binasa. "( 1 8) 

Keni'matan hidup yang begitu lama dan diwarisi 
turun-temurun tanpa mengenal Allah Pengurnia 
ni'mat, tanpa bertawajjuh dan bersyukur kepada-Nya 
telah menyebabkan mereka leka dan lupa kepada 
Allah yang memberi ni’mat itu, dan mengakibatkan 
hati mereka menjadi kemarau dan tandus sama 
seperti bumi tandus yang tidak ditumbuhi tumbuh- 
tumbuhan dan pokok-pokok buahan. Kata-kata "U#" 
bererti "kebinasaan" dan kata-kata ini juga 
menyampaikan pengertian tandus dan kosong iaitu 
ketandusan hati dan kekosongan hidup. 

Di waktu itu Allah pun menghadapkan firman-Nya 
yang mengandungi penghinaan kepada para 
penyembah yang bodoh itu: "(Lalu Allah berfirman) 
sesungguhnya mereka (sembahan-sembahan yang 
lain dari Allah) telah mendusta segala apa yang 
dikatakan kamu. Oleh itu kamu tidak akan berupaya 
menolak sebarang J azab seksa dan mendapat 
sebarang pertolongan. "( u* W & 

CX *u ) 

Ketika sedang berada dalam pemandangan Akhirat 
pada hari perhimpunan di Mahsyar itu, Al-Qur'an 
secara tiba-tiba berpindah kepada para pendusta yang 
masih berada di dunia pula: "Dan barang siapa yang 
melakukan kezaliman dari kamu, nescaya Kami 
rasakannya 7 azab yang amat besar."( 
aSju) 

itulah cara Al-Qur'an menyentuh hati manusia di 
sa'at ia bersedia untuk menerima dan dalam detik ia 
sedang terpengaruh dengan pemandangan ngeri 
seperti itu. . 


* jf: jjc * * 

[Pentafsiran ayat 20) 

Kini mereka telah melihat dan Rasulullah s.a.w. juga 
turut menyaksi akibat pembohongan, pendustaan dan 
ejekan mereka. Mereka telah melihat kesudahan 
bantahan terhadap sifat kemanusiaan Rasul yang 
memakan makanan dan berjalan di pasar-pasar itu... 
kini Al-Qur'an kembali kepada Rasulullah s.a.w. 
melipur dan menghiburkan hatinya bahawa beliau 
bukannya satu keganjilan dari para rasul yang lain, 
kerana seluruh Rasul yang dahulu adalah berjalan di 
pasar-pasar belaka: 



"Dan Kami tidak utuskan para rasui sebeium engkau 
meiainkan mereka semuanya memakan makanan dan 
berjalan di pasar-pasar, dan Kami telah jadikan sebahagian 
kamu ujian kepada sebahagian yang lain. Apakah kamu 
tidak dapat bersabar? Dan Tuhanmu itu adalah Maha 
Melihat. "(20) 

Jika di sana ada bantahan, maka bantahan itu 
bukanlah bantahan terhadap peribadi beliau, malah 
bantahan terhadap satu undang-undang dari undang- 
undang Allah, iaitu satu undang-undang yang telah 
ditetapkan dan dirancang kerana sesuatu tujuan iaitu 
"Kami telah jadikan sebahagian kamu ujian kepada 
sebahagian yang lain" oleh 

sebab itu orang-orang yang tidak memahami hikmat 
kebijaksanaan Allah, tadbir dan perencanaan-Nya itu 
boleh membantah (dengan bebas), sementara orang- 
orang yang percaya kepada Allah, kepada hikmat 
kebijaksanaan dan pertolongan-Nya pula boleh 
bersabar. Biarlah da'wah ini menghadapi pertarungan 
dan mendapat kemenangan melalui sarana-sarana 
dan cara-cara manusia, dan sesiapa yang mahu 
bersabar bolehlah ia bersabar menghadapi ujian ini: 
", Apakah kamu tidak dapat bersabar?" (6jj ^)..." dan 
Tuhanmu itu adalah Maha Melihat” (Uw O^j) 
yakni mengetahui segala tabi'at dan hati manusia dan 
mengetahui kesudahan-kesudahan mereka. 
Ungkapan "dan Tuhanmu itu " («^j d&S) di sini 
mengandungi saranan dan bayangan (kasih mesra) 
dan membawa bayu yang lembut gemulai di dalam 
hati Rasulullah s.a.w, sesuai dengan maqam yang 
bertujuan melipur, menghibur, menaungi dan 
mendampingi beliau. Sesungguhnya Allah Maha 
Mengetahui segala pintu hati manusia. 




[Kumpulan ayat-ayat 21 - 44) 6 



6 Juzu' Kesembilan Belas bermula dari ayat (2 1). 

"Dan berkatalah orang-orang yang tidak mengharapkan 
pertemuan dengan Kami: Mengapakah tidak diturunkan 
malaikat kepada kami atau (mengapa tidak diberikan) kami 
melihat Tuhan kami. Sesungguhnya mereka telah 
memandang dlrl mereka terlalu besar dan mereka telah 
bertindak dengan keterlaluan yang begitu besar(21). Pada 
hari mereka melihat malaikat nanti [ maka pada hari Itu tiada 
apa-apa berita gembira untuk orang-orang yang berdosa 
dan mereka akan berkata: Lindungilah kami dari malapetaka 
ini(22). Dan Kami menuju kepada amalan yang dikerjakan 
mereka lalu Kami jadikannya sia-sia sahaja laksana debu 
yang berterbangan(23). Penghuni-penghuni Syurga pada 
hari itu mendapat kediaman tetap yang terbaik dan tempat 
istirehat yang terindah(24). Dan (ingatlah) pada hari di mana 
langit terbelah mengeluarkan awan-awan dan para malaikat 
diturunkan secara berkelompok-kelompok(25). Kuasa 
kerajaan yang sebenar pada hari itu adalah (di tangan) Allah 
Yang Maha Penyayang dan hari itu adalah hari yang amat 
sulit kepada orang-orang kafir(26). Dan (ingatlah) pada hari 
di mana orang yang zalim menggigit dua tangannya (kerana 
menyesal) seraya berkata : Alangkah baiknya jika dulu aku 
memilih jalan (yang benar) bersama Rasull(27). Aduhai 
celakanya akui Alangkah baiknya jika aku tidak mengambil 
si polan itu sebagai sahabat karibku(28). Kerana 
sesungguhnya dialah yang telah menyesatkanku dari 
pengajaran Al-Qur'an setelah ia sampai kepadaku. Dan 
syaitan itulah yang amat mengecewakan manusia(29). Dan 
berkatalah Rasul: Wahai Tuhanku I Sesungguhnya kaumku 
telah menjadikan Al-Qur'an pengajaran yang dipulaukan 
mereka(30). Dan demikianlah Kami jadikan setiap nabi itu 
mempunyai musuh dari orang-orang yang berdosa , dan 
cukuplah Tuhanmu menjadi Pemberi hidayat dan Penolong 
(kepadamu)(31). Dan berkatalah orang-orang yang kafir: 
Mengapakah Al-Qur'an itu tidak diturunkan sekaligus 
kepadanya (Muhammad). Demikian (Al-Qur'an diturunkan 
beransur-ansur) supaya Kami dapat memantapkan hatimu 
dengannya. Dan Kami telah turunkannya secara berturut- 
turut (sebabak demi sebabak)(32). Dan mereka tidak 
membawa kepadamu sesuatu hujah (yang batil) melainkan 
Kami bawakan kepadamu hujah yang benar dan pentafsiran 
yang sebaik-baiknya(33). Orang-orang yang diseretkan ke 
Neraka di atas muka mereka , merekalah orang-orang yang 
memperoleh i tempat kediaman yang paling buruk dan 
orang-orang yang paling sesat jalan (hidupnya)(34). Dan 
sesungguhnya Kami telah kurniakan kitab Taurat kepada 
Musa dan Kami jadikan saudaranya Harun bersamanya 
selaku menteri(35). Kemudian Kami perintah: Pergilah kamu 
berdua (berda'wah) kepada kaum yang mendustakan ayat- 
ayat Kami, lalu Kami membinasakan mereka dengan 
kebinasaan yang amat dahsyat(36). Dan (kenangilah) kaum 
Nuh , apabila mereka mendustakan rasul-rasul, Kami 
tenggelamkan mereka dan Kami jadikan mereka suatu 
pengajaran kepada manusia, dan Kami telah menyediakan 
'azab yang amat pedih untuk orang-orang yang zalim(37). 
Dan (kenangilah pula) kaum 'Ad, Thamud, penduduk ar-Rass 
dan banyak lagi umat-umat yang lain di antara mereka(38). 
Dan setiap kaum telah Kami kemukakan kepada mereka 

berbagai-bagai contoh teiadan dan setiap mereka telah Kami 
binasakan dengan kebinasaan yang amat dahsyat(39). Dan 
sesungguhnya mereka (kaum Musyrikin Makkah) telah pun 
mengunjungi negeri yang telah dihujani dengan hujan yang 
dahsyat Apakah mereka tidak melihatnya ? Malah 
sebenarnya mereka tidak mengharapkan kebangkitan 
semula(40). Dan apabila mereka melihatmu , mereka 
menjadikanmu bahan ejekan: Inikah orangnya yang 
diutuskan Allah sebagai Rasul? (41). Dia (Muhammad) hampir 
menyesatkan kita dari tuhan-tuhan kita jika tidak kerana kita 
bersabar mem-pertahankannya. Dan mereka akan 
mengetahui ketika mereka melihat ' azab kelak siapakah 
yang tersesat jalan (hidupnya)(42). Apakah pendapatmu 
tentang seorang yang telah bertuhankan hawa nafsunya? 
Apakah engkau dapat mengawalnya lagi?(43). Atau adakah 
engkau mengira kebanyakan mereka mendengar dan 
berfikir? Sebenarnya mereka adalah seperti binatang- 
binatang ternakan , malah mereka lebih sesat lagi jalan 
(hidupnya)"(44). 


Permulaan pusingan ini hampir-hampir sama 
dengan permulaan pusingan yang pertama dari surah 
ini, iaitu cara penerangannya sama dengannya. 
Kedua-duanya men-gemukakan bantahan-bantahan 
yang angkuh terhadap Allah dan cadangan-cadangan 
(yang bukan-bukan) yang dihamburkan oleh kaum 
Musyrikin. Ini adalah sebagai pendahuluan sebelum 
menceritakan tindak-tanduk mereka yang angkuh 
terhadap Rasulullah s.a.w. untuk melipur dan 
menghiburkan hati beliau, tetapi penerangan di 
dalam pusingan ini mempercepatkan penayangan 
pemandangan 'azab Akhirat yang menunggu mereka 
sebagai balasan terhadap keangkuhan mereka. 
Penayangan 'azab itu dikemukakan di dalam satu siri 
pemandangan-pemandangan hari Qiamat yang 
bersambung-sambung sebagai jawapan terhadap 
perkataan mereka "mengapakah tidak diturunkan 
malaikat kepada kami atau (mengapa tidak diberikan) 
kami melihat Tuhan kami?" ( J UA& JJj! VjJ 

usj 1 ). Kemudian ia membentangkan bantahan- 
bantahan mereka terhadap cara penurunan AI-Qur'an 
dengan beransur-ansur itu sambil menerangkan 
hikmat mengapa Al-Qur'an itu diturunkan beransur- 
ansur dan berturut-turut (begitu). Seterusnya ia 
meyakinkan Rasulullah s.a.w. bahawa beliau tetap 
mendapat pertolongan Allah setiap kali mereka 
mencabar beliau di dalam mana-mana perdebatan: 


0-"^ i? 


ij 




" Dan mereka tidak membawa kepadamu sesuatu hujah 
(yang batil) melainkan Kami bawakan kepadamu hujah yang 
benar dan pentafsiran yang sebaik-baiknya . "(33) 


Kemudian ia mengemukakan kepada beliau dan 
kepada kaum Musyrikin kisah kebinasaan para 
pendusta sebelum mereka dan secara khusus menarik 
pandangan mereka terhadap kisah kebinasaan kaum 
Lut, yang mereka pernah melalui negeri mereka yang 
musnah itu sambil mengecam sikap mereka kerana 
pemandangan negeri yang binasa yang dilalui mereka 


itu tidak dapat menggerakkan hati mereka. Semuanya 
ini merupakan pendahuluan sebelum menceritakan 
tindak-tanduk mereka yang mengejek Rasulullah 
s.a.w. dan mencerobohi maqamnya yang mulia. Dan 
sebaik sahaja selesai mengemukakan hal-hal ini, AI- 
Qur'an memberi ulasannya yang kuat yang 
menghinakan mereka: 

(f ■%£ 


"Sebenarnya mereka adalah seperti binatang-binatang 
ternakan sahaja , malah mereka lebih sesat lagi jalan 
(hidupnya)." (44) 


:jc :f: 


(Pentafsiran ayat-ayat 21 - 29) 

"Dan berkatalah orang-orang yang tidak mengharapkan 
pertemuan dengan Kami: Mengapakah tidak diturunkan 
malaikat kepada kami atau (mengapa tidak diberikan) kami 
melihat Tuhan kami? Sesungguhnya mereka telah 
memandang diri mereka terlalu besar dan mereka telah 
bertindak dengan keterlaluan yang begitu besar(21). Pada 
hari mereka melihat malaikat nanti, maka pada hari itu tiada 
apa-apa berita gembira untuk orang-orang yang berdosa 
dan mereka akan berkata: Lindungilah kami dari malapetaka 
ini(22). Dan Kami menuju kepada amalan yang dikerjakan 
mereka lalu Kami jadikannya sia-sia sahaja laksana debu 
yang berterbangan(23). Penghuni-penghuni Syurga pada 
hari itu mendapat kediaman tetap yang terbaik dan tempat 
istirehat yang terindah(24). Dan (ingatlah) pada hari di mana 
langit terbelah mengeluarkan awan-awan dan para malaikat 
diturunkan secara berkelompok-kelompok(25). Kuasa 
kerajaan yang sebenar pada hari itu adalah (di tangan) Allah 
Yang Maha Penyayang dan hari itu adalah hari yang amat 
sulit kepada orang-orang kafir(26). Dan (ingatlah) pada hari 
di mana orang yang zalim menggigit dua tangannya (kerana 
menyesal) seraya berkata: Alangkah baiknya jika dulu aku 
memilih jalan (yang benar) bersama Rasull(27). Aduhai 
celakanya akui Alangkah baiknya jika aku tidak mengambil 
si polan itu sebagai sahabat karibku(28). Kerana 
sesungguhnya dialah yang telah menyesatkanku dari 
pengajaran Al-pudan setelah ia sampai kepadaku. Dan 
syaitan itulah yang amat mengecewakan manusia. "(29) 

Kaum Musyrikin itu -tidak mengharapkan pertemuan 
dengan Allah. Mereka tidak menunggu-nunggu 
pertemuan itu dan tidak membuat apa-apa 
perhitungan dengannya. Mereka tidak mengendalikan 
kehidupan dan tindak-tanduk mereka di atas asas 
bahawa mereka akan menemui Allah. Justeru itu hati 
mereka tidak terasa dengan kebesaran, kehebatan 
dan keagungan Allah, dan lidah mereka begitu 
lantang mengeluarkan perkataan-perkataan dan 
tanggapan-tanggapan yang tidak mungkin keluar dari 
hati seorang yang mengharapkan pertemuan dengan 
Allah. 


Punca Keterlaluan Dan Keangkuhan Kaum Musyrikin 



" Dan berkatalah orang-orang yang tidak mengharapkan 
pertemuan dengan Kami: Mengapakah tidak diturunkan 
malaikat kepada kami atau (mengapa Tidak diberikan) kami 
melihat Tuhan kami? "(21) 

Mereka telah menganggap sebagai mustahil 
bahawa manusia itu layak menjadi Rasul atau utusan 
Allah, dan untuk membolehkan mereka beriman 
kepada agama yang dida'wahkan oleh Rasul itu, 
mereka menuntut supaya diturunkan malaikat 
menjadi saksi atau mereka mahu melihat Allah 
dengan mata kepala mereka sendiri barulah mereka 
boleh percaya. Ini adalah satu sikap yang angkuh 
terhadap martabat Allah S.W.T., iaitu keangkuhan si 
jahil yang berkelakuan sewenang-wenang, yang tidak 
merasa kebesaran Allah di dalam jiwanya dan tidak 


meletakkan Allah pada darjatnya yang wajar, tetapi 
siapakah mereka yang sebenar sehingga sanggup 
berlagak angkuh seperti ini? Siapakah mereka 
dibandingkan dengan Allah Yang Maha Agung, Maha 
Gagah dan Maha Besar? Siapakah mereka, sedangkan 
mereka berada di dalam genggaman kekuasaan Allah 
dan ciptaan-Nya. Mereka laksana sebiji debu kecil 
yang sesat kecuali mereka mengikatkan diri mereka 
dengan Allah melalui keimanan, kerana dari keimanan 
inilah mereka memperolehi nilai bagi diri mereka. 
Oleh sebab itulah Al-Qur'an memberi jawapan kepada 
mereka dalam ayat yang sama itu juga sebelum ia 
berakhir, di mana ia mendedahkan punca 
keangkuhan mereka: 



"Sesungguhnya mereka telah memandang diri mereka 
terlalu besar dan mereka telah bertindak dengan keterlaluan 
yang amat besar. "(2 1 ) 


Mereka merasa diri mereka begitu besar dalam 
pandangan mereka. Justeru itu mereka merasa 
angkuh dan bertindak begitu keterlaluan. Perasaan 
mereka terhadap diri mereka telah menjadi begitu 
besar sehingga mereka tidak sempat mengukurkan 
diri mereka * dengan nilai-nilai yang haqiqi dan 
menimbangkannya dengan neraca yang betul. 
Mereka tidak merasa kecuali diri mereka yang begitu 
agung pada pandangan mereka dan mengira diri 
mereka sebagai sesuatu yang amat besar di alam 
buana ini sehingga Allah wajar memperlihatkan zat- 
Nya Yang Maha Mulia kepada mereka sebagai syarat 
untuk mereka beriman dan percaya kepada-Nya. 


Kemudian Al-Qur'an mengejek mereka dengan 
ejekan yang benar dan tepat ketika ia 
memperlihatkan kepada mereka 'azab seksa yang 
menunggu mereka pada hari mereka dapat melihat 
para malaikat -melihat malaikat merupakan satu 
tuntutan mereka yang lebih kecil dari dua tuntutan 
mereka yang lepas - kerana mereka tidak dapat 
melihat malaikat melainkan pada hari Qiamat yang 
amat dahysat, di mana mereka ditunggu 'azab seksa 
yang tidak terdaya dihadapi mereka dan tidak ada 
jalan untuk melepaskan diri darinya. Itulah hari hisab 
dan balasan: 



A 'i $ 

"Pada hari mereka melihat malaikat nanti ; maka pada hari 
itu tiada apa-apa berita gembira untuk orang-orang yang 
berdosa dan mereka akan berkata: Lindungilah kami dari 
malapetaka ini(22). Dan Kami menuju kepada amalan yang 
dikerjakan mereka lalu Kami jadikannya sia-sia sahaja laksana 
debu yang berterbangan."(23) 

Pada hari terlaksananya pengesyoran yang 
dicadangkan mereka iaitu "pada hari mereka melihat 
malaikat", maka pada hari itu orang-orang yang 
berdosa tidaklah diberikan berita gembira, tetapi 
mereka di'azab. Alangkah dahsyatnya sambutan 
terhadap pengesyoran yang dikemukakan mereka. 
Pada hari itu mereka akan berkata "lindungilah kami 
dari malapetaka ini". Ungkapan "bj**-* b**" ialah 
sebuah ungkapan memohon perlindungan dari bala 
dan musuh-musuh yang diucapkan mereka untuk 
menjauhkan mereka dari musuh-musuh dan 
perbuatan-perbuatan mereka yang jahat Ungkapan 
itu terlancar dari lidah mereka pada hari itu mengikut 
kebiasaan mereka apabila mereka berada dalam 
keadaan bingung kerana terperanjat Tetapi pada hari 
ini apalah gunanya perkataan itu kepada mereka, 
kerana do'a tidak dapat melindung dan menghalangi 
mereka (dari 'azab): 



" Dan Kami menuju kepada amalan yang dikerjakan mereka 
lalu Kami jadikannya sia-sia sahaja laksana debu yang 
berterbangan. "(23) 


Demikianlah ia berlaku dalam sekelip mata sahaja. 
Ketika khayal sedang mengikuti kedatangan Ilahi yang 
difizikalkan di dalam khayal - mengikut cara 
penyampaian Al-Qur'an yang menggunakan cara 
penyalutan sifat-sifat jisim dan pengkhayalan yang 
difizikalkan 7 - dan mengikuti proses penaburan 
amalan-amalan di udara, tiba-tiba seluruh amalan 
mereka yang baik di dunia itu menjadi sia-sia, kerana 
amalan-amalan itu tidak ditegakkan di atas keimanan 
yang menghubungkan hati dengan Aliah dan 
menjadikan amalan yang soleh satu sistem hidup yang 
teratur dan satu dasar tujuan bukannya amalan secara 
serampangan sahaja dan bukan pula amalan yang 
dibuat mengikut keinginan-keinginan yang mendadak 
dan bukti pula merupakan harakat yang terputus, 
yang tidak mempunyai tujuan dan matlamat, kerana 
tidak ada nilai bagi amalan yang terpisah dan tidak 
berhubung dengan sesuatu sistem yang tertentu dan 
tidak ada gunanya harakat yang terpisah yang tidak 
menjadi mata rantai dalam satu rangkaian yang 
mempunyai matlamat yang tertentu. 

Kewujudan manusia, kehidupan dan amalannya 
dalam pandangan Islam adalah bersambung dengan 
asal-usul alam buana ini dan dengan undang-undang 
yang mengendalikan-nya, iaitu undang-undang yang 
menghubungkan seluruh makhluk dengan Allah 
termasuk manusia dan segala kegiatan yang terbit 
dari mereka. Oleh sebab itu apabila kehidupan 
manusia terpisah dari paksi agung yang mengikat 


7 Lihat bab dalam buku " 

oTjSJ! dan buku ^ 


mereka dan mengikat alam buana ini, maka mereka 
akan menjdi bahan buangan yang tidak mempunyai 
apa-apa timbangan dan nilai. Segala amalannya tidak 
diperhargai dan dikirakan, malah amalan itu dianggap 
sebagai tidak wujud dan tidak kekal. 

Keimanan itulah yang menghubungkan manusia 
dengan Allah. Keimananlah yang menjadikan amalan 
mereka mempunyai nilai dan timbangan serta 
mempunyai tempatnya yang wajar di dalam kira-kira 
alam buana dan penciptaannya. 

Demikianlah segala amalan kaum Musyrikin yang 
baik itu ditiadakan, la ditiada dan dihapuskan semua 
sekali sebagaimana digambarkan oleh Al~Qur'an 
dengan gambaran jasmani yang dikhayalkan: 



"Dan Kami menuju kepada amalan yang dikerjakan mereka 
lalu Kami jadikannya sia-sia sahaja laksana debu yang 
berterbangan. "(23) 


Dan di sini Al-Qur'an menoleh ke sebelah orang- 
orang Mu'min yang menjadi penghuni Syurga untuk 
menyempurnakan perbandingan di dalam 
pemajidangan itu: 

^ \ z' . g . ✓ 9 J 

$ ^ \ ^ ^ ^ rr 'T**» ^ \ \ S \ 

"Penghuni-penghuni Syurga pada hari itu mendapat 
kediaman tetap yang terbaik dan tempat istirehat yang 
terindah. "(24) , 

Mereka hidup di kediaman yang tetap, selesa dan 
penuh ni'mat di bawah bayang-bayang Syurga. 
Kehidupan yang tetap mantap di dalam Syurga itu 
dibandingkan dengan keringanan debu yang 
berterbangan dan ketenteraman di Syurga 
dibandingkan dengan ketakutan yang membuat 
manusia menghamburkan kata-kata memohon 
perlindungan dalam keadaan yang bingung. 

Orang-orang kafir membuat pengesyoran supaya 
Allah datang menemui mereka di dalam kepulan- 
kepulan awan bersama-sama para malaikat. Mereka 
mungkin terpengaruh kepada cerita-cerita dongeng 
Israel yang menggambarkan Tuhan dapat dilihat oleh 
mereka di dalam gumpalan awan atau di dalam tiang- 
tiang api. Oleh itu di sini Al-Qur'an kembali 
melukiskan satu pemandangan yang lain pada hari 
terlaksananya pengesyoran mereka, iaitu hari 
turunnya para malaikat menemui mereka: 

" Dan (ingatlah) pada hari di mana langit terbelah 
mengeluarkan awan-awan dan para malaikat diturunkan 
secara berkelompok-kelompok(25). Kuasa kerajaan yang 
sebenar pada hari itu adalah (di tangan) Aliah Yang Maha 
Penyayang dan hari itu adalah hari yang amat sulit kepada 
orang-orang kafir. "(26) 


mematuhi perintah Tuhannya dan memang kewajipannya 
mematuhi perintah(5)." 

(Surah ai-lnsyiqaaq: 1-5) 




"Dan apabila langit terbelah , maka jadilah ia merah mawar 
yang berkilat seperti minyak. " 


Perubahan Astronomikal Yang Menyeluruh 
Pada Hari Qiamat 

Ayat ini dan banyak lagi ayat-ayat yang lain di 
dalam Al-Qur'an menjelaskan bahawa perubahan 
alam angkasa yang amat besar akan berlaku pada hari 
Qiamat itu, dan semua perubahan itu menunjukkan 
bahawa satu kekacauan yang menyeluruh akan 
berlaku di dalam undang-undang yang mengikatkan 
bahagian-bahagian alam yang dapat dilihat ini, juga 
mengikatkan segala jirim-jirimnya, segala bintang- 
bintang dan planet-planetnya, la juga menunjukkan 
akan berlakunya satu perubahan alam yang 
membabitkan segala bentuk rupanya dan segala 
perhubungannya yang menamatkan riwayat alam ini, 
iaitu satu perubahan menyeluruh yang bukan sahaja 
melibatkan bumi, malah melibatkan bintang-bintang, 
planet-planet dan segala jirim langit yang lain. Oleh 
itu tidaklah mengapa dibentangkan hakikat 
perubahan-perubahan itu sebagaimana disebut di 
dalam berbagai-bagai surah yang lain: 



"Apabila matahari digulung dan dipadamkan cahayanya (1). 
dan apabila bintang-bintang gugur bertaburan(2). dan 
apabila gunung-ganang dihancur-leburkan(3) ^ dan apabila 
lautan-lautan dinyalakan(6)." 


(Surah ar-Rahman: 37) 






"Apabila bumi digoncangkan dengan sekuat-kuat 
goncangan(4). dan gunung-ganang dileburkan dengan 
selebur-leburnya(5). Maka ia menjadi debu yang 
berterbangan ( 5). " 


(Surah aI-Waqi'ah: 4-6) 



"Apabila sangkakala ditiupkan sekali(13). Dan apabila bumi 
dan gunung-ganang diangkat dan dileburkan keduanya 
serentak sekali(14). Maka pada hari itu berlakulah Qiamat 
(15). Dan terbelahlah langit kerana pada hari itu ia amat 
lemah." 


(Surah a!-Haqqah: 13-16) 



(Surah at-Takwir: 1-3 
dan 6) 



"Apabila langit terbelah(l ), dan apabila planet-planet gugur 
bertaburan(2), dan apabila lautan telah dipecahkan(3), dan 
apabila kubur-kubur telah dibongkarkan(4)." 



"Pada hari itu langit menjadi (hancur) seperti perak yang 
cair(8). Dan gunung-ganang (berterbangan) seperti bulu- 
bulu(9). " 


(Surah al-Ma'arij: 8-9) 



"Apabila bumi digegarkan sedahsyat-dahsyat gegarannya(l). 
Dan bumi telah mengeluarkan isi kandungannya(2)." 


(Surah az-Zalzalah: 1-2) 


(Surah al-lnfitar: 1-4) 

% 0d^C£3\\% 

"Apabila langit pecah terbelah(l). Dan mematuhi perintah 
Tuhannya dan memang kewajipannya mematuhi perintah(2). 
dan apabila bumi ditarik luas(3). Dan meluahkan keluar 
segala isi kandungannya dan menjadi kosong(4). Dan 



"Pada hari itu manusia jadi seperti kelkatu yang 
berkeliaran(4). Dan gunung-ganang (berterbangan) seperti 
bulu-bulu yang dibusarkan(S)." 

(Surah al-Qari'ah: 4-5) 

"Oleh itu tunggulah hari langit membawa asap yang amat 
nyata(IO). Yang menyelubungi manusia. Inilah 'azab yang 
amat pedih(1 'i)" 


(Surah ad-Dukhan: 10- 
11 ) 




"Pada hari bumi dan gunung-ganang bergegar dan bukit- 
bukit menjadi timbunan pasir yang bertaburan. " 


(Surah al-Muzzammil: 14) 



"Langit menjadi hancurlebur dengan sebab hari itu dan janji 
Allah tetap terkota. " 


(Surah al-Muzzammil: 18) 



"Tidak sekali-kali begitu , (nanti kelak) apabila bumi telah 
digegarkan dengan sedahsyat g egara n." 


(Surah al-Fajr: 21) 

"Apabila mata terbelalak (ketakutan)(7). Dan apabila bulan 
telah padam cahayanya(8) Dan apabila matahari dan bulan 
dikumpulkan(9). " 



(Surah a[-Qiamat: 7-9) 




"Apabila bintang-bintang telah dihapuskan(8). Dan apabila 
langit telah dipecahkan(9). Dan apabila gunung-ganang 
telah dihancur-leburkan( 1 0). " 


(Surah al-Mursalat: 8- 
10 ) 



"Dan mereka bertanya engkau tentang gunung-ganang 
katakanlah: Tuhanku akan meleburkannya dengan selebur- 
leburnya(1 05). Dan meninggalkannya menjadi tanah datar 
dan rata (106). Engkau tidak dapat melihat padanya sebarang 
tempat yang rendah dan yang tinggi(107)." 

(Surah Taha: 1 05-1 07) 




"Dan engkau melihat gunung-ganang dan 
menyangkakannya tetap membeku di tempatnya , sedangkan 
ia berjalan (laju) seperti perjalanan awan. " 


(Surah an-Naml: 88) 



"Dan (ingatlah) hari Qiamat di mana Kami hancur-leburkan 
gunung-ganang dan engkau akan melihat bumi datar dan 
terbentang nyata. " 


(Surah al-Kahfi: 47) 



"Pada hari bumi ditukarkan dengan bumi yang lain dan 
begitu juga langit " 


(Surah Ibrahim: 48) 

"Pada hari Kami gulungkan langit seperti gulungan kertas- 
kertas buku. " 

J (Surah al-Anbia': 104) 

Semua ayat-ayat ini memberitakan bahawa 
penghabisan alam kita ini adalah satu penghabisan 
yang amat menakutkan, di mana bumi digempa dan 
digegar, gunung-ganang dihancur-leburkan, lautan- 
lautan membedah dan meledak sama ada kerana 
terlalu penuh akibat kekacauan alam atau kerana 
molekul-molekul atau zarrah air itu meledak dan 
berubah menjadi api. Begitu juga bintang-bintang 
jatuh berguguran dan langit pecah terbelah dan 
segala bintang-bintang dan planetnya hancur dan 
gugur bertaburan, jarak-jarak di antara bintang- 
bintang itu menjadi kucar-kacir, di mana matahari 
dikumpulkan dengan bulan. Langit pula sekali 
kelihatan seperti asap dan sekali pula kelihatan 
bernyala-nyala merah dan sebagainya dari peristiwa- 
peristiwa malapetaka alam yang ngeri. 

Di dalam Surah aI-Furqan ini Allah menakutkan 
kaum Musyrikin dengan peristiwa langit terbelah yang 
mengeluarkan awan-awan. Mungkin awan-awan itu 
adalah dari kumpulan awan-awan yang terjadi dari 
wap-wap ledakan yang dahsyat itu. Dan pada hari itu 
para malaikat akan turun mendapatkan orang-orang 
yang kafir itu sebagaimana yang disyorkan oleh 
mereka, tetapi mereka turun bukan . untuk 
membuktikan kebenaran Rasulullah s.a.w., tetapi 
untuk melaksanakan 'azab seksa ke atas mereka 
dengan perintah Allah "Dan hari itu adalah hari yang 
amat sulit kepada orang-orang yang kafir" ( Ujj ctej 
J&) kerana malapetaka yang ngeri dan 
'azab seksa yang dahsyat. Oleh itu mengapakah 
mereka mengesyor supaya diturunkan malaikat, 

sedangkan para malaikat itu tidak turun melainkan 
pada hari seperti hari Qiamat yang amat sulit itu? 

Kemudian dibentangkan satu dari pemandangan- 
pemandangan hari Qiamat itu yang menggambarkan 
kekesalan orang-orang yang zalim 
sesat.Pemandangan ini dibentangkan dengan panjang 
lebar sehingga pendengar ayat ini menyangkakannya 
seolah-olah tidak akan berakhir, lanya berupa 
pemandangan orang yang zalim menggigit kedua 
belah tangannya membayangkan kekesalan, 
kedukacitaan dan putus harapan: 



" Dan (ingatlah) pada hari ; di mana orang yang zalim 
menggigit dua tangannya (kerana menyesal) seraya berkata: 
Alangkah baiknya jika dulu aku memilih jalan (yang benar) 
bersama Rasul(27). Aduhai celakanya aku! Alangkah baiknya 
jika aku tidak mengambil si polan itu sebagai sahabat 
karibku(28). Kerana sesungguhnya dialah yang telah 
menyesatkanku dari pengajaran Al-Qur'an setelah ia sampai 
kepadaku . Dan syaitan itulah yang amat mengecewakan 
manusia. "(29) 

Segala sesuatu di sekelilingnya sunyi sepi. Dia 
mengeluarkan kata-kata keluhan menyesal dan sedih 
dengan nada yang panjang aan ini menambahkan 
suasana itu menjadi lebih y panjang dan lebih 
mendalam kesannya hingga hampir-hampir pembaca 
dan pendengar ayat-ayat ini turut serta merasa sesal, 
kesal dan sedih. 

" Dan (ingatlah) pada hari ; di mana orang yang zalim 
itu menggigit dua tangannya"( ^ 

Ajjj) dia tidak cukup menggigit sebelah tangannya 
sahaja, malah dia menggigit kedua belah tangannya 
bergilir-gilir atau dia menjabatkan kedua belah 
tangannya dan menggigit kedua-duanya sekali kerana 
terlalu menyesal. Ini adalah gerak laku biasa yang 
membayangkan keadaan jiwa yang amat menyesal. 

Seraya berkata: " Alangkah baiknya jika duiu aku 
memilih jalan (yang benar) bersama Rasul!"( 

Jj-kAI t* Yakni aku mengikut jalannya, 
tidak berpisah darinya dan tidak menyimpang darinya, 
iaitu Rasul yang dia ingkarkan kerasulannya dan 
menganggap mustahil Allah mengangkatnya menjadi 
Rasul. 



"Aduhai celakanya aku I Alangkah baiknya jika aku tidak 
mengambil si polan itu sebagai sahabat karibku. "(28) 


Al-Qur'an menyebut si polan sahaja supaya 
pemajhulan ini merangkumi setiap sahabat yang 
jahat, yang menghalang seseorang dari mengikuti 
jalan Rasul dan sesat dari mengingati Allah. 8 



"Kerana sesungguhnya dialah yang telah menyesatkanku 
dari pengajaran Al-Qur'an setelah ia sampai kepadaku. Dan 
syaitan itulah yang amat mengecewakan manusia. "(29) 


Rupa-rupanya si polan itu syaitan atau pembantu 
syaitan yang menyesatkan manusia, "dan syaitan 
itulah yang- amat mengecewakan manusia" yakni dia 
tetap membawa manusia kepada kekecewaan, iaitu 
kecewa di masa yang genting dan hampa ketika 
menghadapi malapetaka dan kesusahan. 

Demikianlah Al-Qur'an terus menggoncangkan hati 
kaum Musyrikin itu dengan pemandangan- 
pemandangan yang menakutkan ini, di mana ia 
menonjol dan memperlihatkan nasib kesudahan hidup 
mereka yang ngeri pada hari Qiamat seolah-olah 
berlaku di hadapan mata mereka, sedangkan mereka 
masih berada di dunia ini mendustakan pertemuan 
dengan Allah dan berlagak angkuh terhadap Allah 
tanpa memberi sebarang penghormatan. Dan mereka 
mengemukakan cadangan-cadangan yang sewenang- 
wenang, sedangkan 'azab seksa yang dahsyat 
menunggu mereka di Akhirat, di mana mereka akan 
mengeluarkan keluhan menyesal yang amat pedih 
setelah luput waktunya. 

* * * * * * 

(Pentafsiran ayat-ayat 30 - 34) 

Setelah menjelajah meninjau hari Qiamat yang amat 
sulit itu, Al-Qur'an membawa kaum Musyrikin pulang 
ke bumi dan menunjukkan sikap mereka terhadap 
Rasulullah s.a.w. dan bantahan-bantahan mereka 
terhadap cara diturunkan Al-Qur'an. Kemudian 
diakhiri sekali lagi dengan pemandangan mereka 
pada hari perhimpunan di Padang Mahsyar: 


8 Setengah-setengah riwayat menyebut sebab turunnya ayat-ayat 
ini ’ iaitu 'Uqbah ibn Mu'aft banyak duduk bersama Nabi s. a. w, 
lalu dia menjemput beliau makan di rumahnya , tetapi beliau 
enggan makan jamuannya hingga dia mengucap dua kalimat 
syahadat lalu dia pun mengucap. Kebetulan Ubay ibn Khalaf 
menjadi sahabatnya. Dia terus mencela 'Uqbah dengan katanya : 
"Engkau telah keluar dari agama datuk nenek". Jawab 'Uqbah: 
"Demi Allah i, tidak, tetapi dia enggan makan jamuanku, 
sedangkan dia berada di rumahku dan aku tentulah merasa 
malu, lalu aku pun mengucap dua kalimah syahadat". Kata Ubay 
ibn Khalaf "Aku tidak redha sehingga engkau menemuinya 
(Nabi) dan memijak lehernya dan meludahi mukanya. "Kemudian 
'Uqbah menemui Nabi s.a.w. sedang sujud di Darun-Nadwah, 
dia pun terus melakukan perbuatan itu ke atas beliau lalu Nabi 
s.a.w. berkata kepadanya: "Aku tidak akan menemui engkau di 
luar negeri Mekah ini melainkan aku akan hunuskan mata 
pedang di atas kepalamu". 'Uqbah telah di tawan di dalam 
Peperangan Badar ; lalu beliau memerintah Ali membunuhnya. 

Rasulullah Mengadu Kepada Allah Kerana AI-Qur'an sistem hidup yang membawa ke jalan yang amat 

Telah Dipulaukan Kaumnya lurus* 

" Dan berkatalah Rasul: Wahai Tuhanku ! Sesungguhnya 
kaumku telah menjadikan Al-Qur'an pengajaran yang 
dipulaukan mereka(30). Dan demikianlah Kami jadikan setiap 
nabi itu mempunyai musuh dari orang-orang yang berdosa , 
dan cukuplah Tuhanmu menjadi Pemberi hidayat dan 
Penolong (kepadamu)(3i). Dan berkatalah orang-orang yang 
kafir: Mengapakah A!-Qur'an itu tidak diturunkan sekaligus 
kepadanya (Muhammad). Demikian (Al-Qur'an diturunkan 
beransur-ansur) supaya Kami dapat memantapkan hatimu 
dengannya. Dan Kami telah turunkannya secara berturut- 
turut (sebabak demi sebabak)(32). Dan mereka tidak 
membawa kepadamu sesuatu hujah (yang batil) melainkan 
Kami bawakan kepadamu hujah yang benar dan pentafsiran 
yang sebaik-baiknya(33). Orang-orang yang diseretkan ke 
Neraka di atas muka mereka , merekalah orang-orang yang 
memperolehi tempat kediaman yang paling buruk dan 
orang-orang yang paling sesat jalan (hidupnya). "(34) 


Mereka telah memulaukan AI-Qur'an yang telah 
diturunkan Allah kepada hamba kesayangan-Nya 
untuk memberi peringatan dan petunjuk kepada 
mereka. Mereka telah memulaukannya dan menutup 
telinga mereka kerana takut tertarik hati kepadanya 
dan tidak dapat menahankan hati darinya. Mereka 
telah memulaukan Al-Qur'an dan tidak 

memikirkannya dengan teliti untuk memahami 
kebenaran yang terkandung di dalamnya dan untuk 
mendapat petunjuk dari suluhan nurnya. Mereka 

telah memulaukan AI-Qur'an dan tidak 

menjadikannya sebagai perlembagaan hidup mereka, 

sedangkan AI-Qur'an datang untuk menjadi satu 





" Dan berkatalah Rasul: Wahai Tuhanku ! Sesungguhnya 
kaumku telah menjadikan Al-Qur'an pengajaran yang 
dipulaukan mereka. "(30) 


Tuhannya memang mengetahui hakikat ini, tetapi 
do'a ini hanya do'a merayu dan menyerah kembali 
kepada Allah bahawa beliau telah berusaha dengan 
segala cara, tetapi kaumnya tidak juga mahu 
mendengar dan memikirkan kandungan Al-Qur'an ini 
dengan teliti; 


Lalu Allah melipur dan menghiburkan beliau 
bahawa itulah adat kebiasaan manusia yang berlaku 
kepada semua rasul yang telah lalu. Setiap nabi 
mempunyai musuh-musuh yang memulaukan hidayat 
yang dibawa olehnya dan menyekat orang ramai dari 
agama Allah, tetapi Allah tetap membimbing para 
rasul-Nya ke jalan kemenangan mengalahkan musuh- 
musuh mereka yang berdosa: 


i 

"Dan demikianlah Kami jadikan setiap nabi itu mempunyai 
musuh dari orang-orang yang berdosa , dan cukuplah 
Tuhanmu menjadi pemberi hidayat dan penolong 
(kepadamu)."(31) 


Penentangan Merupakan Batu Uji Yang 
Memantapkan Da'wah 

Allah mempunyai hikmat kebijaksanaan yang amat 
sempurna, kerana tampilnya orang-orang yang 
berdosa memerangi para Anbia' dan da'wah Allah itu 
menambahkan lagi kekuatan da'wah itu dan 
menerapkannya dengan ciri kesungguhan yang sesuai 
dengan, tabi'atnya. Perjuangan para penda'wah 
melawan tentangan orang-orang yang berdosa yang 
bertindak menghalang da'wah itulah yang dapat 
membezakan da'wah-da'wah yang benar dari 
dakwaan-dakwaan yang palsu walaupun pejuang- 
pejuang da'wah dan da'wah itu, mengalami berbagai- 
bagai kesulitan dan halangan. Perjuangan itulah yang 
menapis para pejuang da'wah dan membuang 
pejuang-pejuang palsu agar tiada yang tinggal 
memperjuangkan da'wah itu melainkan pejuang- 
pejuang yang mempunyai iman yang kuat dan ikhlas, 
iaitu pejuang-pejuang yang tidak mencari 
keuntungan-keuntungan yang dekat dan tidak 
menghendaki sesuatu yang lain melainkan semata- 
mata kerana da'wah yang tulus ikhlas kerana Allah 
S.W.T. sahaja. 

Seandainya da'wah itu senang dan mudah, hanya 
melalui jalan-jalan rata yang terhampar dengan 

bunga-bunga tanpa musuh-musuh dan penentang- 
penentang yang muncul mengganggu di tengah jalan 
dan tanpa digugatkan oleh para pendusta dan 
manusia-manusia yang degil tentulah setiap orang 
boleh menjadi pejuang da'wah dan tentulah da'wah- 
da'wah yang benar bercampuraduk dengan dakwaan- 
dakwaan yang batil dan tentulah berlaku keadaan 
kacau-bilau dari huru-hara, tetapi kemunculan 
penentang-penentang dan musuh-musuh da'wah 
itulah yang menjadikan perjuangan untuk 
menegakkan da'wah itu suatu kepastian yang pasti 
dihadapi. Dan menjadikan penderitaan-penderitaan 
dan pengorbanan-pengorbanan dalam perjuangan itu 
sebagai kayu api perjuangan da'wah. Di waktu itu 
tiada yang sanggup berjuang dan menanggung 
penderitaan dan pengorbanan kecuali para 
penda'wah yang benar, penda'wah yang sungguh- 
sungguh dan beriman kukuh, iaitu para pendawah 
yang mengutamakan da'wah dari kerehatan, 
keni'matan diri sendiri dan segala mata benda hidup 
dunia, malah sanggup mengorbankan nyawanya 
apabila da'wah memerlukan mereka berkorban 
untuknya. Tiada yang sanggup tegak dalam 
perjuangan yang pahit ini melainkan hanya orang- 
orang yang paling gagah dan paling kuat imannya 
dan paling banyak mengharapkan balasan yang ada 
di sisi Allah dan memandang rendah kepada 
ganjaran-ganjaran yang ada pada manusia. Ketika itu 
berbezalah da'wah yang benar dari dakwaan- 
dakwaan yang batil. Ketika itu barisan-barisan dapat 
ditapis dan dapat diketahui mana barisan yang kuat 
dan mana barisan yang lemah. Ketika itu da'wah yang 
benar dapat meneruskan perjuangannya dengan 
pejuang-pejuangnya yang gigih, yang telah berjaya 
menempuh ujian dan dugaan. Merekalah pemegang- 
pemegang amanah da'wah yang memikul tugus- 
tugas dan tanggungjawab kemenangan da'wah. 
Mereka telah berjaya mencapai kemenangan da'wah 
dengan harganya yang mahal. Mereka telah 
membayar cukainya dengan penuh ikhlas dan 
melupakan kepentingan diri. Pengalaman- 
pengalaman dan ujian-ujian yang ditempuh mereka 
telah mengajar mereka bagaimana cara hendak 
memperjuangkan da'wah di tengah duri-duri dan 
batu-batu yang pejal. Kesulitan-kesulitan dan 
ketakutan-ketakutan, yang telah dialami mereka telah 
merangsangkan segala daya tenaga dan bakat-bakat 
kebolehan yang ada pada mereka menyebabkan 
simpanan kekuatan dan bekalan ilmu pengetahuan 
mereka bertambah subur dan semuanya itu menjadi 
kekuatan simpanan da'wah untuk pejuang- 
pejuangnya yang membawa panji-panjinya sama ada 
di waktu senang atau susah. 

Yang seringkali berlaku ialah kebanyakan manusia 
hanya berdiri sebagai penonton sahaja. Mereka 
menyaksi pertarungan di antara golongan-golongan 
manusia yang berdosa dengarKpara^-p^nda'wah itu 
sehingga apabila pengorbanan dan penderitaan 
dalam barisan' penda'wah itu menjadi begitu besar 
dan hebat, sedangkan mereka masih \Map 
meneruskan perjuangan mereka, maka barulah 


golongan ramai yang menjadi penonton itu berkata 
atau merasa bahawa tiada yang meneguhkan para 
penda'wah dalam perjuangan menegakkan da'wah 
itu sekalipun mereka telah menghadapi berbagai- 
bagai pengorbanan dan penderitaan, melainkan pasti 
ada dalam da'wah itu suatu nilai yang lebih mahal 
dari segala apa yang dikorbankan mereka. Di waktu 
inilah golongan penonton yang ramai tampil ke depan 
untuk melihat apakah nilai yang mahal yang 
mengatasi nilai segala mata benda kehidupan dunia 
itu, malah mengatasi hidup itu sendiri di sisi para 
penda'wah. Di waktu ini barulah para penonton yang 
ramai itu masuk beramai-ramai ke dalam agama ini 
setelah sekian lama mereka menyaksi pertarungan itu. 

Kerana sebab-sebab inilah Allah jadikan nabi itu 
mempunyai musuh-musuh dari golongan manusia 
yang berdosa dan Allah jadikan golongan manusia 
yang berdosa itu menentang da'wah yang benar dan 
pejuang-pejuang da'wah itu melawan tentangan 
golongan yang berdosa itu hingga kedua-dua belah 
pihak itu sama-sama menerima kesulitan dan 
penderitaan, tetapi para penda'wah tetap 
meneruskan perjuangan mereka. Kesudahan 
perjuangan itu telah pun ditentukan Allah sebelum 
ini. Kesudahan perjuangan ini telah pun diketahui 
oleh setiap orang yang percaya kepada Allah iaitu 
kesudahannya, ialah mendapat hidayat yang benar 
dan pertolongan dari Allah: " Dan cukuplah Tuhanmu 
menjadi pemberi hidayat dan penolong (kepadamu)." 

Kemunculan golongan yang berdosa di tengah jalan 
perjuangan para anbia' merupakan satu perkara biasa 
sahaja, kerana da'wah yang benar itu datang tepat 
pada waktunya untuk membaiki kerosakan yang 
berlaku di dalam kumpulan atau di dalam masyarakat 
umat manusia, iaitu membaiki kerosakan hati mereka 
dan kerosakan peraturan dan adat resam mereka, dan 
di belakang kerosakan inilah tersembunyinya 
golongan yang berdosa. Merekalah yang 
mewujudkan kerosakan itu dari satu sudut dan 
merekalah juga yang mengeksploitasikannya dari satu 
sudut yang lain. Selera mereka sesuai dengan 
kerosakan itu dan di dalam udara kerosakan yang 
penuh racun inilah nafsu keinginan mereka bernafas 
dengan selesa. Seterusnya dari kerosakan inilah 
mereka memperolehi sandaran yang kuat, yang 
mempertahankan nilai palsu, yang menjadi asas 
kewujudan mereka. Oleh sebab itu adalah perkara 
biasa apabila golongan yang berdosa ini tampil 
menentang para Anbia' dan da'wah yang benar 
dengan tujuan untuk mempertahankan kewujudan 
mereka dan mengekalkan suasana yang dapat 
memberi nafas kepada mereka. Setengah-setengah 
serangga mati tercekik kerana menghidu bau bunga- 
bunga yang harum, la tidak dapat hidup melainkan di 
tempat-tempat yang kotor. Setengah-setengah ulat 
pula mati di dalam air bersih yang berlari, kerana ia 
tidak dapat hidup melainkan di dalam air paya yang 
busuk. Demikianlah juga golongan manusia yang 
berdosa. Oleh sebab itu adalah perkara biasa 
andainya mereka menjadi musuh-musuh da'wah yang 

benar dan berjuang dengan bermati-matian. Begitu 
juga ia merupakan satu perkara biasa jika pada akhir 
perjuangan itu da'wah yang benar mendapat 
kemenangan, kerana da'wah yang benar berjalan 
selaras dengan jalan hidup yang lurus dan menuju ke 
ufuk yang gemilang, di mana manusia dapat 
berhubung dengan Allah dan dapat mencapai darjat 
kesempurnaan yang telah ditetapkan kepada mereka 
sebagaimana yang dikehendaki Allah dan cukuplah 
Tuhanmu menjadi pemberi hidayat dan penolong 
(kepadamu). 

Al-Qur'an Diturunkan Secara Beransur-ansur 


Kemudian AI-Qur'an mengemukakan perkataan- 
perkataan golongan yang berdosa yang menentang 
da'wah AI-Qur'an dan memberi jawapannya: 



"Dan berkatalah orang-orang yang kafir: Mengapakah Al- 
Qur'an itu tidak diturunkan sekaligus kepadanya 
(Muhammad). Demikian (Al-Qudan diturunkan beransur- 
ansur) supaya Kami dapat memantapkan hatimu dengannya. 
Dan Kami telah turunkannya secara berturut-turut (sebabak 
demi sebabak). "(32) 

Al-Qur'an ini diturun untuk mendidik satu umat 
manusia, untuk mewujudkan satu masyarakat dan 
untuk menegakkan satu sistem hidup. Sudah tentu 
pendidikan itu memerlukan masa dan memerlukan 
perasaan yang terpengaruh dengan kata-kata Al- 
Qur'an itu. la juga memerlukan harakat atau gerak 
laku yang menterjemahkan perasaan itu di alam 
kenyataan. Jiwa manusia tidak boleh berubah dengan 
sempurna dan sekaligus dalam masa sehari semalam 
dengan hanya membaca sebuah buku yang lengkap 
mengenai satu sistem hidup yang baru, malah ia 
terpengaruh perlahan-lahan hari demi hari dengan 
mana-mana bahagian sistem itu, kemudian ia 
beransur-ansur meningkat sedikit demi sedikit, begitu 
juga ia membiasakan dirinya memikul kewajipan dan 
tugas-tugas sistem itu sedikit demi sedikit. Ia tidak 
merasa liar dengan sistem itu sebagaimana ia akan 
merasa liar apabila sistem itu dikemukakan kepadanya 
dalam bentuk kewajipan yang amat besar, berat dan 
sukar. Ia beransur-ansur subur setiap hari dengan 
makanan yang berzat dan pada hari berikutnya ia 
mempunyai kesediaan yang lebih baik untuk 
memanfa'atkan makanan hari berikutnya, juga 
mempunyai selera dan kecapan lazat yang lebih baik. 

Al-Qur'an telah membawa satu sistem hidup yang 
sempurna dan mencakupi seluruh sudut kehidupan 
dan dalam waktu yang sama ia membawa satu sistem 
pendidikan yang sesuai dengan fitrah manusia 
mengikut ilmu penciptaan Allah yang maha 
mengetahui. Oleh sebab itulah Al-Qur'an diturun 


secara beransur-ansur mengikut keperluan-keperluan 
asasi masyarakat Islam yang sedang berada dalam 
peringkat pertumbuhan dan Rerkembangan juga 
mengikut kesediaan yang subur hari demi hari di 
bawah asuhan sistem pendidikan Ilahi yang amat 
halus. Al-Qur'an diturun supaya menjadi satu sistem 
pendidikan dan satu sistem hidup bukannya menjadi 
sebuah buku kebudayaan yang dibaca untuk semata- 
mata hiburan atau untuk semata-mata mendapat 
pengetahuan, la diturun supaya dilaksanakan huruf 
demi huruf, kalimat demi kalimat dan tugas demi 
tugas, la diturun supaya ayat-ayatnya menjadi 
"perintah harian" yang diterima oleh kaum Muslimin 
pada masa itu supaya- dilaksanakan segera sebaik 
sahaja diterimanya, sama seperti seorang perajurit 
yang berada di berek atau di medan perang 
menerima perintah harian dengan penuh perasaan, 
kefahaman dan keinginan untuk melaksanakannya, 
dengan hati yang menghayati kesan-kesannya dan 
dengan langkah menyesuaikan diri dengan perintah- 
perintah yang diterimanya. 

Kerana sebab-sebab inilah Al-Qur'an diturunkan 
beransur-ansur. Mula-mula ia menerangkan cara ia 
diturun dan disematkan ke dalam hati Rasulullah 
s.a.w., kemudian ia diturun berturut-turut sedikit 
demi sedikit dan sejuzu' demi sejuzu' mengikut 
peringkat-peringkat perjalanan dan perkembangan 
da'wah: 



"Demikianlah (Al-Qur'an diturunkan beransur-ansur) supaya 
Kami dapat memantapkan hatimu dengannya dan Kami 
turunkannya secara berturut-turut (sebabak demi 
sebabak)."(32) 

Maksud "tartil" di dalam ayat ini ialah berturut- 
turut dan beransur-ansur mengikut hikmat 
kebijaksanaan Allah dan ilmu-Nya yang mengetahui 
kehendak-kehendak hati manusia dan kesediaannya 
untuk menerima. 

Dengan cara beransur-ansur ini AI-Qur'an telah 
berjaya menciptakan kejayaan-kejayaan yang luar 
biasa dalam mengubahsuaikan hati manusia yang 
menerimanya secara beransur-ansur itu. Hati mereka 
perlahan-lahan terpengaruh kepadanya hari demi hari 
dan terkesan dengannya sedikit demi sedikit. Tetapi 
apabila umat Islam mengabaikan cara ini dan 
menjadikan Ai-Qur'an sebagai sebuah kitab 
kebudayaan dan kitab ibadat tilawah sahaja bukannya 
sebagai satu sistem pendidikan untuk menghayati 
kesan-kesan pengajarannya dan untuk 
mengubahsuaikan diri dengan bimbingannya dan 
bukannya sebagai satu sistem hidup untuk diamai dan 
dilaksanakannya, maka mereka tidak dapat menerima 
apa-apa faedah dari Al-Qur'an, kerana mereka telah 
menyeleweng dari caranya yang telah diatur oleh 
Allah Yang Maha Mengetahui dan Maha Luas ilmu- 
Nya. 

Al-Qur'an terus mengukuh dan meyakinkan 
Rasulullah s.a.w. bahawa Allah tetap membekalkan 
beliau dengan hujah-hujah yang kuat setiap kali kaum 
Musyrikin itu membuka pintu perdebatan dengannya 
dan mengemukakan sesuatu cadangan atau bantahan 
kepadanya: 

Al’Qur'an Menyediakan Hujah-hujah Yang Benar Untuk 
Menentang Hujah-hujah Yang Batil 


mereka (pada hari Qiamat). Tayangan pemandangan 
ini sahaja dapat menundukkan kesombongan mereka, 
menggoncangkan kedegilan mereka dan 
menggoyahkan hati mereka. Sebenarnya amaran- 
amaran dan peringatan-peringatan yang seperti ini 
telah menggoyangkan mereka dengan teruknya, 
tetapi mereka terus bertahan dan berdegil. 

^ 


A z' 
(g) J /umJU 

" Dan mereka tidak membawa kepadamu sesuatu hujah 
(yang batil) melainkan Kami bawakan kepadamu hujah yang 
benar dan pentafsiran yang sebaik-baiknya. "(33) 

Mereka berdebat dengan 'menggunakan hujah- 
hujah yang batil dan Allah memberi jawapan dengan 
hujah-hujah yang benar yang mengalahkannya. 
Kebenaran merupakan matlamat yang mahu 
dijelaskan oleh Al-Qur'an bukannya semata-mata 
untuk mendapat kemenangan dalam perdebatan, 
malah matlamatnya ialah menegakkan kebenaran 
yang kuat, jelas dan tidak bercampuraduk dengan 
kebatilan. 






(Pentafsiran ayat-ayat 35 - 40) 
Kaum-kaum Yang Dibinasakan Allah 

Kemudian Al-Qur'an membawa mereka ke dalam 
satu penjelajahan meninjau peristiwa-peristiwa 
kebinasaan yang telah menimpa para pendusta yang 
telah lalu: ‘ 



Allah S.W.T. menjanjikan Rasulullah s.a.w. bahawa 
Dia akan memberi pertolongan kepadanya dalam 
setiap perdebatan yang berlaku di antara beliau 
dengan kaumnya. Beliau tetap berada di atas 
kebenaran dan Allah akan membekalkannya dengan 
hujah-hujah yang benar, yang dapat menghapuskan 
hujah-hujah yang batil. Masakan hujah mereka dapat 
mengalahkan hujah Allah yang kuat? Masakan hujah 
mereka yang batil itu dapat menentang hujah yang 
kuat yang diturun dari sisi Allah? 

Pusingan ini diakhiri dengan menayangkan 
pemandangan mereka sedang diseret ke Neraka di 
atas muka mereka pada hari Qiamat sebagai balasan 
kerana keengganan mereka untuk menerima 
kebenaran dan kerana hujah-hujah dan logik mereka 
yang terbalik songsang di dalam perdebatan mereka 
yang sia-sia itu 



"Orang-orang yang diseretkan ke Neraka di atas muka 
mereka , merekalah orang-orang yang memperolehi tempat 
kediaman yang paling buruk dan orang-orang yang paling 
sesat jalan (hidupnya)."(34) 

Pemandangan mereka diseret di atas muka 
mengandungi penghinaan dan kesongsangan yang 
setimpal dengan sikap mereka yang angkuh terhadap 
kebenaran. Al-Qur'an meletakkan pemandangan ini di 
hadapan Rasulullah s.a.w. untuk menghiburkan 
hatinya yang terkilan kerana perbuatan mereka. 
-Pemandangan ini juga diletakkan di hadapan mereka 
sebagai peringatan terhadap akibat yang menunggu 



"Dan sesungguhnya Kami telah kurniakan kitab Taurat 
kepada Musa dan Kami jadikan saudaranya Harun 
bersamanya selaku menteri(35). Kemudian Kami perintah: 
Pergilah kamu berdua (berda'wah) kepada kaum yang 
mendustakan ayat-ayat Kami. I lalu Kami membinasakan 
mereka akan ditukarkan Aliah dengan kebinasaan yang amat 
dahsyat(36). Dan (kenangilah) kaum Nuh , apabila mereka 
mendustakan rasul-rasul \ Kami tenggelamkan mereka dan 
Kami jadikan mereka suatu pengajaran kepada manusia, dan 
Kami telah menyediakan ' azab yang amat pedih untuk 
orang-orang yang zalim(37). Dan (kenangilah pula) kaum 
'Ad, Thamud, penduduk ar-Rass dan banyak lagi umat-umat 
yang lain di antara mereka(38). Dan setiap kaum telah Kami 


JUZU' KE-19 


£0 SURAH AL-FURQAN C& 


167 


kemukakan kepada mereka berbagai-bagai contoh teiadan 
dan setiap mereka telah Kami binasakan dengan kebinasaan 
yang amat dahsyat(39). Dan sesungguhnya mereka (kaum 
Musyrikin Makkah) telah pun , men-gunjungi negeri yang 
telah dihujani dengan hujan yang dahsyat Apakah mereka 
tidak melihatnya? Malah sebenarnya mereka tidak 
mengharapkan kebangkitan semula . "(40) 

Inilah contoh-contoh ringkas dan sepintas lalu yang 
menggambarkan nasib kesudahan para pendusta: 

Lihatlah Nabi Musa a.s. Beliau dikurniakan kitab suci 
al-Taurat dan diutuskan bersama saudaranya Harun 
untuk menjadi menteri dan pembantunya. Beliau 
diperintah menghadapi "Kaum yang mendustakan 
ayat-ayat Kami" ^ iaitu Fir'aun dan 
kaumnya yang telah membohongkan ayat-ayat Allah, 
malah mereka telah mendustakan ayat-ayat Allah 
sebelum diutuskan Musa dan Harun kepada mereka 
lagi, kerana ayat-ayat Allah itu sentiasa ada dan para 
rasul itu hanya datang untuk mengingatkan ayat-ayat 
itu kepada orang-orang yang lalai sahaja. Dan 
sebelum ayat yang kedua ini tamat, Al~Qur'an 
menggambarkan kesudahan mereka akan ditukarkan 
Allah dengan satu gambaran yang dahsyat tetapi 
ringkas lalu "Kami binasakan mereka akan ditukarkan 
Allah dengan kebinasaan yang amat 
dahsyat/'Qj*A>& 

Lihatlah kaum Nuh "apabila mereka mendustakan 
rasul-rasul. Kami tenggelamkan mereka" ( ui 
mereka hanya mendustakan Nabi Nuh 
seorang sahaja, tetapi oleh sebab beliau membawa 
agama yang sama yang dibawa oleh sekalian rasul, 
maka tindakan mereka membohongkan beliau bererti 
membohongkan para rasul semuanya. "Dan Kami 
jadikan mereka suatu pengajaran kepada manusia" 
(AjT (jAi U kerana peristiwa banjir yang besar 

itu tidak akan dilupakan di sepanjang zaman. Setiap 
orang yang memikirkannya dengan teliti akan insaf 
dan mengambil pengajaran andainya mereka 
mempunyai hati yang tahu berfikir. "Dan Kami telah 
menyediakan ' azab yang amat pedih untuk orang- 
orang yang zalim" (Wi yakni 

'azab itu telah pun ada dan tidak perlu disiapkan lagi. 
Di sini ditonjolkan kata-kata "oaaIUsII" sebagai ganti 
penggunaan ganti nama "pfi" untuk mengithbatkan 
sifat zalim kepada mereka dan untuk menjelaskan 
sebab mereka di'azabkan Allah. Kaum Ad, kaum 
Thamud, penduduk-penduduk ar-Rass 9 dan berbagai- 
bagai umat yang lain di celah-celah mereka semuanya 
telah menemui kesudahan yang sama setelah 
dibentangkan contoh teladan kepada mereka, tetapi 
mereka tidak mengambil pengajaran dan tidak mahu 


9 Ar-Rass itu ialah perigi batu yang belum dibina dinding- 
dindingnya. Menurut satu pendapat, kaum yang memiliki perigi 
itu tinggal di sebuah kampung di Yamamah. Mereka telah 
membunuh nabi mereka. Tetapi pendapat yang dipilih oleh Ibn 
Jarir ialah penduduk ar-Rass ini ialah Ashabul-Ukhdud "penggali- 
penggali parit' yang telah membakar orang-orang yang 
beriman. Cerita mereka telah disebut dalam Surah al-Buruj. 


memelihara diri mereka dari kebinasaan dan 
kemusnahan. 

Semua contoh-contoh ini, iaitu contoh-contoh dari 
kaum Musa, Nuh, 'Ad, Thamud, penduduk-penduduk 
ar-Rass dan berbagai-bagai umat yang lain, juga 
contoh negeri Lut yang dihujani dengan hujan yang 
dahsyat... semuanya mempunyai jejak perjalanan yang 
sama dan menemui kesudahan yang sama "Dan 
seluruhnya masing-masing telah Kami kemukakan 
kepada mereka berbagai-bagai contoh teladan " ( ^Aj 
untuk diambil pengajaran "dan setiap 
mereka telah Kami binasakan dengan kebinasaan 
yang amat dahsyat" (UjA 2 ^Aj). Akibat 

pembohongan itu ialah penghancuran, peleburan dan 
kemusnahan. Ayat-ayat itu membentangkan contoh- 
contoh itu secara sepintas lalu untuk menayangkan 
peristiwa-peristiwa kebinasaan yang menginsafkan 
itu. Ia mengakhiri dengan peristiwa kebinasaan kaum 
Lut, yang mana kesan-kesannya telah dilihat dan 
dilalui mereka di Sadom (di Palestin) dalam perjalanan 
perdagangan mereka di musim panas ke negeri Syam. 
Negeri kaum Lut itu telah dibinasakan Allah dengan 
hujan gunung berapi yang menghujaninya dengan 
wap-wap dan batu-batu lalu memusnahkannya 
dengan kemusnahan yang amat dahsyat. Pada 
akhirnya Al-Qur'an menjelaskan bahawa hati mereka 
tidak mengambil pengajaran dan tidak insaf kerana 
mereka tidak menunggu hari kebangkitan dan tidak 
mengharapkan pertemuan dengan Allah. Inilah yang 
menjadi punca kekerasan hati mereka dan 
kepadaman cahayanya, dan dari sumber pendirian 
inilah terbitnya tindak-tanduk dan bantahan-bantahan 
mereka yang biadab dan ejekan-ejekan mereka 
terhadap Al-Qur'an dan Rasul. 

sft * * * * * 


(Pentafsiran ayat-ayat 41 - 44) 

Rasulullah Menjadi Bahan Ejekan Kaumnya 

Selepas membentangkan tayangan sepintas lalu itu 
Al-Qur'an menceritakan pula tindak tanduk mereka 
yang mempermain-mainkan Rasulullah s.a.w. setelah 
mereka menunjukkan keangkuhan terhadap Allah 
dan membantah cara diturunkan Al-Ouhan, juga 
setelah ditayangkan pemandangan mereka yang ngeri 
pada hari perhimpunan Mahsyar dan pemandangan- 
pemandangan kebinasaan para pendusta seperti 
mereka di dunia ini. Semuanya ini untuk 
mententeramkan hati Rasulullah s.a.w. sebelum 
menceritakan ejekan-ejekan dan kelakuan-kelakuan 
mereka yang biadab terhadap beliau, kemudian Al- 
Qur'an membuat ulasan dengan mengancam, 
menghina dan menurunkan mereka ke taraf yang 
lebih rendah dari haiwan: 

pembesar Quraysy untuk memperkecil-kecilkan 
pengaruh peribadi beliau yang besar dan pengaruh 
Al-Qur'an yang tidak mampu ditentang mereka. 
Ejekan-ejekan mereka merupakan saiah satu cara 
penentangan terhadap da'wah Islam yang baru ini, 
yang telah mengancam kedudukan sosial dan 
ekonomi mereka, dan menghapuskan dari mereka 
kepercayaan-kepercayaan yang karut dan aqidah- 
aqidah khurafat yang menjadi tapak tegak kedudukan 
mereka di dalam masyarakat. 







"Dan apabila mereka melihatmu, mereka menjadikanmu 
bahan ejekan: inikah orangnya yang diutuskan Allah sebagai 
Rasul?(41). Dia (Muhammad) hampir menyesatkan kita dari 
tuhan-tuhan kita jika tidak kerana kita bersabar 
mempertahankannya. Dan mereka akan mengetahui ketika 
mereka melihat ' azab kelak siapakah yang tersesat jalan 
(hidupnya)(42). Apakah pendapatmu tentang seorang yang 
telah bertuhankan hawa nafsunya? Apakah engkau dapat 
mengawalnya lagi?(43). Atau adakah engkau mengira 
kebanyakan mereka mendengar dan berfikir? Sebenarnya 
mereka adalah seperti binatang-binatang ternakan , malah 
mereka lebih sesat lagi jalan (hidupnya). "(44) 


Sifat-sifat peribadi Muhammad s.a.w. menjadi 
bahan yang didengar dan dilihat sepenuh telinga dan 
mata orang ramai di kalangan kaumnya sebelum 
beliau dibangkit menjadi Rasul. Beliau mempunyai 
kedudukan yang terhormat di sisi mereka kerana 
keluarganya yang ternama dari Bani Hashim iaitu satu 
keluarga yang tertinggi di dalam qabilah Quraysy. 
Beliau juga mempunyai kedudukan yang tinggi di sisi 
mereka dengan sebab tingkah laku dan akhlak- 
akhlaknya yang terpuji. Beliau terkenal dengan geliran 
"al-Amin" di kalangan mereka dan mereka pernah 
bersetuju menerima keputusannya (dalam peristiwa 
perbalahan) siapakah yang layak meletakkan HajaruI- 
Aswad sebelum beliau dilantikkan menjadi Rasul 
sekian lama? Pada hari beliau menyeru dan 
mengumpul mereka di Bukit as-Safa dan bertanya 
kepada mereka sama ada mereka percaya atau tidak 
andainya beliau menceritakan kepada mereka bahawa 
ada kuda di bawah bukit ini, jawab mereka: "Kami 
percaya kerana engkau di sisi kami adalah bersih dari 
sebarang tohmah." 

Tetapi selepas beliau dibangkit menjadi Rasul dan 
selepas beliau membawa kepada mereka Al-Qur'anul 
Azim, mereka terus mengejek-ngejek beliau dan 
berkata, "Inikah orangnya yang diutuskan Allah 
sebagai Rasul?" Ini adalah satu ejekan yang amat keji. 
Adakah ejekan ini terbit dari keyakinan mereka 
bahawa peribadi beliau yang mulia dan Al-Qur'an 
yang dibawa oleh beliau itu memang wajar menerima 
penghinaan yang seperti ini dari mereka? Tidak sekali- 
kali begitu I Malah sebenarnya ejekan itu merupakan 
satu perencanaan yang telah diatur oleh para 


Mereka telah mengadakan pertemuan-pertemuan 
untuk mengaturkan komplot-komplot yang licin dan 
di dalam pertemuan-pertemuan itu mereka bersetuju 
menggunakan cara ejekan ini, sedangkan mereka 
yakin bahawa apa yang dilakukan mereka adalah 
dusta. 

Pertemuan Pembesar-pembesar Quraysy Untuk 

Mendapat Kata Sepakat Terhadap Rasulullah 

Menurut riwayat ibn Ishaq bahawa sekumpulan 
orang-orang Quraysy telah berhimpun pada al-Walid 
ibn al-Mughirah. Dia seorang tua di kalangan mereka. 
Ketika itu musim haji telah tiba, lalu dia berkata 
kepada mereka: "Wahai kaum Quraysy! Musim haji 
telah tiba dan* rombongan orang-orang Arab akan 
datang kepada kamu dalam musim ini. Mereka 
tentulah telah mendengar cerita tentang keadaan 
kawan kamu ini (Muhammad), oleh itu putuskan 
sebulat pendapat kamu tentang dia dan jangan ada 
pendapat-pendapat yang berbeza-beza yang 
mendustakan satu sama lain atau menolak satu sama 
lain". Mereka pun berkata: "Wahai Abu 'Abdu 
Syamsl Berilah pendapat anda supaya dapat kami 
katakannya". Jawab al-Walid: "Keluarkanlah dulu 
pendapat kamu supaya aku dengar". Kata mereka: 
"Kita kata dia seorang pawang (kahin)". Jawab al- 
Walid: "Tidak, demi Allah dia bukan seorang pawang 
kerana kita telah melihat pawang-pawang, dan 
perkataan-perkataannya bukan kata-kata jampi 
mentera pawang dan bukan sajak-sajaknya". Kata 
mereka: "Kita kata dia seorang gila". Jawab al-Walid: 
"Dia bukan gila, kerana kita telah tengok dan 
mengenal orang gila, dan perkataan-perkataannya 
bukannya perkataan-perkataan dan fikiran-fikiran 
orang gila yang tidak menentu". Kata mereka: "Kita 
kata dia seorang penyair". Jawab al-Walid: "Dia 
bukan seorang penyair, kerana kita mengetahui 
semua jenis syair dan perkataan-perkataannya 
bukannya syair". Kata mereka: "Kita kata dia seorang 
tukang sihir". Jawab al-Walid: "Dia bukan tukang 
sihir", kita telah melihat tukang-tukang sihir dengan 
cara-cara sihir mereka. Perkataan-perkataannya bukan 
jampi mentera tukang sihir". Kata mereka: 
"Bagaimana pendapat anda pula, wahai Abu Abdu 
Syams?" Jawab beliau: "Demi Allah, perkataan- 
perkataannya sungguh manis, la ibarat pokok tamar 
yang teguh akarnya dan dahan-dahannya menjunjung 
buah-buah yang masak ranum. Jika kamu keluarkan 
mana-mana pendapat kamu tadi nescaya diketahui 
orang bahawa pendapat itu adalah karut, tetapi 
pendapat yang lebih dekat ialah kamu katakan dia 

seorang tukang sihir yang membawa perkataan** 
perkataan sihir yang memecahbelahkan di antara 
anak dan bapa, saudara dengan suadara, suami 
dengan isteri, anak buah dengan keluarganya". 
Kemudian mereka bersurai meninggalkan al-Walid 
dengan berpegang kepada pendapat itu. Mereka 
duduk di jalan-jalan yang dilalui orang ramai ketika 
mereka datang di musim haji. Siapa**siapa sahaja yang 
lalu di tempat mereka, mereka peringatkannya 
tentang Muhammad dan menceritakan keadaannya 
kepada mereka. 


inilah satu contoh tipu muslihat dan perancangan 
jahat yang membayangkan kebingungan dan 
keserbasalahan kaum Musyrikin dalam pakatan- 
pakatan jahat mereka untuk menentang Rasulullah 
s.a.w, juga membayangkan keinsafan mereka 
terhadap hakikat beliau yang sebenar. Oleh itu 
tindakan mereka mengejek dan mencemuhkan beliau 
dengan kata-kata "Inikah orangnya yang diutuskan 
Allah sebagai Rasul?"( IjaI ) dalam 

bentuk yang membayangkan kepelikan, bantahan 
dan penghinaan itu tidak lain melainkan hanya , 
merupakan sebahagian dari pakatan-pakatan jahat 
yang dirancang mereka, sedangkan, cemuhan itu 
bukannya terbit dari perasaan mereka yang sebenar, 
malah semata-mata digunakan untuk menjatuhkan 
darjat beliau di mata orang ramai, kerana pembesar- 
pembesar Quraysy mahukan orang ramai itu tetap 
berada di bawah kuasa dan pengawasan mereka 
dalam urusan agama untuk mengekalkan kedudukan- 
kedudukan sosial dan ekonomi yang dini'mati mereka 
di bawah naungan pengawasan itu. Sikap yang 
diambil oleh pembesar-pembesar Quraysy itu sama 
sahaja dengan sikap musuh-musuh* da'wah yang 
sebenar dan para penda'wahnya di setiap zaman dan 
tempat. 


Tetapi walaupun mereka memperlihatkan cemuhan, 
ejekan dan penghinaan, namun perkataan-perkataan 
mereka sendiri membayangkan sejauh mana perasaan 
mereka yang sebenar terhadap peribadi beliau, hujah- 
hujah beliau dan Al-Qur'an yang dibawa oleh beliau. 




i 




"Dia (Muhammad) hampir menyesatkan kita dari tuhan- 
tuhan kita jika tidak kerana kita bersabar memper- 
tahankannya. "(42) 


Jadi jelaslah bahawa pengakuan mereka ini 
membayangkan kegoyangan hati mereka sehingga 
mereka hampir-hampir meninggalkan tuhan-tuhan 
sembahan mereka dan amal ibadat mereka 
kepadanya, sedangkan keinginan mereka begitu kuat 
untuk mengekalkan agama mereka dan 
mempertahankan kedudukan dan keuntungan- 
keuntungan di sebaliknya. Mereka hampir 
meninggalkan tuhan-tuhan sembahan mereka jika 
tidak kerana mereka bersungguh-sungguh melawan 


pengaruh beliau dan sanggup bersabar untuk berdiri 
teguh menyembah tuhan-tuhan mereka, sedangkan 
erti kesabaran itu ialah kesanggupan yang kuat untuk 
menentang tarikan-tarikan yang kuat. Mereka 
namakan hidayat Rasul itu kesesatan kerana 
keburukan penilaian mereka terhadap hakikat-hakikat 
dan nilai-nilai. Akan tetapi mereka tidak mampu 
menyembunyikan perasaan mereka yang goyah akibat 
hati mereka dilanda da'wah Nabi Muhammad s.a.w., 
pengaruh syakhsiyahnya dan kesan Al-Qur'an yang 
dibawa oleh beliau walaupun mereka berpura-pura 
memandang hina dan ringan terhadap diri beliau dan 
da'wahnya. Oleh sebab itu Al-Qur'an dengan segera 
mengancam mereka akan ditukarkan Allah dengan 
ancaman yang ngeri: 




"Dan mereka akan mengetahui ketika mereka melihat ' azab 

kelak siapakah yang tersesat jalan (hidupnya)? "(42) 

/ 

Mereka akan mengetahui sama ada pengajaran 
yang dibawa oleh beliau itu hidayat atau kesesatan, 
tetapi mereka akan mengetahui hakikat ini pada masa 
tidak ada gunanya bagi mereka mengetahuinya, 
kerana mereka mengetahui sesudah mereka melihat 
'azab menimpa mereka sama ada di dunia ini 
sebagaimana yang telah dialami mereka di dalam 
Peperangan Badar atau di negeri Akhirat sebagaimana 
yang akan dirasakan mereka pada hari hisab kelak. 


Kemudian Al-Qur'an menunjukkan firman Allah 
kepada Rasulullah s.a.w. untuk menghiburkan beliau 
dari kedegilan, keliaran dan ejekan kaum Musyrikin. 
Beliau tidak pernah lemah menyampaikan da'wah dan 
mengemukakan hujah-hujahnya, dan beliau tidak 
sekali-kali wajar menerima tindakan-tindakan dan 
kelakuan-kelakuan mereka yang angkuh, tetapi 
penyakit yang besar adalah bersarang di dalam jiwa 
mereka sendiri, kerana mereka bertuhankan hawa 
nafsu mereka bukannya berpandukan hujah dan dalil. 
Oleh itu apakah yang mampu dilakukan oleh Rasul 
terhadap mereka yang bertuhankan hawa nafsu? 


[jj^\ (A 



"Apakah pendapatmu tentang seorang yang telah 
bertuhankan hawa nafsunya? Apakah engkau dapat 
mengawalnya lagi? "(43) 


Jenis Manusia Yang Tidak Berguna Untuk Dilayani 

Ini adalah satu ungkapan yang amat menarik yang 
melukiskan satu contoh keadaan jiwa yang amat jelas, 
iaitu jiwa yang terlepas dari ukuran-ukuran dan 
piawaian-piawaian yang mantap dan neraca-neraca 
yang tepat, jiwa yang tunduk kepada hawa nafsunya, 
berhakimkan kehendak-kehendak keinginannya dan 


170 


20 SURAH AL-FURQAN G® 


JUZU' KE-19 


bertuhankan diri sendiri, jiwa yang tidak tunduk 
kepada sesuatu neraca pertimbangan, tidak mengakui 
batas dan tidak menghormati logik apabila dia 
ditunggang nafsunya yang liar yang dijadikannya 
sebagai tuhan yang disembah dan dipatuhi. 

Allah, S.W.T. berbicara dengan hamba-Nya 
(Rasulullah) dengan lemah lembut dan penuh mesra 
mengenai jenis manusia (yang bertuhankan hawa 
nafsu) dengan menggunakan kata-kata "Apakah 
pendapatmu?" Kemudian Allah memberi gambaran 
yang hidup tentang jenis manusia itu, iaitu manusia 
yang tidak berguna diajak berbicara dengan 
menggunakan pemikiran yang logik, hujah-hujah 
yang jitu dan nilai-nilai yang sebenar dengan tujuan 
untuk menghiburkan Rasulullah s.a.w. yang sedang 
mengalami kepahitan kekecewaan kerana tidak dapat 
memberi hidayat kepada manusia yang seperti itu, 
kerana mereka sebenarnya tidak dapat lagi menerima 
hidayat dan tidak layak lagi untuk dikawal dan 
dilayani oleh beliau: 



'Apakah engkau dapat mengawalnya lagi?"(43) 


yang jitu. Apabila ciri-ciri ini tidak ada pada seseorang 
manusia, maka dia berada di taraf yang lebih rendah 
dari taraf haiwan, kerana haiwan dapat 
menggunakan kesediaan-kesediaan semula jadi yang 
diciptakan Aliah dalam tabi'atnya sebagai pedoman 
hidupnya, sedangkan manusia mengabaikan ciri-ciri 
istimewa yang diciptakan Allah di dalam dirinya dan 
tidak memanfa'atkannya sebagaimana yang dilakukan 
oleh haiwan: "Malah mereka lebih sesat lagi jalan 
(hidupnya)." 

Demikianlah Al-Qur'an mengulas sendaan dan 
ejekan kaum Musyrikin terhadap Rasulullah s.a.w., 
iaitu satu ulasan yang mengusir keluar orang-orang 
yang mengejek beliau itu dari lingkungan manusia 
dengan -pengusiran yang kasar dan penuh 
penghinaan. 

Demikianlah berakhirnya pusingan yang kedua 
surah ini. 

(Kumpulan ayat-ayat 45 - 62) 



Kemudian Al-CJur'an melangkah selangkah lagi 
menghinakan orang-orang yang bertuhankan hawa 
nafsu dan berhakimkan keinginan-keinginan mereka. 
Mereka tidak menghiraukan hujah-hujah dan hakikat. 
Kerana mereka menyembah diri sendiri dan nafsu 
keinginannya. Al-Our'an melangkah selangkah lagi 
lalu menyamakan mereka dengan haiwan ternakan 
yang tidak berakal, kemudian menghayun langkah 
yang akhir lalu menjatuhkan mereka dari darjat 
haiwan ternakan ke darjat yang lebih rendah dan hina 
lagi: 



"Atau adakah engkau mengira kebanyakan mereka (orang- 
orang kafir) mendengar dan berfikir? Sebenarnya mereka 
adalah seperti binatang-binatang ternakan , malah mereka 
lebih sesat lagi jalan (hidupnya). "(44) 


Ayat ini mengandungi kenyataan yang hemat dan 
adil kerana ia menyebut " kebanyakan mereka " bukan 
"seluruh mereka" kerana di sana ada segolongan 
kecil dari mereka yang cenderung menerima hidayat 
atau sedang memikirkan hakikat hidayat itu dengan 
teliti. Akan tetapi golongan yang terbanyak yang 
bertuhankan hawa nafsu dan yang mengabaikan 
dalil-dalil yang sentiasa mengetuk telinga dan akal 
mereka, maka golongan ini adalah sama dengan 
haiwan ternakan, kerana yang membezakan di antara 
haiwan dan manusia ialah kesediaan dan kebolehan 
berfikir dan memahami dengan teliti serta 
menyesuaikan diri mengikut hakikat-hakikat yang 
difikir dan difahami dengan teliti itu, iaitu hakikat- 
hakikat yang diterima dengan penuh kesedaran, 
kemahuan, keyakinan dan berlandaskan dalil-dalil 

"Apakah tidak engkau memperhatikan kepada ciptaan 
Tuhanmu bagaimana Dia memanjang (dan memendekkan) 
bayang dan andainya Dia kehendaki Dia boleh menjadikan 
bayang itu tetap , kemudian Kami jadikan matahari sebagai 
penunjuknya(45). Kemudian Kami menarikkannya (perlahan- 
lahan) kepada Kami dengan tarikan yang lembut(46). Dan 
Dialah yang telah menciptakan malam untuk kamu sebagai 
pakaian dan menjadikan tidur sebagai waktu istirehat dan 
menjadikan siang sebagai waktu bangkit berusaha(47). Dan 
Dialah yang melepaskan angin membawa berita gembira 
menjelang kedatangan rahmat-Nya (hujan) dan Kami 


turunkan dari langit air yang amat bersih(48). Agar Kami 
menghidupkan dengannya negeri yang mati dan Kami 
jadikannya minuman kepada makhluk-makhluk yang telah 
Kami ciptakan dari ternakan-ternakan dan manusia yang 
ramai(49). Dan sesungguhnya Kami telah menjelaskannya 
(Al-Qur'an) di kalangan mereka agar mereka mengambil 
pengajaran darinya , tetapi kebanyakan manusia enggan 
menerimanya kecuali kekufuran(50). Dan andainya Kami 
kehendaki Kami boleh utuskan kepada setiap negeri seorang 
rasul yang memberi peringatan(51). Oleh sebab itu janganlah 
engkau tunduk kepada orang-orang kafir dan lancarkan 
dengannya (Al-Qudan) jihad yang besar terhadap mereka 
(52). Dan Dialah yang telah melepaskan dua lautan bertemu ; 
yang ini tawar dan nyaman , sedangkan yang itu pula masin 
pahit dan Dia mengadakan di antara keduanya sebuah 
dinding dan batas yang menyekatkan (keduanya dari 
bercampur baur)(53). Dan Dialah yang telah menciptakan 
manusia dari air lalu Dia jadikannya mempunyai hubungan 
keturunan dan hubungan perkahwinan, dan Tuhanmu 
adalah Maha Berkuasa(54). Dan mereka menyembah selain 
dari Allah sembahan-sembahan yang tidak memberi 
manfa'at dan tidak pula mendatangkan mudharat kepada 
mereka. Dan sememangnya orang yang kafir itu memerangi 
Tuhannya (55). Dan Kami tidak utuskan engkau melainkan 
sebagai pembawa berita gembira dan pemberi amaran(56). 
Katakanlah: Aku tidak meminta apa-apa upah dari kamu 
kerana da'wah ini kecuali (mengharapkan sambutan) mereka 
yang mahu mencari jalan kepada Tuhannya (57). Dan 
bertawakkallah kepada Allah yang sentiasa hidup tidak mati 
dan bertasbihlah dengan memuji-Nya dan cukuplah dengan 
Allah Yang Maha Mengetahui dosa-dosa para hamba- 
Nya(58). Yang telah menciptakan langit dan bumi dan 
kejadian di antara keduanya dalam masa enam hari, 
kemudian dia bersemayam di atas 'Arasy. Dialah Tuhan Yang 
Maha Penyayang, maka tanyakanlah Allah Yang Maha 
Mendalam ilmu pengetahuan-Nya(59). Dan apabila 
dikatakan kepada mereka: Sujudlah kamu kepada ar- 
Rahman! Jawab mereka: Apakah ar-Rahman itu? Apakah 
wajar kami sujud kepada apa sahaja yang diperintahkan 
Engkau kepada kami? Dan ia menyebabkan mereka 
bertambah liar(60). Maha Sucilah Allah yang telah 
menciptakan jalan peredaran bintang-bintang di langit dan 
menciptakan padanya matahari dan bulan yang terang 
benderang (61). Dan Dialah yang telah menciptakan malam 
dan siang silih berganti bagi siapa yang ingin mengambil 
pengajaran atau bersyukur. "(62) 

(Latar b elakang dan p oko k p emb icaraan) 

Di dalam pusingan ini Al-Qur'an meninggalkan 
perkataan-perkataan dan bangkangan-bangkangan 
kaum Musyrikin terhadap Rasulullah s.a.w. untuk 
memulakan satu penjelajahan meninjau 
pemandangan-pemandangan alam dan ruang- 
ruangnya, di mana ia menarik hati Rasulullah 
kepadanya dan menghubungkan perasaan-perasaan 
beliau dengannya, dan perhubungan ini sahaja sudah 
cukup untuk menenangkan fikirannya dari gangguan- 
gangguan remeh-temeh kaum Musyrikin dan 
membukakan hatinya melihat ufuk-ufuk alam yang 
luas, di mana tipu muslihat dan permusuhan kaum 
Musyrikin yang berdosa itu kelihatan begitu kecil di 
sampingnya. 

AI-Qur'an sentiasa menarik hati dan akal manusia 
kepada pemandangan-pemandangan alam buana dan 

menjalinkan hubungan di antara keduanya. Ia 
menggerakkan perasaan-perasaan mereka supaya 
menerima pemandangan-pemandangan itu dengan 
perasaan yang baru dan terbuka serta menyambut 
segala gema dan cahayanya, juga supaya hati mereka 
terharu dengannya dan menyambut baik (segala 
ilhamnya). Mereka menjelajah di alam buana ini untuk 
memungut bukti kekuasaan Ilahi yang bertaburan di 
merata pelosoknya dan untuk melihat qudrat Ilahi 
Yang Maha Pencipta dan Maha Pentadbir, juga untuk 
merasakan kesan qudrat ilahi dalam segala apa sahaja 
yang dilihat matanya, disentuh hatinya dan dipungut 
telinganya, kemudian mereka jadikan semuanya 
sebagai bahan untuk renungan dan fikiran, juga 
untuk berhubung dengan Allah melalui perhubungan 
dengan makhluk-makhluk yang diciptakan oleh 
qudrat kuasa-Nya. 

Apabila seseorang itu hidup di alam ini dengan 
mata dan hati yang terbuka, dengan perasaan dan 
jiwa yang sedar dan dengan fikiran yang sentiasa 
berhubung dengan Allah, maka hidupnya akan 
terangkat dari hubungan-hubungan bumi yang kecil 
ini, perasaan dan kesedarannya terhadap hidup ini 
akan bertambah tinggi dan berganda-ganda. Pada 
setiap detik dia merasa bahawa ufuk-ufuk alam buana 
ini jauh lebih luas dari daerah bumi ini dan segala 
kejadian yang dilihatnya adalah terbit dari satu iradat 
yang sama dan terikat dengan satu undang-undang 
yang sama dan bertawajjuh kepada satu Tuhan 
Pencipta yang sama, sedangkan dirinya pula tidak lain 
dan tidak bukan melainkan hanya salah satu dari 
makhluk-makhluk yang banyak yang berhubung 
dengan Allah. Qudrat kuasa Ilahi itu dapat dilihat 
pada segala makhluk yang ada di sekelilingnya, pada 
segala kejadian yang dipandang matanya dan dijamah 
dua tangannya. 

Perasaan-perasaan taqwa, kasih sayang dan yakin 
bercampur sebati di dalam hatinya. Perasaan-perasaan 
itu menyelubungi jiwanya dan memenuhi alam 
hidupnya. Perasaan itu menerapkan alam hidupnya 
dengan satu kesan perasaan istimewa iaitu rasa yang 
jelas, mesra dan tenteram dalam perjalanannya di 
bumi ini hingga dia bertemu dengan Allah. Dia 
menghabiskan seluruh masa perjalanannya itu di 
dalam temasya ciptaan Allah dan di atas meja 
hidangan yang disajikan Allah Yang Maha Pencipta, 
Maha Pentadbir dan Maha Indah dalam segala 
peraturan dan susunan-Nya. 

Di dalam pelajaran ini huraian Al-Qur'an berpindah- 
pindah dari senario bayang yang lembut, di mana 
tangan qudrat Ilahi mengembang dan 
memanjangkannya kemudian dengan perlahan-lahan 
dan lemah-lembut tangan qudrat itu mengelut dan 
menguncupkannya kembali, kepada pemandangan 
hari malam dengan tidur dan istirehatnya, kepada 
pemandangan hari siang dengan segala pergerakan 
dan kesibukan-kesibukannya kepada pemandangan 
angin yang membawa berita rahmat kemudian diiringi 
dengan turunnya hujan yang menghidupkan bumi 
yang mati, kepada pemandangan pertembungan dua 


lautan yang tawar dan yang masin, dan di antara 
keduanya terdapat pagar seni yang menyekatkan 
keduanya dari bercampuraduk dan dari air hujan 
berpindah pula kepada air nutfah yang melahirkan 
manusia yang mengendalikan kehidupan, kepada 
pemandangan penciptaan langit dan bumi dalam 
masa enam hari, kepada pemandangan jalan-jalan 
peredaran bintang-bintang di langit dengan 
mataharinya yang cerah dan bulannya yang terang 
dan kepada pemandangan malam siang yang bersilih 
ganti di sepanjang zaman. 

Di celah-celah pemandangan-pemandangan yang 
memberi ilham ini, Al-Qur'an menggerakkan hati dan 
menyedarkan akal manusia supaya memikirkan segala 
ciptaan AlJah itu dan mengingatkan mereka terhadap 
qudrat kuasa dan tadbir Allah, juga melahirkan rasa 
hairan terhadap kaum Musyrikin yang sanggup 
mempersekutui Allah dan menyembah sembahan- 
sembahan yang tidak berkuasa mendatangkan 
manfa'at dan mudharat kepada mereka, juga 
terhadap kejahilan mereka yang tidak mengenal Allah 
dan sikap mereka yang angkuh terhadap Allah, dan 
seterusnya terhadap sikap mereka yang berpura-pura, 
kufur dan ingkar. Semuanya itu merupakan tindak- 
tanduk yang aneh dan meragukan di tengah-tengah 
temasya yang mempamerkan tanda-tanda kekuasaan 
Allah yang amat banyak itu dan menayangkan 
pemandangan-pemandangan alam buana yang 
diciptakan Allah. 

Marilah kita hayati beberapa waktu di dalam 
temasya alam, di mana Allah Yang Maha Pencipta 
mengundang kita menyaksikannya di sepanjang 
hidup. 

sjc 4: jjc jfc sfc # 

(Pentafsiran ayat-ayat 45 - 46) 


Apakah Hikmat Di Sebalik Bayang? 



"Apakah tidak engkau memperhatikan kepada ciptaan 
Tuhanmu bagaimana Dia memanjang (dan memendekkan) 
bayang dan andainya Dia kehendaki Dia boleh menjadikan 
bayang itu tetap , kemudian Kami jadikan matahari sebagai 
penunjuknya?(45). Kemudian Kami menarikkannya 
(perlahan-lahan) kepada Kami dengan tarikan yang 
lembut "(46) 

Pemandangan bayang yang teduh dan lembut 
menyerapkan perasaan istirehat, tenteram dan damai 
ke dalam jiwa yang penat dan letih lesu, la laksana 
tangan penghibur, yang kasih mesra mengipaskan 
bayu yang lembut kepada jiwa dan tubuh badan, 
menggosok-gosokkan tempat-tempat yang berkudis 
dan sakit dan menggeletekkan hati yang penat. 

Apakah ini yang dimaksudkan Allah S.W.T. apabila 
Dia menarik hati hamba-Nya (Rasulullah) supaya 
memperhatikan bayang setelah beliau diejek dan 
dihina? Apakah ini maksud-Nya apabila Dia 
mengusap-ngusapkan hati beliau yang letih lesu 
menghadapi perjuangan yang sengit di kota Makkah 
itu, di mana beliau berjuang menentang kekufuran, 
keangkuhan, tindakan-tindakan jahat dan kedegilan 
dengan sebilangan kecil para Mu'minin melawan 
sebilangan kaum Musyrikin yang ramai, sedangkan di 
waktu itu beliau belum lagi diizinkan melakukan 
tindak balas terhadap pencerobohan, penindasan, 
serangan dan ejekan, mereka? Sesungguhnya Al- 
Qur'an yang diturunkan kepada hati Rasulullah s.a.w. 
merupakan ubat penenang, merupakan bayang yang 
teduh dan bayu yang menyegar di tengah panas 
kekufuran, keingkaran dan penderhakaan itu. 
Pemandangan bayang terutama di tengah panas terik 
padang pasir yang membakar merupakan satu 
pemandangan yang sesuai dengan semangat surah ini 
yang mengandungi embun-embun dan bayang- 
bayang (yang lembut). 

Ayat ini melukiskan pemandangan bayang-bayang, 
di mana tangan qudrat Ilahi yang halus menghulur 
dan memanjangkan bayang-bayang itu dengan lemah 
lembut kemudian perlahan-lahan memendek dan 
menguncupkan-nya kembali. " 'Apakah tidak engkau 
perhatikan kepada ciptaan Tuhanmu bagaimana dia 
memanjangkan bayang... kemudian Kami 
menarikkannya (perlahan-lahan) kepada Kami dengan 
tarikan yang lembut. " 

Bayang ialah ruang teduh yang lembut yang 
dibiaskan oleh jirim-jirim yang melindungkan cahaya 
matahari di waktu siang, la bergerak bersama harakat 
bumi yang menghadapi matahari. Oleh sebab itu 
kedudukan-kedudukannya, panjang pendeknya dan 
rupa bentuknya berubah-ubah, dan mataharilah yang 
menjadi penunjuk bayang dengan cahaya dan 
habanya dan dialah yang membezakan panjang 
pendek bayang, kerut dan kuncupnya. Mengikuti 
langkah-langkah bayang yang memanjang dan 
memendek itu menimbulkan rasa tenang dan rehat di 
dalam hati di samping merangsangkan kesedaran 
yang halus dan jelas apabila hati memikirkan ciptaan 
Allah Yang Maha Seni dan Maha Kuasa itu. Lihatlah 
pemandangan bayang-bayang ketika matahari 
condong hendak membenamkan diri. Ketika itu 
bayang-bayang kelihatan semakin panjang dan 
menghulur lanjut kemudian dalam sekelip mata 
sahaja tiba-tiba bayang-bayang itu hilang dari 
pemandangan mata manusia, kerana bulatan 
matahari telah menghilangkan dirinya dan bayang- 
bayang pun turut hilang bersamanya. Ke manakah 
perginya? Ia telah ditarik oleh tangan qudrat Ilahi 
yang telah menghulurkannya. la telah hilang dalam 
bayang yang menyelubungi bumi iaitu bayang malam 
dan gelap gelita. Itulah tangan qudrat Ilahi Yang 
Maha Kuat dan Maha Halus yang dilupai manusia 
untuk mengikuti kesan-kesannya di alam buana di 


sekeliling mereka, sedangkan tangan qudrat Ilahi 
itulah yang terus menerus bekerja tanpa mengenal 
letih lesu. 



"Dan andainya Dia kehendaki. Dia boleh menjadikan bayang 
itu tetap, "(45) 

Pembinaan alam buana yang diaturkan sebegini 
rupa dan penyusunan keluarga matahari yang disusun 
sedemikian rupa itulah yang menjadikan bayang itu 
bergerak dengan harakat yang lemah lembut. 
Andainya penyusunan itu berbeza sedikit sahaja 
nescaya kesan-kesannya turut berbeza pada bayang 
yang dilihat oleh kita. Misalnya jika bumi itu tetap 
nescaya bayang di atas bumi ini tidak mengembang 
dan memanjang dan tidak menguncup dan mengerut, 
dan andainya kecepatan perjalanan bumi itu lebih 
perlahan atau lebih cepat dari perjalanannya yang ada 
sekarang ini, maka harakat bayang yang memanjang 
dan memendek itu akan menjadi lebih perlahan atau 
lebih cepat lagi. Oleh sebab itulah struktur alam 
buana dengan peraturannya yang ada sekarang inilah 
yang memungkinkan lahirnya fenomena bayang itu 
dengan ciri-ciri yang dapat dilihat oleh kita. 

Bimbingan Al-Qur'an supaya memperhatikan 
fenomena bayang yang kita lihat setiap hari dan kita 
lalui dengan hati yang lalai itu merupakan sebahagian 
dari cara Al-Qur'an menghidupkan alam buana ini di 
dalam hati nurani kita, juga menghidupkan kesedaran 
kita terhadap alam buana di sekeliling kita, serta 
menggerakkan perasaan-perasaan kita yang mati 
akibat kerana terlalu biasa, dan kematian perasaan 
inilah yang menyebabkan hilangnya kesan-kesan dari 
pemandangan alam buana yang amat menakjubkan 
itu. Bimbingan itu juga merupakan sebahagian dari 
usaha Al-Qur'an untuk mengikatkan akal dan hati kita 
dengan alam buana yang amat besar dan 
mengkagumkan itu. . 

(Pentafsiran ayat-ayat 47 - 49) 

Pertukaran Malam Dan Siang 

Dari pemandangan bayang berpindah pula kepada 
pemandangan malam yang menjadi pakaian, 
pemandangan tidur yang tenang dan pemandangan 
siang yang penuh dengan harakat untuk keluar 
berusaha: 



"Dan Dialah yang telah menciptakan malam untuk kamu 
sebagai pakaian dan menjadikan tidur sebagai waktu 
istirehat dan menjadikan siang sebagai waktu bangkit 
berusaha." (47) 

Malam melindungi segala benda dan segala 
makhluk yang hidup. Ia menjadikan dunia kelihatan 
berpakaian dengan baju malam dan kegelapannya. 
Jadi, malam merupakan baju pakaiannya. Di waktu 
malam segala harakat dan segala gerak berhenti dan 
manusia tidur. Kebanyakan haiwan, burung dan 
serangga juga turut tidur, dan tidur merupakan satu 
keadaan yang terputus dari perasaan dan kesedaran. 
Jadi, tidur merupakan satu keadaan terputus (yang 
merehatkan). Kemudian pagi bernafas dan segala 
harakat bingkas kembali dan gerak hidup pun 
berdenyut kembali di siang hari. Itulah waktu 
kebangkitan dari mati yang kecil, yang bersilih ganti 
dengan hidup di atas muka bumi ini, di mana 
berlakunya kebangkitan semula sekali pada setiap 
pusingan bumi yang terus berpusing tanpa mengenai 
jemu dan letih lesu itu. Ia melalui manusia, tetapi 
mereka lalai dari memikirkan rahsia di sebalik 
peredarannya yang membuktikan adanya tadbir Ilahi 
yang tidak pernah lalai dan tidur walau sesa'at pun. 

****** 

Pergerakan Angin 


Kemudian Al-Qur'an menyentuh pergerakan angin 
yang membawa berita hujan yang akan 
menghidupkan bumi: 



" Dan Dialah yang melepaskan angin membawa berita 
gembira menjelang kedatangan rahmat-Nya (hujan) dan 
Kami turunkan dari langit air yang amat bersih(48). Agar 
Kami menghidupkan dengannya negeri yang mati dan Kami 
jadikannya minuman kepada makhluk-makhluk yang telah 
Kami ciptakan dari ternakan-ternakan dan manusia yang 
ramai. "(49) 

Seluruh hidup di atas muka bumi ini adalah 
bergantung kepada air hujan baik secara langsung 
atau dalam bentuk parit-parit dan sungai-sungai di 
muka bumi yang dilahirkan oleh air hujan, juga dalam 
bentuk matair-matair dan perigi-perigi dari air-air 
bawah tanah yang diresapi air hujan. Tetapi orang- 
orang yang hidup dengan bergantung secara 
langsung kepada air hujan itulah orang-orang yang 
dapat memahami dengan sempurna makna Rahmat 
Allah yang terdapat pada air hujan itu. Mereka 
sentiasa mengharapkan hujan dan sedar bahawa 
seluruh hidup mereka bergantung kepada hujan. 
Mereka menunggu-nunggu hembusan angin yang 
mereka kenal membawa awan-awan yang 
menurunkan hujan. Mereka bergembira dengan 
kedatangannya dan merasakan angin itu benar-benar 
membawa Rahmat Allah jika mereka dari golongan 


manusia yang dibukakan Allah dada mereka untuk 
keimanan. 


Ungkapan ayat ini menekankan konsep bersih dan 
pembersihan iaitu "Dan Kami turunkan dari langit air 
yang amat bersih" c> Uijsls) ketika ia 

membicarakan tentang hidup yang dikandungi hujan 
itu: 




"Agar Kami menghidupkan dengannya negeri yang mati dan 
Kami jadikannya minuman kepada makhluk-makhluk yang 
telah Kami ciptakan dari ternakan-ternakan dan manusia 
yang ramai. "(49) 

Ini bererti bahawa ayat ini membayangkan hidup itu 
dengan satu bayangan istimewa. Iaitu bayangan 
kebersihan, iaitu Allah S.W.T. mahukan hidup mereka 
bersih dan suci, kerana Dia membasuh muka bumi ini 
dengan air yang amat bersih, yang dapat 
menghidupkan bumi yang mati dan menjadi 
minuman kepada manusia dan ternakan. 


Sfc $ 


(Pentafsiran ayat-ayat 50-52) 

Al-Qur J an Diturun Untuk Membawa Hayat Kepada Jiwa 

Sampai di sini, iaitu setelah selesai menayangkan 
pemandangan-pemandangan , alam buana, 
diterangkan pula bahawa Al-Qur'an yang turun dari 
langit itu juga adalah bertujuan untuk membersihkan 
hati dan jiwa. Oleh itu, mengapa mereka hanya 
bergembira dengan kedatangan air hujan yang 
menghidupkan jasmani mereka sahaja tetapi tidak 
bergembira dengan kedatangan AI-Qur'an yang 
menghidupkan jiwa mereka? 



"Dan sesungguhnya Kami telah menjelaskannya (AI-puKan) 
di kalangan mereka agar mereka mengambil pengajaran- 
darinya , tetapi kebanyakan manusia enggan menerimanya 
kecuali kekufuran(50). Dan andainya Kami kehendaki Kami 
boleh utuskan kepada setiap negeri seorang rasul yang 
memberi peringatan(Sl). Oleh sebab itu janganlah engkau 
tunduk kepada orang-orang kafir dan lancarkan dengannya 
(Al-Qur'an) jihad yang besar terhadap mereka. "(52) 10 


10 Setengah-setengah ahli tafsir mengembalikan gantinama pada 
kata (menjelaskannya) itu kepada air hujan (bukannya 

kepada Ai-Qur'an) memandangkan air hujan itulah yang paling 

AI-Qur'an Dijelaskan Dengan Berbagai Cara Dan Gaya 

"Sesungguhnya Kami telah menjelaskan (A!-Qur'an) 
di kalangan mereka agar mereka mengambil 
pengajaran darinya " (fjj* ^ j&IJ) yakni 

Kami bentangkan Al-Qur'an itu dengan berbagai- 
bagai cara dan uslub, juga dengan bermacam-macam 
pandangan yang menarik perhatian. Kami berbicara 
dengan perasaan dan akal fikiran mereka dengan jiwa 
dan minda mereka. Kami masuk menghadapi mereka 
dengan Al-Qur'an dari segenap pintu jiwa mereka dan 
Kami menggunakan segala cara yang dapat 
menyedarkan hati mereka "Agar mereka mengambil 
pengajaran darinya." (UAV). Yakni usaha mengambil 
pengajaran dari Al-Qur'an itulah sahaja yang 
diperlukan dari mereka, kerana hakikat-hakikat yang 
diperjuangkan Al-CJur'an untuk mengembalikan 
mereka kepadanya itu memang telah pun tertanam di 
dalam fitrah mereka, tetapi hawa nafsulah yang telah 
menyebabkan mereka lupakan hakikat-hakikat ini, 
kerana mereka telah bertuhankan hawa nafsu sendiri 
"Tetapi kebanyakan manusia enggan menerimanya 
kecuali kekufuran." (hj^s V) 1 ^ti). 

Oleh sebab itu tugas Rasulullah s.a.w. amatlah besar 
dan sulit kerana beliau terpaksa menghadapi umat 
manusia yang kebanyakannya telah disesatkan oleh 
hawa nafsu. Mereka enggan beriman dan terus 
memperlihatkan kekufuran mereka walaupun bukti- 
bukti keimanan terbentang di hadapan mereka. 



"Dan andainya Kami kehendaki Kami boleh utuskan kepada 
setiap negeri seorang rasul yang memberi peringatan. “(S 1 ) 

Mengapa Rasul Akhir Zaman Seorang Sahaja 

Dengan demikian dapatlah dibahagi-bahagikan 
kesulitan itu dan dapatlah diringankan tugas itu, 
tetapi Allah hanya memilih seorang hamba (Rasul) 
sahaja untuk melaksanakan tugas ini, iaitu seorang 
hamba yang menjadi penamat bagi sekalian rasul. 
Dialah seorang sahaja yang ditugaskan Allah untuk 
memberi peringatan kepada seluruh negeri supaya 


dekat disebut dalam ayat ini, sedangkan Al-Qur'an tidak pernah 
disebut dalam pembicaraan ini, tetapi kami tarjihkan bahawa 
gantinama pada kata-kata itu adalah kembali kepada Al-Qur'an , 
kerana tidak syak lagi bahawa maksud "-V' (nya) pada ungkapan 
(lancarkan jihad terhadap mereka dengannya) ialah 
Al-Our'an, sebab Rasulullah s.a.w. tentulah tidak berjihad 
melawan kaum Musyrikin dengan menggunakan air hujan. Ahli 
tafsir yang mengembalikan gantinama yang kedua kepada Al- 
Our'an sepatutnya pula mengembalikan gantinama yang 
pertama kepada Al-Qur'an juga, ini adalah satu cara pusingan 
mendadak Al-Qur'an yang banyak digunakan untuk menyatakan 
sesuatu hubungan yang tersembunyi yang patut diperhatikan , 
dan hubungan itu ialah bahawa turunnya air hujan yang amat 
bersih dan menghidupkan bumi yang mati itu sewajarnya 
membawa akal kita mengenangkan kepada Al-Our'an yang juga 
diturun untuk membersih dan menghidupkan jiwa iaitu satu 
maudhuk yang menjadi pokok keseluruhan pembicaraan surah 
ini. 


pengajaran-pengajaran agama yang akhir ini 
terkumpul menjadi satu dan tidak bertaburan dan 
berselerak di atas lidah rasul-rasul yang banyak yang 
diutus kepada berbagai-bagai negeri itu, dan Allah 
telah mengurniakan AI-Qur'an kepada beliau supaya 
beliau berjihad dengannya menentang mereka: 



"Oleh sebab itu janganlah engkau tunduk kepada orang- 
orang kafir dan lancarkan dengannya (Al-Our'an) jihad yang 
besar terhadap mereka. "(52) 


Al-Qur'an Senjata Yang Ampuh 

Al-Qur'an mempunyai kekuatan, pengaruh, kesan 
yang mendalam dan daya tarikan yang tidak terlawan 
yang menggoncangkan hati dan jiwa mereka dengan 
sekuat-kuatnya. Mereka telah melawan pengaruh Al- 
Our'an dengan segala cara tetapi mereka tidak 
berdaya mengatasinya. 


Pembesar-pembesar Quraysy pernah berkata 
kepada orang ramai: 



"Dan berkatalah orang-orang yang kafir: Janganlah kamu 
dengar Al-Qur'an ini dan hapuskan pengaruh yang ada 
padanya supaya kamu mendapat kemenangan. " 


(Surah Fussilat: 26) 

Kata-kata ini menunjukkan sejauh mana rasa 
kebimbangan yang berkecamuk di dalam jiwa mereka 
dan jiwa pengikut-pengikut mereka terhadap 
pengaruh Al-Qur'an. Mereka melihat pengikut- 
pengikut mereka dalam masa semalaman sahaja 
terpukau kerana satu dua ayat dan satu dua surah 
yang dibaca oleh Nabi Muhammad s.a.w. la 
menjadikan hati mereka begitu tertarik kepadanya. 

Pembesar-pembesar Quraysy Terpukau 
Dengan Al-Qur / an 

Pembesar-pembesar Quraysy itu tidak 
mengeluarkan kata-kata ini jika mereka sendiri 
terselamat dari pengaruh Al-Our'an, yakni jika mereka 
sendiri tidak .mengalami rasa kebimbangan yang 
melonjak-lonjak di dalam hati mereka tentulah 
mereka tidak menyuruh pengikut-pengikut mereka 
berbuat begitu dan mengingatkan kaum mereka 
dengan amaran yang keras yang menjadi bukti yang 
lebih jelas dari segala ucapan tentang betapa 
mendalamnya pengaruh Al-Qur'an. 

Ujar Ibn Ishaq: Aku telah diceritakan oleh 
Muhammad ibn Muslim ibn Syihab az-Zuhri katanya: 
Dia telah diceritakan orang bahawa Abu Sufyan ibn 
Harb, Abu Jahl ibn Hisyam dan al-Akhnas bin Syurayq 
ibn Umar ibn Wahb ath-Thaqafi sekutu Bani Zuhrah, 
masing-masing telah keluar pada suatu malam untuk 

mendengar bacaan Rasulullah s.a.w. yang sedang 
mendirikan sembahyang malam di rumahnya. Setiap 
orang dari mereka masing-masing memilih tempat 
mendengar. Dan masing-masing tidak mengetahui di 
manakah tempat kawannya mendengar. Di sana 
mereka bermalam mendengar bacaan beliau sehingga 
apabila fajar menyingsing mereka pun berpecah dan 
bertemu di tengah jalan dan di sini mereka saling 
mencela satu sama lain. Mereka saling berkata satu 
sama lain, "Jangan ulangi perbuatan itu, kerana jika 
kamu dilihat orang-orang yang bodoh tentulah 
perbuatan kamu itu akan menimbulkan keraguan di 
dalam hati mereka!. Kemudian mereka bersurai 
sehingga apabila tiba malam yang kedua, mereka 
semua datang lagi mengambil tempat duduknya 
masing-masing dan bermalam di sana mendengar 
bacaan beliau dan apabila sampai waktu fajar mereka 
berpecah dan bertemu pula di tengah jalan, lalu 
mereka saling berkata satu sama lain seperti yang 
mereka telah katakan pada malam yang pertama. 
Kemudian mereka bersurai sehingga apabila tiba 
malam yang ketiga mereka semua datang lagi 
mengambil tempat duduknya masing-masing dan 
bermalam di sana mendengar bacaan beliau. Apabila 
fajar menyingsing mereka pun berpecah dan bertemu 
lagi di tengah jalan, lalu mereka berkata satu sama 
lain, "Kita tidak akan meninggalkan tempat ini 
sehingga kita semua berjanji bahawa kita tidak akan 
kembali berbuat begini lagi." Lalu mereka pun berjanji 
kemudian bersurai. 

Pada pagi keesokan hari, al-Akhnas ibn Syurayq 
mengambil tongkatnya kemudian, keluar menemui 
Abu Sufyan di rumahnya. Lalu dia berkata: "Wahai 
Abu Hanzalah! Ceritakanlah kepadaku apakah fikiran 
anda tentang bacaan yang anda telah dengar dari 
Muhammad itu."Jawab Abu Sufyan: "Wahai Abu 
Thalabah, demi Aliah aku telah mendengar beberapa 
perkara yang aku mengetahuinya dan mengetahui 
pula tentang maksud yang dikehendakinya, dan aku 
juga mendengar perkara-perkara yang aku tidak 
mengetahui maknanya dan maksudnya." Ujar al- 
Akhnas, "Demi Tuhan, aku pun begitu juga." Kata 
(rawi): Kemudian al-Akhnas keluar dari rumah Abu 
Sufyan untuk menemui Abu Jahl pula. Dia 

mengunjungi ke rumahnya dan berkata: "Wahai 
Abul-Hakam! Apakah fikiran anda tentang bacaan 
yang and a dengar dari Muhammad ini?" Jawab Abu 
Jahl: "Apakah yang aku dengar? Kita sentiasa 
bertanding dengan keluarga Abdu Manaf (keluarga 
Rasulullah) untuk merebut penghormatan. Apabila 
mereka menjamu orang-orang kita pun turut 
menjamu. Bila mereka menjamin, kita ikut menjamin, 
dan jika mereka memberi, kita ikut memberi hingga 
kita sama dengan mereka. Tiba-tiba mereka berkata: 
Dari golongan kami ada seorang nabi yang menerima * 
wahyu dari langit. Oleh itu bilakah kita pula akan 
mendapat peluang yang seperti ini? Demi Allah kita 
tidak akan beriman kepadanya buat selama-lamanya 
dan kita tidak akan membenarkannya." 

Kata (rawi): Kemudian al-Akhnas pun bangkit 
meninggalkan Abu Jahl. 


Demikianlah mereka melawan diri mereka sendiri 
supaya hati mereka tidak tertarik dan kalah kepada 
Al-Qur'an. Jika tidak kerana mereka berjanji sesama 
mereka ketika mereka merasa kepimpinan mereka 
terancam sudah tentu orang ramai dapat melihat 
mereka terpukau kepada Al-Qur'an seolah-olah 
seperti orang-orang yang kena sihir. 

AI-Qur'an mengandungi kebenaran yang amat 
mudah dan jelas, la dapat menghubungkan hati 
manusia dengan sumber matair yang bersih. Oleh itu 
adalah sukar kepada hati untuk menahan matair yang 
memancut keluar itu dan untuk menyekat arus 
pengalirannya yang kuat, kerana di dalam Al-Qur'an 
terdapat pemandangan-pemandangan Qiamat, kisah- 
kisah pemandangan alam yang hidup, cerita-cerita 
kebinasaan umat zaman dahulu dan kekuatan- 
kekuatan penjelasan yang menggoncangkan hati 
dengan sekeras-kerasnya, malah pengaruh kekuatan 
dari satu surah sahaja kadang-kadang dapat 
menggoncangkan jiwa manusia dan menguasai 
seluruh ruangnya yang tidak dapat dibuat oleh satu 
angkatan tentera yang lengkap dengan segala alat 
senjata. 

Justeru itu tidaklah menghairankan jika Allah 
memerintah Nabi-Nya supaya jangan tunduk kepada 
orang-orang kafir dan jangan berganjak dari 
da'wahnya serta berjihad terus menentang mereka 
akan ditukarkan Allah dengan kekuatan Al-Qur'an, 
iaitu satu kekuatan yang tidak dapat ditentang entiti 
manusia dan tidak dapat digugatkan oleh mana-mana 
hujah perdebatan. 

(Pentafsiran ayat 53) 

Pertemuan Sungai Dan Lautan 

Selepas mengemukakan perhatian ini, Al-Qur'an 
kembali menayangkan pemandangan-pemandangan 
alam buana, la iringi pemandangan angin yang 
membawa berita gembira dan air hujan yang amat 
bersih itu dengan pemandangan lautan, air tawar 
dan, air masin, di mana di antara keduanya didindingi 
oleh satu pagar (yang seni): 



yang ini tawar dan nyaman , sedangkan yang itu pula masin 
pahit dan Dia mengadakan di antara keduanya sebuah 
dinding dan batas yang menyekatkan (keduanya dari 
bercampur-baur). "(53) 

Yakni Aliahlah yang melepaskan dua lautan, iaitu 
lautan air sungai yang tawar dan lautan air laut yang 
masin mengalir dan kedua-duanya bertembung tanpa 
bercampuraduk. Di antara keduanya di dinding pagar 

dari tabi'at kedua-duanya sendiri yang telah 
diciptakan Aliah, kerana biasanya paras tempat 
pengaliran sungai itu adalah lebih tinggi dari paras 
permukaan laut. Oleh sebab itu air sungai yang 
tawarlah yang mencurah ke dalam laut dan jarang 
sekali berlaku sebaliknya. Dan dengan taqdir Ilahi 
yang amat halus inilah air laut yang lebih besar dan 
lebih banyak itu tidak dapat mencerobohi sungai- 
sungai yang menjadi sumber kehidupan manusia, 
ternakan dan tumbuh-tumbuhan itu. Taqdir yang 
amat halus itu bukannya berlaku secara kebetulan 
kerana kelazimannya memang begitu, la berlaku 
dengan kehendak iradat Allah Pencipta yang telah 
mewujudkan alam buana ini untuk sesuatu tujuan 
yang direalisasikannya dengan tepat dan rapi oleh 
undang-undang alam itu sendiri. 

Di dalam undang-undang alam ini telah pun 
digariskan bahawa air lautan-Iautan yang masin itu 
tidak mencerobohi sungai-sungai, dan tidak pula 
mengarami daratan walaupun dalam masa berlakunya 
gejala pasang surut yang terjadi akibat daya tarikan 
bulan yang menarik air di permukaan bumi dan 
menaikkannya menjadi pasang ke paras yang amat 
tinggi. 

Hakikat-hakikat Di Sebalik Gejala Pasang Surut Air 

Ujar pengarang buku " Manusia Tidak Berdiri 
Sendirian t,u atau ( Sains Membawa Kepada 
Keimanan 12 ): 

"Jarak bulan dari kita ialah dua ratus empat 
puluh ribu batu. Kejadian air pasang yang berlaku 
dua kali itu secara halus mengingatkan kita 
terhadap kewujudan bulan. Air pasang yang 
berlaku di lautan itu kadang-kadang meningkat 
hingga enam puluh kaki tingginya di setengah- 
setengah tempat, malah kulit bumi sendiri dua kali 
keluar melengkung sebanyak beberapa inci dengan 
sebab daya, tarikan bulan. Segala-galanya kejahilan 
pada kita berlaku begitu rapi hingga kita tidak 
menyedari adanya satu kekuatan yang amat besar 
yang dapat mengangkat seluruh kawasan lautan 
beberapa kaki tinggi, juga tidak menyedari bahawa 
kulit bumi yang kelihatan amat keras dan pejal 
kepada kita itu turut melengkung. 

Planet Mars juga mempunyai bulan, iaitu satu 
bulan yang kecil yang tidak jauh darinya melainkan 
hanya enam ribu batu sahaja. Andainya bulan kita 
ini jauh dari kita hanya lima puluh ribu batu sahaja 
umpamanya bukannya jarak jauh yang amat besar 
yang memisahkan kita dengannya sekarang ini, 
nescaya kejadian air pasang akan berlaku begitu 
kuat sehingga semua kawasan bumi yang berada di 
bawah paras air akan dibanjiri dua kali sehari 
dengan arus air yang amat kuat, yang dapat 
mencabutkan gunung-ganang itu sendiri. Dalam 


11 A. Cressy Morrison, (1944), "Man Does not Stand Aione ", 
Fleming H. Revell Co., New York. 

12 Oleh Mahmud Saleh al-Falaqi. 


keadaan ini mungkin tidak ada satu benua pun 
sekarang ini yang timbul dari dasar air pasang itu 
dengan kecepatannya yang biasa dan bumi akan 
hancur dengan sebab kekacauan itu dan keadaan 
pasang di udara itu akan mencetuskan ribut taufan 
setiap hari. 

Apabila kita andaikan benua-benua itu 
ditenggelami banjir air pasang, maka purata 
kedalaman air di atas seluruh muka bumi kira-kira 
sebatu setengah dan di waktu ini makhluk-makhluk 
hidup tidak mungkin wujud melainkan di dasar 
lautan yang amat dalam sahaja mengikut hukum 
kemungkinan." 

Tetapi tangan qudrat kuasa Ilahi yang mentadbirkan 
alam buana ini telah melepaskan dua lautan itu dan 
mempertemukan keduanya dengan dipagari sebilah 
dinding yang lahir dari tabi'at keduanya dan dari 
tabi'at alam buana yang seimbang, di mana seluruh 
sukatan yang diatur oleh qudrat Allah Yang Maha 
Pencipta, Maha Pentadbir dan Maha Bijaksana, itulah 
yang mengendalikan pengaliran air yang teratur dan 
tepat. 


****** 


(Pentafsiran ayat 54) 


Manusia Diciptakan Dari Nutfah 


Dari air hujan, air laut dan sungai berpindah pula 
kepada air nutfah yang darinya wujud makhluk 
manusia secara langsung: 




"Dan Dialah yang telah menciptakan manusia dari air lalu Dia 
jadikannya mempunyai hubungan keturunan dan hubungan 
perkahwinan , dan Tuhanmu adalah Maha Berkuasa. "(54) 


Dari nutfah terjadinya janin di dalam rahim. Jika si 
janin itu lelaki, maka ia membentuk hubungan 
keturunan, dan jika perempuan, maka ia membentuk 
hubungan perkahwinan kerana perempuan 
merupakan punca perkahwinan. 


Makhluk manusia yang terjadi dari air nutfah ini 
adalah lebih menakjub dan lebih mengkagumkan dari 
makhluk hidup yang terjadi dari air hujan. Dari satu 
sel yang tunggal (di antara berpuluh-puluh ribu sel 
yang terkandung di dalam setitis air mani lelaki) yang 
bersatu dan bersenyawa dengan telur perempuan di 
dalam rahim itulah lahirnya makhluk manusia yang 
canggih, iaitu makhluk hidup yang paling 
mengkagumkan dari seluruh makhluk-makhluk hidup 
yang lain. 


Dari sel-sel yang sama dan telur-telur yang sama 
terjadinya lelaki dan perempuan dengan cara yang 
menakjubkan, yang tidak dapat difahamkan rahsianya 
oleh manusia. Ilmu pengetahuan manusia tidak dapat 
memahami dan men-tafsirkannya. Tidak ada satu sel 

pun dari ribuan sel itu, yang dapat diperhatikan sifat** 
sifat tertentu yang melayakkannya untuk melahirkan 
manusia lelaki atau perempuan, begitu juga tidak ada 
satu telur perempuan pun yang dapat dikenalkan 
sifat-sifat yang tertentu seperti itu, namun demikian 
pada akhirnya telur ini menjadi telur yang melahirkan 
manusia lelaki dan telur itu melahirkan manusia 
perempuan. "Dan Tuhanmu itu adalah. Maha 
Berkuasa" dan inilah qudrat Ilahi yang mendedahkan 
sebahagian darinya dalam kejadian yang amat 
menakjubkan ini. 

Jika manusia melihat dengan halus pada air nutfah 
yang membentuk makhluk manusia itu tentulah dia 
akan pening mencari sifat-sifat manusia yang lengkap 
yang tersembunyi pada sel-sel yang amat halus dan 
seni itu, iaitu sel-sel seni yang membawa sifat-sifat 
warisan bagi jenis manusia dan sifat-sifat warisan dari 
ibubapa dan keluarga keduanya yang dekat untuk 
dipindahkan kepada janin lelaki dan janin perempuan 
dan kedua-duanya masing-masing mengikut garis 
penentuan yang dilukiskan oleh qudrat Ilahi mengenai 
segi rupa paras dan arah aliran kehidupan masing- 
masing janin: 

Inilah beberapa petikan dari buku " Manusia Tidak 
Berdiri Sendirian " 13 mengenai sifat-sifat warisan yang 
tersembunyi pada zarrah-zarrah yang seni itu. 

"Setiap sel lelaki atau perempuan mengandungi 
kromozom-kromozom 14 dan gen-gen (genes iaitu 
unit-unit pembawa sifat-sifat warisan) setiap 
kromozom membentuk nukleas yang gelap yang 
mengandungi gen-gen, dan gen-gen merupakan 
faktor utama yang menentukan rupa paras setiap 
makhluk yang hidup atau setiap manusia. 
Cytoplasme 15 ialah campuran-campuran kimia yang 
menakjubkan yang meliputi kromozom dan gen- 
gen. Gen-gen itulah yang bertanggungjawab 
terhadap seluruh makhluk manusia di muka bumi. 
Dialah yang menentukan sifat-sifat rupa paras 
individu, keadaan-keadaan jiwanya, warna kulitnya 
dan bangsanya. Dan andainya seluruh gen-gen ini 
dikumpul dan diletakkan pada satu bekas, nescaya 
ukuran bekas itu lebih kecil lagi dari ukuran jidal 
(thimble). 

Gen-gen yang amat seni inilah yang merupakan 
anak-anak kunci yang menentukan sifat-sifat 
manusia, haiwan dan tumbuh-tumbuhan dan 'jidal' 
yang -dapat memuat sifat-sifat individu dari dua 
bilion manusia itu tidak syak lagi merupakan satu 
bekas yang sangat kecil. Namun demikian inilah 
suatu hakikat yang tidak boleh dipertikaikan. 

Janin yang keluar dalam perkembangannya yang 
beransur-ansur dari nutfah kepada manusia adalah 
mengesahkan satu sejarah yang dirakam, dikenali 


13 A. Cressy Morrison, (1944), "Man Does Not Stand Alone ", 
Fleming H . Revelf Co., New York. 

14 Kromozom ialah unit bahan organik yang menjadi faktor 
dalam kerja-kerja memindah sifat-sifat warisan kepada janin. 

15 Cytoplasme ialah bahan protoplasme yang berada di sekeliling 
nukleus sel. 


dan diungkap dengan penyusunan zarrah-zarrah 
yang seni di dalam gen-gen dan cytoplasme." 

Kita telah melihat bahawa gen-gen itu ialah 
susunan zarrah yang amat seni di dalam sel-sel 
warisan pada semua makhluk yang hidup. Dialah 
yang menjaga sifat-sifat rupa paras, sifat-sifat datuk 
nenek dan segala sifat-sifat yang membentuk setiap 
makhluk yang hidup. Dialah yang menentukan 
dengan terperinci sifat-sifat akar, batang, daun, 
bunga dan buah bagi setiap tumbuhan sama seperti 
ia menentukan rupa paras, kulit, rambut, bulu dan 
sayap bagi setiap haiwan termasuk manusia. 

Setakat ini cukuplah kita melihat ke'ajaiban- 
ke'ajaiban hidup yang diciptakan oleh qudrat Ilahi 
Yang Maha Pencipta dan Maha Pentadbir itu "Dan 
Tuhanmu adalah Maha Berkuasa." (fj*£ 


(Pentafsiran ayat-ayat 55 - 59) 


Orang-orang Kafir Sememangnya Memerangi Allah 


Dalam suasana yang seperti ini, iaitu suasana 
penciptaan dan penentuan taqdir, dan di 'hadapan 
hayat yang terjadi dari air langit dan air nutfah yang 
dibekalkan dengan sifat-sifat yang menjadikan satu 
sel itu seorang janin lelaki dengan segala ciri-ciri yang 
membezakannya dari janin yang lain dan dengan 
segala ciri-ciri dan sifat-sifat, warisan-warisannya, dan 
menjadikan satu sel bagi seorang janin perempuan 
dengan segala ciri-ciri dan sifat-sifat warisannya... 
dalam suasana yang seperti ini, perbuatan 
menyembah yang lain dari Allah kelihatan begitu 
ganjil, janggal dan dijijik fitrah. Oleh itu di sini AI- 
Qur'an mendedahkan perbuatan mereka yang 
menyembah tuhan-tuhan yang lain dari Allah: 

^ 





"Dan mereka menyembah selain dari Allah sembahan- 
sembahan yang tidak memberi manfa'at dan tidak pula 
mendatangkan mudharat kepada mereka. Dan sememang- 
nya orang yang kafir itu memerangi Tuhannya. "(55) 


"Dan sememangnya orang yang kafir itu memerangi 
Tuhannya" yakni seluruh orang kafir termasuk kaum 
Musyrikin Makkah. Peperangan itu ialah peperangan 
melawan Allah yang telah menciptakan mereka dan 
menjadikan mereka dengan kejadian yang sempurna. 
Bagaimana hal ini boleh berlaku, sedangkan mereka 
hanya makhluk yang kecil dan kerdil sahaja, yang 
tidak mungkin memerangi dan melawan Allah? 
Sebenarnya tujuan dari memerangi Allah ialah mereka 
menentang agama Allah, mereka menentang sistem 
hidup Ilahi yang dikehendaki Allah. Ungkapan ayat ini 
hanya bertujuan memberi satu gambaran yang buruk 
dan keji terhadap perbuatan khianat mereka dan 
menggambarkan perbuatan itu sebagai perbuatan 
memerangi Allah yang memberi perlindungan kepada 
mereka. 

Orang yang kafir sememangnya memerangi Allah 
apabila mereka memerangi Rasulullah s.a.w. 
Peperangan mereka bukan melawan Rasulullah, tetapi 
melawan Allah, sedangkan Allah tetap menjamin 
keselamatan Rasul-Nya. 


Kemudian Allah mententeramkan Rasulullah hamba 
kesayangan-Nya dan meringankan beban dari 
bahunya. Dia membuat beliau merasa bahawa ketika 
beliau melaksanakan tugas menyampaikan berita 
gembira dan menyampaikan peringatan-peringatan 
Ilahi, dan ketika berjihad menghadapi orang-orang 
kafir dengan bersenjatakan AI-Qur'an yang ada pada 
beliau, beliau jangan merasa risau terhadap 
penentangan dan kedegilan orang-orang kafir yang 
berdosa itu, kerana Allah sendiri yang mengendalikan 
peperangan terhadap musuh-musuh beliau, iaitu 
musuh-musuh yang pada hakikatnya menentang dan 
berseteru dengan Aliah. Oleh itu hendaklah beliau 
berserah kepada Allah sahaja kerana Allah MaHa 
Mengetahui dengan dosa-dosa para hamba-Nya. 





^ ^ ' U 

J O 




.j x 


T f o s 






) i 




"Dan Kami tidak utuskan engkau melainkan sebagai 
pembawa berita gembira dan pemberi a mara n (56). 
Katakanlah: Aku tidak meminta apa-apa upah dari kamu 
kerana da'wah ini kecuali (mengharapkan sambutan) mereka 
yang mahu mencari jalan kepada Tuhannya (57). Dan 
bertawakkallah kepada Allah yang sentiasa hidup tidak mati 
dan , bertasbihlah dengan memuji-Nya dan cukuplah dengan 
Allah Yang Maha Mengetahui dosa-dosa para hamba- 
Nya. "(58) 


Dengan ayat ini Allah menggariskan batas-batas 
tugas Rasulullah s.a.w. iaitu tugas memberi tabsyir 
dan inzar (menyampaikan berita gembira dan 
menyampaikan peringatan-peringatan Ilahi). Beliau 
belum lagi ditugaskan berperang menentang kaum 
Musyrikin sewaktu beliau berada di Makkah untuk 
menjamin kebebasan tabsyir dan inzar itu 
sebagaimana beliau telah ditugas berperang selepas 
itu semasa berada di Madinah. Ini adalah kerana 
sesuatu hikmat yang diketahui Allah. Di antara hikmat 
yang dapat dijangka oleh kita ialah dalam masa 
berada di Makkah, beliau sedang dalam peringkat 
menyedia dan memperlengkapkan angkatan lelaki 
Muslimin yang akan menjadi tapak landasan 'aqidah 
yang baru ini, agar 'aqidah ini hidup subur di dalam 
jiwa mereka dan agar ia diterjemahkan di dalam 
kegiatan hidup mereka dan tergambar di dalam 
kelakuan dan tingkahlaku mereka supaya mereka 


menjadi teras masyarakat Islam yang diperintah dan 
dikuasai Islam, juga supaya beliau tidak terlibat di 
dalam persengketaan dan perkelahian berdarah yang 
boleh menghalangkan kaum Quraysy menerima 
agama Islam dan menyebabkan mereka menutupkan 
hati mereka kepadanya. Allah menentukan taqdir-Nya 
bahawa sebahagian dari kaum Quraysy itu akan 
masuk ke dalam Islam sebelum Hijrah, kemudian 
seluruh mereka pula akan masuk selepas pena'Iukan 
negeri Makkah. Dari merekalah lahirnya teras-teras 
yang kukuh bagi 'aqidah Islam yang kekal dengan izin 
Allah. 

Tetapi intisari risalah di Madinah adalah sama sahaja 
dengan intisari risalah di Makkah, iaitu memberi 
tabsyir dan inzar. Peperangan hanya disyari'atkan 
untuk menghapuskan halangan-halangan fizikal yang 
menyekat kebebasan berda'wah dan untuk 
melindungi keselamatan orang-orang yang beriman 
supaya tidak berlaku penindasan ke atas mereka. Oleh 
itu maksud ayat "Dan Kami tidak utuskan engkau 
melainkan sebagai pembawa berita gembira dan 
pemberi amaran" adalah menepati kedudukan 
risalah di Makkah dan di Madinah. Kedua-duanya 
sama sahaja. 



"Katakanlah: Aku tidak meminta apa-apa upah dari kamu 
kerana da'wah ini kecuali (mengharapkan sambutan) mereka 
yang mahu mencari jalan kepada Tuhannya."(57) 


Rasulullah Tidak Menagih Upah Khidmat Da'wah 

Rasulullah s.a.w. tidak mengharapkan apa-apa 
upahan dan apa-apa ni'mat dari keni'matan- 
keni'matan dunia yang diterima dari orang-orang 
yang memeluk agama Islam, kerana di sana tidak ada 
apa-apa bayaran cukai, bayaran nazar dan bayaran 
korban yang dibayar oleh seseorang yang memeluk 
Islam. Dia hanya masuk ke dalam kelompok Islam 
dengan dua kalimat syahadat yang dilafazkan oleh 
lidahnya dan diimani oleh hatinya. Inilah 
keistimewaan Islam. Keistimewaan Islam ia tidak 
mempunyai tok sami yang menagih upah 
perkhidmatannya dan tidak mempunyai orang tengah 
yang menerima upah penat lelahnya. Di sana tidak 
ada "bayaran masuk" dan tidak ada bayaran kerana 
menerima rahsia atau menerima keberkatan atau 
kerana diterima mengadap. Inilah kemudahan agama 
Islam dan kebersihannya dari segala sesuatu yang 
boleh menghalang di antara hati dan iman dan dari 
orang-orang tengah dan tok-tok sami yang menjadi 
pengantara di antara hamba dengan Tuhannya. Di 
sana tidak ada apa-apa upahan untuk Rasulullah 
s.a.w. kecuali satu sahaja, iaitu penerimaan orang 
yang menerima agama Allah dan pendampingan 
dirinya kepada Allah dengan amalan yang difikir baik 
olehnya. "Kecuali (mengharapkan sambutan) 
mereka yang mahu mencari jalan kepada 

Tuhannya" inilah sahaja upah yang diharapkan 
beliau. Hatinya yang suci dan mulia akan merasa 
redha dan senang apabila beliau dapat melihat mana- 
mana hamba Allah telah menerima agama Allah, 
mencari keredhaan-Nya dan mencari jalan menuju 
kepada-Nya. 


Di Mana Tawakkal Harus Diletakkan 



mati dan bertasbihlah dengan memuji-Nya dan cukuplah 
dengan Allah Yang Maha Mengetahui dosa-dosa para 
hamba-Nya. "(58) 

Segala sesuatu selain Allah adalah mati, kerana 
semuanya menuju kepada maut belaka dan tiada 
yang kekal melainkan hanya Allah Yang Maha Hidup 
dan tidak mati. Perbuatan bertawakkal kepada yang 
mati, yang satu hari kelak akan berpisah dari hidup 
sama ada panjang atau pendek umurnya bererti 
berdiri di atas asas yang roboh, atau berteduh pada 
bayang yang hilang. Tawakkal yang sebenar ialah 
tawakkal kepada Allah Yang Maha Hidup yang kekal 
tidak hilang "Dan bertasbihlah dengan memuji- 
Nya" tiada yang layak dipuji melainkan Allah Yang 
Maha Pengurnia dan Maha Pemberi. Tinggalkan 
sahaja persoalan orang-orang kafir yang tidak 
berguna diberi tabsyir dan inzar itu kepada Allah Yang 
Maha Hidup, yang kekal tidak mati, kerana Dialah 
sahaja yang mengetahui dosa-dosa mereka dan tiada 
suatu pun yang terlindung dari pengetahuan-Nya 
"Dan cukuplah dengan Allah Yang Maha 
Mengetahui dosa-dosa para hamba-Nya /' 

Sehubungan dengan menyebut ilmu dan qudrat 
Allah yang mutlaq untuk mengadakan balasan itu, Al- 
Qur'an menyebut pula kekuasaan Allah menciptakan 
langit dan bumi dan persemayaman-Nya di atas 
'Arasy: 



"Yang telah menciptakan langit dan bumi dan kejadian di 
antara keduanya dalam masa enam hari, kemudian dia 
bersemayam di atas Arasy. Dialah Tuhan Yang Maha 
Penyayang , maka tanyakanlah Allah Yang Maha Mendalam 
ilmu pengetahuan-Nya. "(59) 

Hari-hari Allah 

Hari-hari Allah, di mana Dia menciptakan langit dan 
bumi, tentulah berlainan dari hari-hari kita di bumi ini, 
kerana hari-hari kita adalah hasil dari peredaran 
keluarga matahari, la merupakan ukuran masa 
peredaran falakiyah yang wujud, selepas diciptakan 


langit dan bumi, la diukur dengan kadar pusingan 
bumi di sekeliling dirinya di hadapan matahari. 
Penciptaan Allah tidak memerlukan waktu kecuali 
kehendak iradat-Nya yang dilambangkan dengan 
sepatah kata "o*" (jadilah), maka sesuatu yang 
hendak diciptakan terus muncul ke alam al-wujud. 
Mungkin masa enam hari ini - iaitu hari-hari Allah 
yang tiada siapa mengetahui kadarnya melainkan 
Allah - ialah masa di mana berlakunya tahap-tahap 
perkembangan dalam jarak-jarak yang berjauhan 
pada kejadian langit dan bumi sehingga sampai 
kepada bentuk yang ada sekarang ini. Maksud dari 
persemayaman di atas 'Arasy ialah kedudukan 
penguasaan dan pemerintahan dan kata-kata 
"kemudian" (pada ungkapan "Kemudian dia 
bersemayam" bukan dipakai dengan pengertian 
tertib masa, malah dipakai dengan pengertian yang 
menunjukkan kejauhan darjat iaitu darjat penguasaan 
dan pemerintahan. 

Di samping penguasaan dan pemerintahan Allah 
Yang Maha Agung itu ialah rahmat-Nya Yang Maha 
Luas dan berkekalan: "Tuhan Yang Maha 

Penyayang" dan di samping rahmat-Nya yang luas 
itu ialah ilmu-Nya Yang Maha Mendalam, "Maka 
tanyakanlah Allah Yang Maha Men-dalam ilmu 
pengetahuan-Nya" tiada suatu pun baik di bumi 
mahu pun di langit yang tersembunyi dari ilmu-Nya. 

* # * % * 

(P entafsiran ayat-ayat 60-62) 

Walaupun demikian, namun kaum Musyrikin yang 
angkuh dan sombong itu terus menentang da'wah 
yang mengajak menyembah Allah Yang Maha 
Penyayang itu dengan ejekan dan sendaan: 



"Dan apabila dikatakan kepada mereka : Sujudlah kamu 
kepada ar-Rahman ! Jawab mereka: Apakah ar-Rahman itu? 
Apakah wajar kami sujud kepada apa sahaja yang 
diperintahkan Engkau kepada kami? Dan ia menyebabkan 
mereka bertambah Uar. "(60) 

Kebiadaban Kaum Musyrikin Terhadap Allah 

Ini adalah satu gambaran lagak sewenang-wenang 
dan angkuh yang amat keji. Ia disebut di sini untuk 
meringankan kesan keangkuhan kaum Musyrikin ke 
atas Rasulullah s.a.w. Mereka tidak menghormati 
Allah. Mereka bercakap dengan gaya bahasa yang 
bongkak terhadap zat Allah Yang Maha Tinggi. Oleh 
itu apakah yang dihairankan jika mereka tergamak 
mengeluarkan kata-kata yang biadab terhadap 
Rasulullah? Mereka cemuhkan nama Allah Yang 
Maha Mulia dan mereka mendakwa bahawa mereka 
tidak pernah tahu nama "ar-Rahman", dan mereka 
bertanya tentang Allah dengan menggunakan kata- 
kata "apa" sahaja untuk menambahkan lagi lagak 
sewenang-wenang mereka "Apakah ar-Rahman 

itu?". Kesombongan dan sendaan mereka begitu 
memuncak hingga mereka tergamak berkata: "Kami 
tidak kenal ar-Rahman kecuali orang yang tinggal di 
a!-Yamamah", mereka maksud dengan orang itu ialah 
Musailamatul-Kazzab (yang mendakwa menjadi nabi). 

Al-Qur'an menjawab tindak-tanduk mereka yang 
angkuh itu dengan memuji-muji dan mengagung- 
agungkan Allah S.W.T. dan mempertahankan tentang 
kelimpahan ni'mat pemberian dan keagungan-Nya, 
juga kebesaran penciptaan-Nya dan bukti-bukti 
kekuasaan-Nya yang terdapat pada penciptaan- 
penciptaan-Nya yang besar. 


Tersebut di dalam buku " Manusia Tidak Berdiri 
Sendirian " 16 atau " Sains Membawa Kepada 

Keimanan"' 7 : 

"Bola bumi berputar di sekeliling dirinya sekali di 
dalam setiap dua puluh empat jam atau kira-kira 
seribu batu satu jam. Sekarang andainya matahari 
itu berputar seratus batu sahaja satu jam, maka 
ketika itu hari malam dan siang kita akan menjadi 
sepuluh kali lebih panjang dari yang ada. sekarang 
dan dalam keadaan ini matahari musim panas 
boleh membakar semua tumbuh-tumbuhan kita 
pada setiap hari siang, dan pada hari malam pula 
semua tumbuh-tumbuhan itu akan menjadi beku." 


Di Sebalik Pertukaran Malam Dan Siang 

& £ 3 VlJiS-ur J' 33t3 






Maha Sucilah Allah yang telah menciptakan langit 
dan bumi dan menciptakan segala sesuatu dengan 
perencanaan yang amat halus dan rapi dan Maha 
Sucilah Allah yang telah menciptakan jalan-jalan 
peredaran bintang-bintang di langit dan menciptakan 
padanya matahari dan bulan yang terang benderang. 
"Dan Dialah yang telah menciptakan malam dan 
siang silih berganti bagi siapa yang ingin 
mengambil pengajaran atau bersyukur " 

****** 


"Maha Sucilah Allah yang telah menciptakan jalan peredaran 
bintang-bintang di langit dan menciptakan padanya 
matahari dan bulan yang terang benderang (61). Dan Dialah 
yang telah menciptakan malam dan siang silih berganti bagi 
siapa yang ingin mengambil pengajaran atau bersyukur. "(62) 

Kata-kata (di dalam ayat ini) menurut 

pendapat yang lebih rajih ialah manzilah-manzilah 
planet-planet dan jalan-jalan peredarannya yang amat 
besar. Kebesaran Ilahi yang disebutkan di sini 
ditandingkan dengan penghinaan yang terkandung 
dalam perkataan kaum Musyrikin "Apakah ar- 
Rahman itu?" Lihatlah sebahagian kecil dari makhluk 
ciptaan Allah yang amat besar ini yang dapat 
dirasakan kebesarannya di dalam hati dan di alam 
kenyataan. Di jalan-jalan peredaran planet-planet 
inilah ditempatkan matahari, dan Al-Qur'an 
menamakan matahari dengan kata-kata "lampu" 
kerana ia mengeluarkan cahaya yang menerangi bumi 
dan lainnya. Dan di sana juga terdapat bulan yang 
terang benderang memancarkan cahayanya yang 
tenang dan lembut gemulai. 


(Kumpulan ayat-ayat 63 - 77) 



Al-Qur'an juga menayangkan pemandangan malam 
dan siang dan pertukarannya. Kedua-duanya 
merupakan bukti-bukti kekuasaan Allah yang 
berulang-ulang tetapi dilupai manusia. Kedua-duanya 
sudah cukup sebagai bukti "Bagi mereka yang 
ingin mengambil pengajaran atau bersyukur 7 , 
andainya kedua-duanya ■ tidak dijadikan Allah 
bertukar-tukar dan bersilih ganti tentulah tiada suatu 
yang hidup di muka bumi ini sama ada manusia, 
haiwan atau tumbuh-tumbuhan, malah jika panjang 
siang dan malam itu (yang ada sekarang ini) berubah, 
nescaya makhluk-makhluk yang hidup akan pupus 
semuanya. 






16 A. Cressy Morrison, (1944), "Man Does Not Stand Alone , 
Fleming H. Revell Co., New York. 

17 Oleh Mahmud Saleh al~Falaqi. 

"Dan kelompok hamba-hamba Allah Yang Rahman Itu Ialah 
orang-orang yang berjalan dl bumi dengan gaya yang 
mudah dan apabila mereka disapa oleh orang-orang yang 
jahil (dengan kata-kata yang kesat) mereka menjawab 
dengan kata-kata yang damai(63). Dan mereka 
menghabiskan waktu malam mengadakan ibadat dengan 
sujud dan berdiri kerana Tuhan mereka (64). Dan orang- 
orang yang berkata: Wahai Tuhan karnil Jauhkan 'azab 
Neraka Jahannam dari kami kerana 'azabnya adalah suatu 
keseksaan yang kekai(65). Sesungguhnya Neraka Jahannam 
itu seburuk-buruk kediaman dan tempat tinggal(66). Dan 
orang-orang yang apabila berbelanja tidak memboros dan 
tidak pula bakhil dan perbelanjaan mereka adalah sederhana 
di antara kedua nya(67). Dan orang-orang yang tidak 
menyembah di samping Allah tuhan yang lain dan tidak 
membunuh nyawa yang diharamkan Allah melainkan 
dengan sebab yang benar dan mereka tidak berzina , dan 


barang siapa yang melakukan perbuatan-perbuatan itu akan 
menerima balasan(68). Dan akan dilipat gandakan 'azab 
kepadanya pada hari Qiamat di mana dia hidup kekal 
dengan keadaan yang hina-dina(69). Kecuali orang yang 
bertaubat beriman dan mengerjakan amalan yang soleh, 
maka amalan kejahatan-kejahatan mereka akan ditukarkan 
Allah dengan kebajikan-kebajikan dan Allah Maha 
Pengampun dan Maha Pengasih (70). Dan barang siapa yang 
bertaubat dan mengerjakan amalan yang soleh , maka 
sesungguhnya dia bertaubat kepada Allah dengan taubat 
yang sebenar(71). Dan orang-orang yang tidak memberi 
kesaksian yang bohong dan apabila mereka menemui 
perkara-perkara yang sia-sia mereka lalu begitu sahaja 
(menjauhkan diri)(72). Dan orang-orang yang apabila 
diperingatkan dengan ayat-ayat Tuhan mereka , mereka tidak 
merebahkan diri seperti orang-orang pekak dan buta (73). 
Dan orang-orang yang berdo'a: Wahai Tuhan kami! 
Kurniakanlah kepada kami dari isteri-isteri kami dan zuriat 
keturunan kami sebagai cahaya mata kami dan jadikan kami 
pemimpin kepada orang-orang yang bertaqwa(74). 
Merekalah orang-orang yang dibaiaskan dengan kamar 
Syurga kerana kesabaran mereka dan mereka akan disambut 
di sana dengan ucapan selamat sejahtera(75). Mereka hidup 
kekal di dalamnya. Itulah sebaik-baik kediaman dan tempat 
tinggal(76). Katakanlah (kepada orang-orang kafir): Tuhanku 
tidak mempedulikan kamu jika tidak kerana do'a 
(segolongan Mu'minin) dari kamu. Sedangkan kamu telah 
mendustakannya. Oleh kerana itu 'azab itu akan tetap 
menimpa kamu"(77). 

Dalam pusingan akhir surah ini ditonjolkan 
kelompok "Hamba-hamba Allah Yang Rahman" 

dengan sifat-sifat dan perwatakan-perwatakan 
mereka yang istimewa seolah-olah mereka 
merupakan satu kelompok intisari manusia di akhir 
perjuangan yang panjang di antara hidayat dan 
kesesatan, di antara manusia-manusia kafir dan 
penentang dengan para rasul yang membawa hidayat 
kepada umat manusia, dan seolah-olah mereka 
merupakan buah-buah yang dipetik dari perjuangan 
yang sukar dan panjang itu, juga merupakan hiburan 
kepada pejuang-pejuang hidayat setelah sekian 
banyak mengalami kesusahan akibat keingkaran, 
kedegilan dan penolakan (orang-orang kafir). 

Di dalam pelajaran yang silam telah diterangkan 
bagaimana kaum Musyrikin berpura-pura tidak kenal 
nama "ar-Rahman" dan di sini pula ditonjolkan 
kelompok "Hamba-hamba Allah Yang Rahman" 
yang kenal nama Allah ar-Rahman dan wajar 
dihubungkan kepada-Nya sebagai hamba-Nya. Inilah 
kelompok hamba-hamba Allah Yang Rahman dengan 
sifat-sifat dan ciri-ciri jiwa mereka yang istimewa, 
dengan tingkahlaku dan cara hidup mereka yang 
luhur. Mereka adalah contoh-contoh hidup yang 
sebenar bagi kelompok manusia yang dikehendaki 
Islam dan contoh-contoh jiwa yang mahu dibentuk 
oleh sistem pendidikan Islam yang benar. Merekalah 
kelompok yang wajar menerima layanan dan 
perhatian Allah di bumi. Seluruh manusia adalah 
terlalu rendah di sisi Allah untuk diberi layanan dan 
perhatian andainya tidak ada kelompok hamba- 
hamba kesayangan-Nya yang sentiasa bertawajjuh 
kepada-Nya dengan merayu dan berdo'a. 

(Pentafsiran ayat 63) 



"Dan kelompok hamba-hamba Allah Yang Rahman Itu ialah 
orang-orang yang berjalan di bumi dengan gaya yang 
mudah dan apabila mereka disapa oleh orang-orang yang 
jahil (dengan kata-kata yang kesat) mereka menjawab 
dengan kata-kata yang damai. "(63) 

Ciri-ciri Para Hamba Allah Yang Rahman 

Inilah sifat pertama dari sifat-sifat hamba-hamba 
Allah Yang Rahman, iaitu mereka berjalan di bumi 
dengan gaya berjalan yang senang dan mudah, tidak 
ada lagak pura-pura dan buat-buatan, tidak ada lagak 
angkuh dan sombong, tidak ada lagak lucah dan 
rendah akhlak. Seperti gerak geri-gerak geri yang lain, 
gaya berjalan juga membayangkan syakhsiyah 
seseorang dan mencerminkan perasaan-perasaan 
yang tersembunyi di dalam jiwanya. Jiwa yang 
normal, tenang, serius dan bermatlamat 
mencerminkan sifat-sifatnya pada gaya berjalan 
tuannya. Dia kelihatan berjalan dengan gaya yang 
normal, yakin, serius, bermatlamat, sopan, tenang, 
gagah dan sungguh-sungguh. Bukanlah maksud ayat 
o^jVl J* oj-W' (berjalan di bumi dengan gaya 
yang mudah) ialah mereka berjalan dengan gaya yang 
lembik, dengan menekurkan kepala dan dengan 
gerak tubuh badan yang lemah tidak bermaya 
sebagaimana difahamkan oleh setengah-setengah 
orang yang mahu menunjukkan sifat-sifat taqwa dan 
kesolehan. Lihatlah cara berjalan Rasulullah s.a.w. 
sendiri. Apabila berjalan, beliau menghayunkan 
langkah-langkah yang panjang dan segak. Beliau 
adalah orang yang paling cepat berjalan, paling cantik 
dan tenang. Ujar Abu Hurayrah: "Aku tidak pernah 
melihat sesuatu yang lebih cantik dari Rasulullah 
s.a.w., seolah-olah matahari berlari di atas wajahnya, 
dan aku tidak pernah melihat seseorang yang lebih 
cepat berjalan dari Rasulullah s.a.w. seolah-olah bumi 
dilipatkan untuknya, kami memenatkan diri kami 
(berjalan mengikut jejak beliau) namun beliau terus 
berjalan tanpa menghiraukan kami". Ujar Ali ibn Abu 
Talib r.a. pula: "Adalah Rasulullah s.a.w. apabila 
beliau berjalan, beliau menghayunkan langkah- 
langkah yang panjang dan segak seolah-olah beliau 
menuruni tanah rendah". Pada kali yang lain Ali 
berkata: "Apabila berjalan beliau mengangkatkan 
badannya seolah-olah orang yang menuruni tanah 
yang rendah." Itulah gaya berjalan orang-orang yang 
mempunyai hemah yang tinggi dan berani. 18 


18 Dari kitab Jlj " karangan 

Syamsuddin Abu Abdullah Muhammad ibn Qasim al-Juziyah. 


Dengan kesungguhan, kesenangan, ketenangan 
dan tumpuan perhatian kepada persoalan-persoalan 
besar yang memenuhi jiwa, mereka tidak 
menghiraukan ketololan-ketololan yang ditunjukkan 
oleh orang-orang yang bodoh dan dungu. .Mereka 
tidak membabitkan hati, waktu dan daya usaha 
mereka dengan mencetuskan perkelahian-perkeiahian 
dan perdebatan-perdebatan dengan orang-orang 
yang dungu dan bodoh. Mereka enggan bertikam 
lidah dengan orang-orang yang mengajak bertikam 
lidah tanpa tujuan: "Dan apabila mereka disapa 
oleh orang-orang yang jahil (dengan kata-kata 
yang kesat) mereka menjawab dengan kata-kata 
yang damai" Mereka berbuat begitu bukan kerana 
lemah, tetapi kerana jijik dan segan, juga kerana 
memelihara waktu dan tenaga dari terbuang sia-sia di 
dalam tindak-tanduk yang tidak layak dengan seorang 
lelaki yang mulia, yang sibuk dengan tugas-tugas 
yang lebih penting, lebih mulia dan lebih luhur. 

* Jfc * $ JjC # 


(Pentafsiran ayat-ayat 63-66) 


Kegiatan Mereka Di Waktu Malam 


Inilah cara hidup mereka di siang hari bersama 
manusia, sedangkan kegiatan hidup mereka di waktu 
malam pula ialah kegiatan taqwa dan bermuraqabah 
dengan Allah, menginsafi kebesaran-Nya dan takut 
kepada 'azab-Nya. 

"Dan kelompok hamba-hamba Allah Yang Rahman itu ialah 
orang-orang yang berjalan di bumi dengan gaya yang 
mudah dan apabila mereka disapa oleh orang-orang yang 
jahil (dengan kata-kata yang kesat) mereka menjawab 
dengan kata-kata yang damai(63). Dan mereka 
menghabiskan waktu malam mengerjakan ibadat dengan 
sujud dan berdiri kerana Tuhan mereka(64). Dan orang- 
orang yang berkata: Wahai Tuhan kami ! Jauhkan 1 azab 
Neraka Jahannam dari kami kerana ' azabnya adalah suatu 
keseksaan yang kekal(65). Sesungguhnya Neraka Jahannam 
itu seburuk-buruk kediaman dan tempat tinggal. "(66) 

Ayat ini menonjolkan gerak sujud dan berdiri bagi 
ibadat solat untuk menggambarkan kegiatan 
kelompok "Hamba-Hamba Allah Yang Rahman" di 
waktu malam ketika manusia sedang tidur nyenyak. 

Merekalah golongan yang banyak mengerjakan 
ibadat solat kerana Tuhan mereka di waktu malam. 
Mereka bertawajjuh, berdiri dan sujud kepada Allah 
Yang Tunggal sahaja. Mereka mengabaikan tidur 
yang rehat dan nyaman kerana mengerjakan ibadat 
yang lebih mendatangkan kerehatan dan keni'matan 
kepada jiwa mereka. Mereka sibuk bertawajjuh dan 
menghubungkan jiwa raga dengan Allah. Ketika 
manusia tidur nyenyak, mereka asyik berdiri dan sujud 
(mengerjakan solat). Ketika minat manusia menghala 
ke bumi, minat mereka menjulang ke 'Arasy Allah 
Yang Maha Penyayang, Maha Besar dan Mulia. 

Perasaan Mereka Terhadap Neraka 

Dalam sujud bangun mereka dan ketika minat dan 
harapan mereka menjulang tinggi kepada Allah, hati 
mereka dipenuhi rasa taqwa dan rasa takut kepada 
'azab Neraka Jahannam dan mereka berdo'a: "Wahai 
Tuhan kami! Jauhkan 'azab Neraka Jahannam 
dari kami kerana 'azabnya adalah suatu 
keseksaan yang kekal. Sesungguhnya Neraka 
Jahannam itu seburuk-buruk kediaman dan 
tempat tinggal", sedangkan mereka belum lagi 
melihat Neraka Jahannam, tetapi mereka tetap 
percaya kepada kewujudannya dan dapat 
membayangkan rupa bentuknya dari keterangan- 
keterangan yang sampai kepada mereka di dalam AI- 
Qur'an dan menerusi lidah Rasulullah s.a.w. Perasaan 
takut mereka yang luhur itu merupakan hasil dari 
keimanan yang mendalam dan buah dari tasdiq yang 
kukuh. 

Mereka bertawajjuh kepada Tuhan mereka dengan 
penuh rendah diri dan khusyu' supaya Allah 
menjauhkan 'azab Neraka Jahannam dari mereka. 
Mereka tidak merasa aman dengan kegiatan mereka 
mengerjakan ibadat solat di waktu malam. Kerana 
hati mereka dipenuhi rasa taqwa, mereka 
memandang kecil dan sedikit kepada amalan-amalan 
ibadat mereka. Mereka tidak menganggapkannya 
sebagai suatu jaminan keamanan dari 'azab api 
•Neraka andainya mereka tidak diselamatkan limpah 
kurnia Allah, keampunan dan kemaafan-Nya dan 
rahmat-Nya yang menjauhkan mereka dari 'azab 
Neraka Jahannam itu. •• 

Ungkapan ayat ini membayangkan seolah-olah 
Neraka Jahannam itu mengganggu dan menunggu 
setiap manusia. Ia membuka mulutnya untuk menelan 
siapa sahaja dan menghulurkan tangannya untuk 
menangkap yang dekat dan yang jauh. Dan kelompok 
hamba-hamba Allah Yang Rahman itu sentiasa 
merasa ngeri dan takut kepada 'azab Neraka 
Jahannam itu dan mereka memohon kepada Allah 
supaya menjauhkan 'azab Neraka dari mereka dan 
menyelamatkan mereka dari gangguan dan 
tangkapannya. 

Kata-kata mereka menggigil semasa memohon 
kepada Allah kerana takut dan cemas "Kerana 
'azab-Nya adalah suatu keseksaan yang kekal" 
yakni tetap tidak terpisah dan bercerai tanggal 
dengan seseorang. Inilah yang menjadikan 'azab 


Neraka Jahannam itu begitu ngeri dan menakutkan 
"Sesungguhnya Neraka Jahannam itu seburuk- 
buruk kediaman dan tempat tinggal", adakah lagi 
tempat kediaman yang lebih buruk dari Neraka di 
mana manusia tinggat kekal di dalamnya? Di 
manakah erti tempat kediaman, sedangkan Neraka itu 
api? Di manakah erti tempat tinggal sedangkan dia 
menggelupur di atas pucuk api siang dan malam? 

* * ^ # * 

(Pentafsiran ayat 67] 

Cara Hidup Mereka 


Cara hidup mereka merupakan contoh hidup 
sederhana dan imbang: 



" Dan orang-orang yang apabila berbelanja tidak memboros 
dan tidak pula bakhil dan perbelanjaan mereka adalah 
sederhana di antara keduanya. "(67) 


Inilah ciri hidup Islam yang mahu diterapkan di 
dalam kehidupan individu-individu dan kelompok- 
kelompok manusia. Inilah ciri hidup yang menjadi 
matlamat pendidikan dan perundangan islam. 
Keseimbangan dan kesederhanaan itulah yang 
menjadi asas segala pembangunan dalam Islam. 

Seorang Islam - walaupun Islam mengiktirafkan hak 
milik peribadi yang terbatas - adalah tidak bebas 
membelanjakan harta kekayaan peribadinya sesuka 
hatinya seperti di dalam sistem kapitalisme dan seperti 
umat-umat yang tidak diperintah seluruh bidang 
hidup mereka dengan undang-undang Ilahi, malah 
dia terikat dengan dasar sederhana di antara sifat 
boros dan kikir, kerana sifat boros itu merosakkan 
jiwa, harta dan masyarakat. Begitu juga sifat kikir, 
kerana ia menahankan harta dari dimanfa'ati oleh 
pemiliknya dan masyarakat di sekelilingnya, 
sedangkan harta merupakan alat sosial untuk 
melaksanakan khidmat-khidmat sosial. Sifat boros dan 
sifat kikir menimbulkan keadaan yang kacau di dalam 
masyarakat dan di dalam bidang ekonomi. Penahanan 
harta boleh menimbulkan krisis, begitu juga 
pemborosan harta tanpa hisab. Di samping itu 
pemborosan juga merosakkan hati dan akhlak. 

Dalam mengaturkan peraturan hidup sederhana itu. 
Islam mulakan dengan hidup individu-individu di 
mana ia jadikan kesederhanaan itu salah satu ciri dari 
ciri-ciri keimanan: "Perbelanjaan mereka adalah 
sederhana di antara keduanya." 

^ 

(Pentafsiran ayat-ayat 68-71] 

Mereka Menjauhi Jenayah Syirik ; Zina Dan Membunuh 

Satu lagi sifat kelompok hamba-hamba Allah Yang 
Rahman ialah mereka tidak mempersekutui Allah, 
menahankan diri dari membunuh orang dan dari 

berzina. Itulah dosa-dosa besar yang mewajarkan 
'azab yang amat pedih: 




"Dan orang-orang yang tidak menyembah di samping Aliah 
tuhan yang lain dan tidak membunuh nyawa yang 
diharamkan Allah melainkan dengan sebab yang benar dan 
mereka tidak berzina , dan barang siapa yang melakukan 
perbuatan-perbuatan itu akan menerima balasan(68). Dan 
akan dilipatgandakan 'azab, kepadanya pada hari Qiamat, di 
mana dia hidup kekal dengan keadaan yang hina-dina (69). 
Kecuali orang yang bertaubat, beriman dan mengerjakan 
amalan yang soleh, maka amalan kejahatan-kejahatan 
mereka akan ditukarkan Allah dengan kebajikan-kebajikan 
dan Allah Maha Pengampun dan Maha Pengasih(70). Dan 
barang siapa yang bertaubat dan mengerjakan amalan yang 
soleh, maka sesungguhnya dia bertaubat kepada Allah 
dengan taubat yang sebenar. "(71) 

Mentauhidkan Allah merupakan asas 'aqidah Islam, 
di samping merupakan persimpangan jalan di antara 
kejelasan, kelurusan dan kemudahan 'aqidah Islam 
dengan kekaburan, kebengkokan dan kerumitan 
'aqidah karut yang tidak ditegakkan di atas satu 
sistem hidup yang baik. 

Penahanan diri dari jenayah membunuh orang - 
kecuali dengan sebab yang benar merupakan 
persimpangan jalan di antara kehidupan 
bermasyarakat yang aman tenteram, yang 
menghormati dan menghargai nilai-nilai insaniyah 
dengan kehidupan hutan rimba dan gua, di mana 
seseorang tidak dapat menjamin keselamatan dirinya 
dan tidak dapat membuat dan membangunkan 
sesuatu dengan tenang dan tenteram. 

Penahanan diri dari jenayah zina merupakan 
persimpangan jalan di antara kehidupan yang bersih, 
di mana manusia merasa tarafnya lebih tinggi dari 


nafsu keberahian haiwan yang kasar dan merasa 
bahawa perhubungan kelaminnya dengan jantina 
yang lain itu mempunyai matlamat yang lebih tinggi 
dari matlamat semata-mata memuaskan nafsu berahi 
daging dan darah, dengan kehidupan yang rendah 
dan kasar, di mana lelaki dan perempuan tidak 
mempunyai cita-cita yang lain dari memuaskan 
keinginan hawa nafsu yang bergejolak. 

Oleh sebab ketiga-tiga ciri ini merupakan 
persimpangan jalan di antara corak hidup yang layak 
dengan makhluk insan yang mulia dengan corak 
hidup yang murah, kasar dan menuruni taraf haiwan, 
maka ciri-ciri itu disebut Allah di dalam kumpulan ciri- 
ciri kelompok hamba-hamba kesayangan Allah Yang 
Rahman, iaitu kelompok makhluk yang paling tinggi 
dan paling mulia di sisi Allah. Dan setelah menyatakan 
ciri-ciri itu Dia iringi pula dengan satu kenyataan yang 
memberi amaran yang keras "Barang siapa yang 
melakukan perbuatan-perbuatan itu akan 
menerima balasan" yakni balasan 'azab. Kemudian 
balasan 'azab itu ditafsirkan pula dengan satu 
penerangan selepasnya "Dan akan dilipatgandakan 
'azab kepadanya pada hari Qiamat, di mana dia 
akan hidup kekal di dalamnya dengan keadaan 
yang hina-dina" yakni dia bukan sahaja menerima 
'azab keseksaan Neraka yang berganda-ganda, malah 
akan menerima 'azab kehinaan yang lebih dahsyat 
dan lebih menyeksakan. 

Kemudian Aliah membuka pintu taubat kepada 
mereka yang mahu menyelamatkan diri dari nasib 
kesudahan yang buruk ini dengan kembali bertaubat, 
beriman dengan betul dan mengerjakan, amalan yang 
soleh: 



"Kecuali orang yang bertaubat, beriman dan mengerjakan 
amalan yang soleh, maka amalan kejahatan-kejahatan 
mereka akan ditukarkan Allah dengan kebajikan-kebajikan 
dan Allah Maha Pengampun dan Maha Pengasih. "(70) 

Allah menjanjikan orang-orang yang bertaubat, 
beriman dan beramal bahawa dia akan menukarkan 
amalan-amalan mereka yang jahat sebelum taubat itu 
dengan kebajikan-kebajikan selepas bertaubat serta 
ditambahkan pula dengan kebajikan-kebajikan 
mereka yang baru, maka amalan "Kejahatan- 
kejahatan mereka akan ditukarkan Allah dengan 
kebajikan-kebajikan". Itulah limpah kurnia Allah 
yang diberi bukan kerana membalas sesuatu amalan 
hamba-Nya, malah diberi semata-mata kerana dia 
mengikut jalan yang betul, bertaubat dari kesesatan 
dan pulang ke pangkuan naungan Allah setelah 
menyeleweng dan sesat "Dan Allah Maha 
Pengampun dan Maha Pengasih " 

Pintu Taubat Terbuka Luas 

Pintu taubat itu sentiasa terbuka, la boleh dimasuki 
oleh siapa sahaja yang sedar hati nuraninya dan ingin 
kembali ke pangkal jalan. Pintu itu tidak pernah 
disekat dan tidak pernah ditutup kepada siapa sahaja 
yang datang walaupun sebanyak mana dosa yang 
dilakukan olehnya. 

Menurut riwayat at-Tabrani dari hadith Abul- 
Mughirah dari Safwan ibn Umar dari Abdul Rahman 
ibn Jubayr dari Abu Farwah katanya: Dia datang 
menemui Nabi s.a.w. lalu bertanya: "Adakah seorang 
lelaki yang telah mengerjakan segala macam dosa 
tanpa meninggalkan suatu apapun itu boleh 
bertaubat?" Lalu beliau bertanya: "Adakah engkau 
telah memeluk Islam". Jawabnya: "Ya". Beliau pun 
bersabda: "Buatlah amalan-amalan kebajikan dan 
tinggalkan amalan-amalan yang jahat nescaya Allah 
akan menjadikan semua 

amalan itu kebajikan-kebajikan belaka kepada 
engkau". Ia menyampuk: "Adakah termasuk, semua 
perbuatan-perbuatan khianat dan jahat saya?" Jawab 
beliau: "Ya". Lalu ia pun terus bertakbir hingga ia 
menghilangkan diri. 

Al-Qur'an meletakkan peraturan taubat dan 
syaratnya: 


Peraturan Taubat Dan Syaratnya 



"Dan barang siapa yang bertaubat dan mengerjakan amalan 
yang soleh, maka sesungguhnya dia bertaubat kepada Allah 
dengan taubat yang sebena r. "( 7 1 ) 


Taubat itu dimulakan dengan penyesalan dan 
meninggalkan maksiat dan diakhiri dengan amalan 
yang soleh yang membuktikan bahawa taubatnya itu 
benar dan sungguh-sungguh, dan dalam waktu yang 
sama juga amalan yang soleh itu merupakan ganti 
yang positif di dalam jiwa, iaitu ganti tinggal maksiat, 
kerana maksiat itu amalan dan harakat yang pasti 
dipenuhi tempat kosongnya dengan amalan dan 
harakat yang bertentangan dengannya, jika tidak jiwa 
seseorang itu akan rindu kembali kepada maksiat 
kerana kesan kekosongan jiwa yang dirasakannya 
selepas meninggalkan maksiat. Ini adalah satu anjuran 
yang menarik di dalam sistem pendidikan Al-Qur'an 
yang dilandaskan di atas pengalaman dan 
pengetahuan yang mendalam tentang tabi'at jiwa 
manusia. Siapakah yang lebih arif dari Allah tentang 
makhluk manusia yang telah diciptakan-Nya? Maha 
Sucilah Allah S.W.T. 


* * * * * * 


(Pentafsiran ayat 72] 

Mereka Menjauhi Perkara-perkara Yang Sia-sia 
Dan Remeh-temeh 


Selepas penerangan selingan ini, Al-Qur'an kembali 
menghuraikan sifat-sifat kelompok hamba-hamba 
Aliah Yang Rahman. 




"Dan orang-orang yang tidak memberi kesaksian yang 
bohong dan apabila mereka menemui perkara-perkara yang 
sia-sia mereka lalu begitu sahaja (menjauhkan diri).” ( 72 ) 


Ungkapan "Tidak memberi kesaksian yang 
bohong" itu mungkin dimaksudkan dengan 
pengertiannya yang zahir dan dekat iaitu mereka 
tidak memberi kesaksian yang dusta kerana 
perbuatan itu merugikan hak-hak orang lain dan 
menolong kezaliman, dan mungkin pula dimaksudkan 
dengan pengertian menjauhkan diri dari berada di 
majlis atau di bidang-bidang di mana berlakunya 
pembohongan dan pemalsuan dengan segala jenisnya 
sebagai memperlihatkan perasaan jijik mereka dari 
menghadhiri majlis-majlis dan melibatkan diri dalam 
bidang-bidang seperti itu. Pengertian ini lebih 
berkesan dan mendalam. Mereka juga memelihara 
diri mereka dan perhatian-perhatian mereka dari 
perkara-perkara yang sia-sia dan karut "Apabila 
mereka menemui perkara-perkara yang sia-sia 
mereka lalu dengan menjauhkan diri" yakni 
mereka tidak membabitkan diri mereka dengan 
perkara itu dan tidak mengotorkan jiwa mereka 
dengan mendengarnya, mereka sentiasa 
menghormati diri mereka dari terlibat, melihat dan 
apatah lagi turut serta di dalam perkara yang sia-sia 
itu. Seorang Mu'min mempunyai tugas-tugas penuh 
yang tidak membolehkannya memberi perhatian 
kepada perkara-perkara yang sia-sia. Dia tidak 
mempunyai waktu lapang dan kosong untuk melayani 
perkara-perkara yang sia-sia, dia sentiasa sibuk 
dengan urusan 'aqidah, da'wah dan tugas-tugas 
agamanya mengenai dirinya dan kehidupan 
seluruhnya. 


* * * * * * 


(Pentafsiran ayat 73) 

Mereka Menyambut Ayat-ayat Allah Dengan Penuh 
Keinsafan Dan Perhatian 


Di antara sifat mereka lagi ialah mereka cepat insaf 
apabila diberi peringatan dan cepat mengambil 
pengajaran apabila diberi nasihat. Hati mereka 
sentiasa terbuka kepada ayat-ayat Allah dan mereka 
menyambutnya dengan penuh pengertian dan 
keinsafan: 

"Dan orang-orang yang apabila diperingatkan dengan ayat- 
ayat Tuhan mereka , mereka tidak merebahkan diri seperti 
orang-orang pekak dan buta. "(73) 

Ayat ini menyindir perbuatan kaum Musyrikin yang 
memperhambakan diri kepada berhala-berhala dan 
kepercayaan-kepercayaan mereka yang karut marut 
dengan membuta tuli, tanpa mendengar dan melihat 
dan tanpa bercita-cita mendapat hidayat dan nur. 
Harakat merebahkan diri menyembamkan muka 
dengan membuta tuli tanpa berfikir itu adalah harakat 
yang menggambarkan kelalaian, kebutaan mata hati 
dan fanatik yang membabi buta tetapi kelompok para 
hamba kesayangan Allah Yang Rahman memahami 
kebenaran 'aqidah mereka dengan kefahaman yang 
penuh kesedaran dan pengertian. Mereka percayakan 
kebenaran ayat-ayat Allah dengan keimanan yang 
penuh kesedaran dan pengertian bukannya dengan 
fanatik yang membuta tuli, bukannya dengan 
merebahkan diri menyembamkan muka. Apabila 
mereka menunjukkan keghairahan mereka terhadap 
'aqidah mereka, maka keghairahan itu adalah 
keghairahan orang yang arif, yang faham dan 
mengerti. 


* * * j|e * :*c 

(Pentafsiran ayat 74] 

Mereka Mengharapkan Pasangan-pasangan Hidup Dan 
Zuriat Keturunan Mereka Mengikut Jejak Keimanan 

Pada akhirnya kelompok para hamba Allah Yang 
Rahman itu tidak cukup dengan hanya mengerjakan 
ibadat solat di waktu malam dan mengamalkan sifat- 
sifat yang luhur itu sahaja, malah mereka 
mengharapkan pula agar zuriat keturunan mereka 
mengikut jejak mereka dan agar mendapat pasangan- 
pasangan hidup yang sehaluan dan sejalan dengan 
mereka supaya mata dan hati mereka merasa senang 
dan tenang dan supaya bilangan kelompok hamba- 
hamba Allah Yang Rahman itu berganda-ganda 
banyak, dan seterusnya mengharapkan supaya Allah 
jadikan golongan mereka contoh teladan yang baik 
kepada orang-orang yang bertaqwa dan takut kepada 
Allah: 



"Dan orang-orang yang berdo'a: Wahai Tuhan kami ! 
Kurniakanlah kepada kami dari isteri-isteri kami dan zuriat 
keturunan kami sebagai cahaya mata kami dan jadikan kami 
pemimpin kepada orang-orang yang bertagwa." (74) 

Itulah perasaan keimanan semulajadi yang 
mendalam, iaitu perasaan ingin supaya bilangan 
orang-orang yang berjalan kepada Allah sentiasa 
bertambah ramai terutama zuriat dan pasangan- 
pasangan hidup mereka, kerana golongan ini 
merupakan golongan di bawah tanggungjawab 
mereka yang paling dekat dan merupakan golongan 
amanah yang akan disoal kemudian hari, juga 


perasaan ingin agar seseorang Mu'min itu merasa 
bahawa dia adalah contoh teladan yang baik yang 
dapat diikuti oleh orang-orang yang cintakan Allah. 
Ini bukannya sikap mementingkan diri dan bukan pula 
berlagak angkuh kerana seluruh angkatan mereka 
berada di jalan menuju kepada Allah belaka. 

# % J$C :$c 

(Pentafsiran ayat 75] 

Balasan Yang Disediakan Allah Untuk Mereka 


Balasan yang diperuntukkan kepada kelompok 
hamba-hamba kesayangan Allah Yang Rahman itu 
dijadikan penamat huraian ini: 



"Merekalah orang-orang yang dibalaskan dengan kamar 
Syurga kerana kesabaran mereka dan mereka akan disambut 
di sana dengan ucapan selamat sejahtera. "(75) 


Kata-kata l" (kamar) mungkin dimaksudkan 
dengan "Syurga" atau sebuah bilik istimewa di dalam 
Syurga. Mengikut kebiasaan rumah-rumah kediaman 
manusia di dunia ini "bilik" itu lebih mulia dari ruang 
muka tempat menyambut para tetamu. Kelompok 
para hamba Allah Yang Rahman yang telah 
diterangkan sifat-sifat mereka itu kelak akan disambut 
dan diraikan di dalam bilik istimewa Syurga dengan 
ucapan selamat sejahtera sebagai balasan di atas 
kesabaran mereka mengamalkan sifat-sifat yang mulia 
itu. Pengungkapan ayat ini mengandungi erti yang 
mendalam, iaitu sifat-sifat yang mengandungi tekad 
dan azam yang kuat ini memerlukan kepada 
kesabaran melawan gangguan-gangguan nafsu 
keinginan, godaan kehidupan dan dorongan- 
dorongan ke arah keruntuhan akhlak. Sifat yang jujur 
dan lurus merupakan satu daya usaha yang berat 
yang tidak mungkin dilaksanakan melainkan dengan 
hati yang sabar, iaitu sifat yang disanjung tinggi oleh 
Allah di dalam Surah al-Furqan ini. 

Sebagai tandingan Neraka Jahannam yang 
dipohonkan mereka supaya Allah jauhkannya dari 
mereka kerana ia merupakan kediaman dan tempat 
tinggal yang paling buruk, maka Allah balaskan 
mereka dengan Syurga, di mana mereka hidup 
"Kekal abadi di dalamnya. Itulah sebaik-baik 
kediaman dan tempat tinggal." Tiada yang dapat 
mengeluarkan mereka darinya kecuali dikehendaki 
Allah. Di sana mereka tinggal dalam keadaan yang 
sebaik-baiknya dan setenang-tenangnya. 

(Pentafsiran ayat 77] 

Kedudukan Manusia Pada Pandangan Allah 

Setelah menggambarkan sifat-sifat para hamba 
Allah Yang Rahman, iaitu kelompok manusia pilihan. 

maka surah ini diakhiri dengan sebuah kenyataan 
yang menerangkan betapa rendah dan hinanya 
martabat manusia ini di sisi Allah jika tidak kerana 
adanya kelompok para hamba Allah yang sentiasa 
meletakkan harapan dan cita-cita mereka kepada 
Allah, juga menerangkan bahawa para pendusta itu 
tetap akan menerima 'azab yang kekal. 



" Katakanlah (kepada orang-orang kafir): Tuhanku tidak 
memperduiikan kamu jika tidak kerana do'a (segoiongan 
Mu'minin) dari kamu. Sedangkan kamu telah 
mendustakannya. Oleh kerana itu 'azab itu akan tetap 
menimpa kamu. "(77) 

Ini satu pengakhiran yang sesuai dengan semua 
maudhu' pembicaraan surah ini. Ia dibawa untuk 
menghiburkan Rasulullah s.a.w. yang menghadapi 
kedegilan, keingkaran dan kesombongan kaumnya, 
sedangkan mereka mengetahui kedudukan beliau 
yang sebenar, tetapi mereka sengaja mengambil sikap 
yang degil untuk mengekal dan menegakkan 
kebatilan mereka. Siapakah gerangan kaumnya, 
siapakah gerangan seluruh umat manusia ini andainya 
tidak ada golongan kaum Mu'min yang berdo'a dan 
merayu kepada Allah sebagaimana do ; a dan rayuan 
yang dilakukan oleh kelompok para hamba Allah 
Yang Rahman? 

Siapakah gerangan mereka ini, sedangkan bumi 
yang mengumpulkan seluruh umat manusia ini hanya 
merupakan sebiji debu yang kecil sahaja di angkasa 
raya dan seluruh umat manusia hanya merupakan 
sejenis makhluk dari makhluk-makhluk hidup yang 
amat banyak di muka bumi ini, dan satu umat itu 
hanya merupakan satu umat dari berbagai-bagai 
umat manusia di bumi ini dan satu generasi umat 
manusia hanya merupakan sehelai kertas sahaja dari 
sebuah kitab yang amat besar, yang tidak diketahui 
bilangan helainya melainkan Allah? 

Namun demikian manusia terus bersikap angkuh 
dan sombong dan menganggapkan diri mereka 
begitu besar. Mereka terus membongkak dan terus 
membongkak hingga mereka sanggup bersikap 
bongkak terhadap Allah SM/J. yang telah 
menciptakan mereka, sedangkan martabat mereka 
terlalu rendah, hina, daif, lemah dan kurang segala- 
galanya kecuali apabila mereka berhubung dengan 
Allah dan mengambil kekuatan dan hidayat dari-Nya. 
Di waktu inilah sahaja manusia dianggap mempunyai 
suatu nilai di dalam pertimbangan neraca Allah dan 
kadang-kadang nilai itu melebihi nilai para malaikat 
Allah Yang Rahman mengikut pertimbangan neraca 
Allah. Itulah limpah kurnia Allah yang telah 
memuliakan makhluk manusia dan memerintah para 
malaikat sujud kepadanya supaya mereka mengenal 
Aliah dan berhubung dengan-Nya serta beribadat 
kepada-Nya. Hanya dengan amalan ini sahaja mereka 
dapat mengekalkan sifat-sifat yang menjadikan para 


malaikat itu wajar sujud kepada mereka. Jika tidak 
martabat mereka tidak lebih dari barang buangan 
yang tidak berharga dan andainya seluruh mereka 
diletakkan di dalam daun neraca, maka daun neraca 
itu tidak akan terangkat dengan berat mereka. 

"Katakanlah kepada orang-orang kafir: 
Tuhanku tidak memperduiikan kamu jika tidak 
kerana do'a segolongan Mu'minin dari kamu." 

Ayat ini mengukuh dan menguatkan kedudukan 
Rasulullah s.a.w, "Katakanlah: Tuhanku tidak 
mempedulikan kamu" dan aku sentiasa berada 
dalam perlindungan-Nya. Dia itu Tuhanku dan aku 
hamba-Nya. Apakah nilai kamu tanpa beriman 
kepada-Nya dan tanpa menggabungkan diri dalam 
kumpulan para hamba kesayangan-Nya? Kamu hanya 
batu-batu bahan bakar Neraka Jahannam sahaja 
kerana kamu "Telah mendustakan-Nya. Oleh 
kerana itu 'azab itu akan tetap menimpa kamu". 


* jfc Jj< * * * 


